ഡൽഹിയിലെ കൊണാട്ട് പ്ളേസിലെ ഷോപ്പിംഗും പറാന്തേ വാലി ഗലിയിലെ സ്ട്രീറ്റ് ഫുഡും.. •Tech Travel Eat\nവൈകിയോടിയ രാജധാനി എക്സ്പ്രസിലെ 52 മണിക്കൂർ യാത്രയ്ക്കു ശേഷം ഞങ്ങൾ ഡൽഹിയിൽ എത്തിച്ചേർന്നു. നിസാമുദ്ധീൻ റെയിൽവേ സ്റ്റേഷനിൽ നിന്നും പുറത്തേക്ക് ഇറങ്ങിയ ഞങ്ങളെ ടാക്സിക്കാർ പൊതിഞ്ഞു. അവർക്ക് പിടികൊടുക്കാതെ ഞങ്ങൾ ഒരു യൂബർ ടാക്സി വിളിച്ചു. ഞങ്ങൾക്ക് പോകേണ്ടത് YWCA ഹോസ്റ്റലിലാണ്. കൊണാട്ട് പ്ളേസിന് സമീപം കുറഞ്ഞ ചെലവിൽ സേഫ് ആയി താമസിക്കാൻ പറ്റിയ ഒരിടം എന്ന നിലയ്ക്കാണ് ഞങ്ങൾ അവിടം തിരഞ്ഞെടുത്തത്. 1800 രൂപയ്ക്കാണ് ഞങ്ങൾക്ക് അവിടെ റൂം കിട്ടിയത്.\nഅങ്ങനെ ഞങ്ങൾ YWCA ഹോസ്റ്റലിൽ എത്തിച്ചേർന്നു. 1800 രൂപയ്ക്ക് ഞങ്ങൾക്ക് ലഭിച്ച റൂം അടിപൊളിയായിരുന്നു. ഫാമിലിയായി വരുന്നവർക്ക് താമസിക്കുവാൻ പറ്റിയ ഒരിടമാണിത്. എന്തായാലും കൊള്ളാം. കുറച്ചു സമയം വിശ്രമിച്ചതിനു ശേഷം ഞങ്ങൾ ഫ്രഷായി ഡൽഹിയുടെ കാഴ്ചകൾ കാണുവാനായി പുറത്തേക്ക് ഇറങ്ങി.\nഉച്ചസമയം ആയിരുന്നിട്ടും നല്ല തണുത്ത കാലാവസ്ഥയായിരുന്നു അവിടെ. കൊണാട്ട് പ്ളേസിലേക്ക് ആയിരുന്നു ഞങ്ങളുടെ നടത്തം. ഡെൽഹിയിലെ ഒരു പ്രധാന വ്യവസായിക സ്ഥലമാണ് കോണാട്ട് പ്ലേസ്. ഔദ്യോഗികമായി ഈ സ്ഥലം രാജീവ് ചൌക്ക് എഎന്നാണു അറിയപ്പെടുന്നത്. CP (സി.പി) എന്ന ചുരുക്കപ്പേരിൽ അറിയപ്പെടുന്ന കോണാട്ട് പ്ലേസിൽ പല പ്രധാന സ്ഥാപനങ്ങളുടേയും മുഖ്യ ഓഫീസ് സ്ഥിതി ചെയ്യുന്നു.\nഞങ്ങളുടെ നടത്തത്തിനിടയിൽ മനോനില തെറ്റിയ ഒരു മനുഷ്യൻ റോഡിലിറങ്ങി നിന്നുകൊണ്ട് നൃത്തച്ചുവടുകൾ വെയ്ക്കുന്നത് കണ്ടു. ഞങ്ങൾ നോക്കിനിൽക്കെ അയാൾ ഒരു വിദേശ വനിതയുടെ നേർക്ക് നീങ്ങി. ഒരു സർദാർജി ഇടപെട്ട് അയാളെ ഓടിക്കുകയും വിദേശവനിതയെ രക്ഷപ്പെടുത്തുകയുമാണുണ്ടായത്. ഇത്രയും വലിയ ഒരു സിറ്റിയിൽ ഇതുപോലുള്ള കാഴ്ചകളൊക്കെ വേണ്ടപ്പെട്ടവർ കാണുന്നില്ലെന്ന് നടിക്കുകയാണോ എന്നു തോന്നിപ്പോയി. ഞങ്ങൾ അധികം അവിടെ നിൽക്കാതെ നടത്തം തുടർന്നു.\nജന്തർ മന്തറിലേക്ക് ആയിരുന്നു ഞങ്ങൾ ആദ്യം കയറിയത്. ദില്ലിയിൽ കൊണാട് പ്ലേസിൽ നിന്നു പാർലമെന്റ് സ്ട്രീറ്റിൽ കടന്നു ഏതാണ്ട് 200 മീ. പോയാൽ റോഡിനു ഇടതുവശത്തായി സ്ഥിതി ചെയ്യുന്ന ഒരു നിർമ്മിതിയാണ് ജന്തർ മന്തർ. ഇത് 13 നിർമ്മിതികളുടെ ഒരു സമുച്ചയമാണ്. ഇവയെ യന്ത്രങ്ങൾ എന്നു വിളിക്കുന്നു. സമ്രാട് യന്ത്രം, രാമയന്ത്രം, ജയപ്രകാശ യന്ത്രം, മിശ്ര യന്ത്രങ്ങൾ തുടങ്ങിയവയാണ് ജന്ത‍ർ മന്തറിലുള്ള യന്ത്രങ്ങൾ. മുഗൾ ചക്രവർത്തി ആയിരുന്ന മുഹമ്മദ് ഷാ കലണ്ടറുകളും ഖഗോളക്കണക്കുകളും ഉണ്ടാക്കാൻ നിർദ്ദേശിച്ചതനുസരിച്ച്, ജയ്പൂരിലെ മഹാരാജാവ് സാവോയ് ജയ് സിങ്ങ് (മഹാരാജാ ജയ്സിങ്ങ് രണ്ടാമൻ) 1724ൽ നിർമ്മിച്ചതാണിത്. ഇതിലെ മിക്ക യന്ത്രങ്ങളും മഹാരാജാ ജയ് സിങ്ങ് തന്നെ കണ്ട് പിടിച്ചതാണ്. ഖഗോള ശാസ്ത്രത്തിന്റെ അന്നത്തെ നിലവാരമനുസരിച്ച്, ഇവ മഹത്തായ കണ്ടുപിടിത്തങ്ങളായി കണക്കാക്കേണ്ടവയാണ്. ഡിജിറ്റൽ ഇടപാടുകൾ പ്രോത്സാഹിപ്പിക്കുന്നതിനായി ക്യാഷ്‌ലെസ് പേയ്മെന്റ് ആണെങ്കിൽ 20 രൂപയാണ് ജന്തർ മന്തിറിലേക്കുള്ള പ്രവേശന ഫീസ്. ക്യാഷ് കൊടുത്താണ് ടിക്കറ്റ് എടുക്കുന്നതെങ്കിൽ 25 രൂപയാണ് ഫീസ്.\nജന്തർ മന്തിറിൽ നിന്നും പുറത്തിറങ്ങിയ ഞങ്ങൾ വഴിയരികിൽ കണ്ട ഒരു ചെറിയ തട്ടുകടയിലേക്ക് ചെന്നു. ബജ്ജിയും മറ്റുമൊക്കെയായിരുന്നു അവിടെ വിറ്റിരുന്നത്. കടലമാവ് കൊണ്ടുണ്ടാക്കിയ ‘റാം ലഡു’ എന്നൊരു ഐറ്റമായിരുന്നു ഞങ്ങൾ അവിടെ നിന്നും പരീക്ഷിച്ചത്. കൊള്ളാം, വ്യത്യസ്തമായ ഒരു ഐറ്റമായിരുന്നു. അതിനു ശേഷം ഞങ്ങൾ ഭേൽപ്പൂരിയും രുചിച്ചറിഞ്ഞു.\nപിന്നീട് ഞങ്ങൾ പോയത് പ്രശസ്തമായ ജൻപഥ് മാർക്കറ്റിലേക്ക് ആയിരുന്നു. അവിടെ മൊത്തം കച്ചവടക്കാരായിരുന്നു. വസ്ത്രങ്ങളും മറ്റുമൊക്കെയാണ് കൂടുതലായും അവിടെ വിറ്റിരുന്നത്. നല്ല വിലക്കുറവിലാണ് അവിടെ വസ്ത്രങ്ങൾ വിൽക്കുന്നത്. വില പേശിയാൽ ഒന്നുകൂടി ചിലപ്പോൾ വില കുറയും. ശ്വേതയ്ക്ക് നന്നായി ഹിന്ദി അറിയാവുന്നതിനാൽ വിലപേശി സാധനങ്ങളെല്ലാം വാങ്ങിക്കൂട്ടി. എറണാകുളത്തു നിന്നും 500 രൂപയൊക്കെ വാങ്ങിയ നൈറ്റ് ഡ്രസ്സ് ഒക്കെ ഇവിടെ 200 രൂപയ്ക്കാണ് ഞങ്ങൾക്ക് കിട്ടിയത്. ഡൽഹിയിൽ ഷോപ്പിംഗിനു പറ്റിയ സ്ഥലമാണ് ഇത്.\nജൻപഥ് മാർക്കറ്റിൽ നിന്നും പിന്നീട് ഞങ്ങൾ പോയത് കൊണാട്ട് പ്ളേസിലെ സ്ട്രീറ്റ് ഫുഡ് എക്‌സ്‌പ്ലോർ ചെയ്യുവാനായിരുന്നു. കൊണാട്ട് പ്ളേസിലെ മൈതാനത്തിനു അടിയിൽ (Under Ground) സ്ഥിതി ചെയ്യുന്ന സബ്‌വേ ബസാറിലേക്ക് ഞങ്ങൾ കയറി. ഭൂമിക്കടിയിൽ ഒരു ഷോപ്പിംഗ് വിസ്മയം, അതായിരുന്നു സബ്‌വേ ബസാർ. ചുമ്മാ അവിടെ കറങ്ങിയടിച്ചു നടന്നതിനു ശേഷം ഞങ്ങൾ തിരികെ മൈതാനത്തേക്ക് എത്തിച്ചേർന്നു. ഇവിടെ കിടന്നു കറങ്ങിയിട്ടു കാര്യമില്ല, ലോക്കൽ ഫുഡ് നന്നായി എക്‌സ്‌പ്ലോർ ചെയ്യണമെങ്കിൽ ‘പറാന്തേ വാലി ഗലി’യിലേക്ക് പോകണമെന്നായി ശ്വേത. എന്നാൽപ്പിന്നെ അങ്ങനെയായിക്കോട്ടെ എന്നു ഞാനും.\nഓൾഡ് ഡൽഹിയിലെ ചാന്ദ്‌നി ചൗക്കിലുള്ള ലോക പ്രശസ്തമായ സ്ട്രീറ്റ് ഫുഡ് ലഭിക്കുന്ന തെരുവാണു ‘പറാന്തേ വാലി ഗലി.’ കൊണാട്ട്പ്ളേസിൽ നിന്നും ഞങ്ങൾ ഒരു യൂബർ ടാക്സി വിളിച്ചു\nപറാന്തേ വാലി ഗലിയിലേക്ക് യാത്രയായി. ഓൾഡ് ഡൽഹിയിൽ ഞങ്ങൾ കണ്ട ഒരു പ്രധാന കാഴ്ച എന്തെന്നാൽ സൈക്കിൾ റിക്ഷകൾ ആയിരുന്നു. ശരിക്കും ആ പഴയ കാലത്തേക്ക് എത്തിയപോലെ. ഓൾഡ് ഡൽഹിയിൽ നിന്നും ഒരു ഷെയർ ഓട്ടോ വിളിച്ചു ഞങ്ങൾ ‘പറാന്തേ വാലി ഗലി’യിലേക്ക് പോയി.\nറോഡിലാണെങ്കിൽ തിരക്കോടുതിരക്ക്. അതിനിടയിലൂടെ ഷെയർ ഓട്ടോക്കാരൻ (പാലൊക്കെ കൊണ്ടുപോകുന്ന പോലത്തെ വണ്ടി) പറപ്പിക്കുകയായിരുന്നു. ഒരാൾക്ക് 20 രൂപ വെച്ചായിരുന്നു ഷെയർ ഓട്ടോക്കാരൻ ഞങ്ങളിൽ നിന്നും ഈടാക്കിയത്. അതിനുള്ള യാത്ര ഉണ്ട് താനും. അങ്ങനെ പോയിപ്പോയി ഞങ്ങൾ സ്ഥലത്തെത്തി. നല്ല തിരക്കായിരുന്നു ഞങ്ങൾ അവിടെ ചെന്നപ്പോൾ. മര്യാദയ്ക്ക് നിൽക്കാൻ പോലും സാധിക്കുമായിരുന്നില്ല. എല്ലാവരും ഞങ്ങളെപ്പോലെ ഫുഡ് എക്‌സ്‌പ്ലോർ ചെയ്യുവാനായി വന്നതാണ്.\nശ്വേത തിരക്കിനിടയിലൂടെ ചെന്ന് ‘ചാവൽ ചോല’ എന്നൊരു ഐറ്റം വാങ്ങിക്കൊണ്ടു വന്നു. നല്ല എരിവും പുളിയും ഉപ്പുമൊക്കെയുള്ള ഒരു രുചികരമായ വിഭവമായിരുന്നു അത്. വളരെ വ്യത്യസ്തമായ ഒട്ടനവധി ഫുഡ് ഐറ്റങ്ങൾ അവിടെ ലഭിക്കും എന്നതിനാലാണ് ഇത്രയും തിരക്ക്. ഭക്ഷണപ്രിയർക്ക് ജീവിതത്തിൽ മറക്കാനാകാത്ത അനുഭവങ്ങൾ സമ്മാനിക്കും ഈ തെരുവിലെ കൈപ്പുണ്യം നിറഞ്ഞ വ്യക്തികളും കടകളും. അപ്പോൾ ഇനി ഡൽഹിയിൽ വരുന്നവർ ഫുഡ് എക്‌സ്‌പ്ലോർ ചെയ്യാനായി നേരെ ഇവിടേക്ക് വിട്ടോളൂ.\nഅങ്ങനെ വയറു നിറയുന്നതു വരെ ഭക്ഷണം കഴിച്ചു സന്തോഷത്തോടെ ഞങ്ങൾ അവിടെ നിന്നും തിരികെ യാത്രയായി. നാളെ ഞങ്ങൾ ഡൽഹിയിൽ നിന്നും പോകും.അതിനു മുൻപ് കുറച്ചു കൂടി കാഴ്ചകൾ കാണുവാനുണ്ട്. ആ വിശേഷങ്ങൾ അടുത്ത എപ്പിസോഡിൽ കാണാം.


മെഡിക്കല് കോളേജ് ആശുപത്രിയില് മനുഷ്യാവകാശ കമ്മീഷനംഗം സന്ദര്‍ശനം നടത്തി :: Janmabhumi Daily\nമെഡിക്കല് കോളേജ് ആശുപത്രിയില് മനുഷ്യാവകാശ കമ്മീഷനംഗം സന്ദര്‍ശനം നടത്തി\nFriday 31 October 2014 9:55 pm IST\nഅമ്പലപ്പുഴ: മനുഷ്യാവകാശ കമ്മീഷനംഗം എ. നടരാജന് വണ്ടാനം മെഡിക്കല് കോളേജ് ആശുപത്രിയില് സന്ദര്‍ശനം നടത്തി. വെള്ളിയാഴ്ച ഉച്ചയോടെയാണ് കമ്മീഷനംഗം സന്ദര്‍ശനം നടത്തിയത്. വിവിധ വാര്‍ഡുകളിലും മറ്റും പരിശോധന നടത്തിയ അദ്ദേഹം ആശുപത്രിയിലെ ശുചീകരണ പ്രവര്‍ത്തനങ്ങളില് തികഞ്ഞ അതൃപ്തി രേഖപ്പെടുത്തി. അടിയന്തരമായി ശുചീകരണ പ്രവര്‍ത്തനം കുറ്റമറ്റതാക്കണമെന്നും നിര്‍മാണം പൂര്‍ത്തീകരിച്ച പുതിയ ബ്ലോക്കുകള് രോഗികള്‍ക്ക് ഉടന് തുറന്നുകൊടുക്കണമെന്നും കമ്മീഷനംഗം ആശുപത്രിഅധികൃതരോട് നിര്‍ദേശിച്ചു. അതിനിടെ മനുഷ്യാവകാശ കമ്മീഷന് സന്ദര്‍ശനം നടത്തിയ ദുവസം തന്നെ ആശുപത്രിയില് എക്‌സ്-റേ പരിശോധനയും അവതാളത്തിലായി. ഒരു മാസത്തിന് മുമ്പ് ഇവിടെ ഫിലിം തീര്‍ന്നതിനാല് ഡിജിറ്റല് എക്‌സ്-റേ പരിശോധനയാണ് നടത്തിവന്നിരുന്നത്. ഇത് വെള്ളിയാഴ്ച തീര്‍ന്നതോടെ ആശുപത്രിയില് എക്‌സ്-റേ പരിശോധന പൂര്‍ണമായും നിലച്ചു. വയര്, നെഞ്ച്, കാല് തുടങ്ങിയ പ്രധാന ഭാഗങ്ങളുടെ പരിശോധന ഇതുമൂലം നടക്കില്ല. പ്രതിദിനം ഇരുന്നൂറ്റി അമ്പതോളം രോഗികളാണ് ആശുപത്രിയില് എക്‌സ്-റേ പരിശോധനക്ക് വിധേയമാകുന്നത്. വാഹനാപകടങ്ങളും മറ്റും വര്‍ധിക്കുമ്പോള് തിരക്ക് വര്‍ധിക്കും. ഡിജിറ്റല് എക്‌സ്-റേയ്ക്ക് 70 രൂപയാണ് രോഗിയില്‍നിന്ന് ഈടാക്കുന്നത്. ഒരു രോഗിക്ക് ഒന്നില്‍കൂടുതല് എക്‌സ്-റേ എടുക്കണമെങ്കില് ഓരോന്നിനും എഴുപതു രൂപാവീതം അടക്കണം. സ്വകാര്യ ലാബുകളില് ഇതിന് 250 രൂപവരെയാണ് ഈടാക്കുന്നത്. ആശുപത്രി അധികൃതരുടെ അലംഭാവം മൂലം പാവപ്പെട്ട നൂറ് കണക്കിന് രോഗികളാണ് ദുരിതത്തിലായിരിക്കുന്നത്. ഫിലിം തീര്‍ന്ന വിവരം ആഴ്ചകള്‍ക്ക് മുമ്പുതന്നെ ജീവനക്കാര് ആശുപത്രി അധികൃതരെ അറിയിച്ചിരുന്നെങ്കിലും ഇത് പരിഹരിക്കാന് യാതൊരു നടപടിയും കൈക്കൊണ്ടില്ല. രോഗികളില്‍നിന്ന് എക്‌സ്-റേ പരിശോധനയുടെ പേര് പറഞ്ഞ് പ്രതിദിനം ആയിരക്കണക്കിന് രൂപാ ആശുപത്രി വികസന സമിതി ഈടാക്കുന്നുണ്ടെങ്കിലും ഇതൊന്നും രോഗികളുടെ ആവശ്യത്തിനായി ചെലവഴിക്കാറില്ല. അടിയന്തരമായി ഫിലിം ലഭ്യമാക്കി എക്‌സ്-റേ പരിശോധന പുനഃസ്ഥാപിക്കണമെന്ന് ആവശ്യമുയരുന്നു.


കോവിഡ്; ഗള്‍ഫില് മരിച്ച മലയാളികളുടെ എണ്ണം മുപ്പത് പിന്നിട്ടു\nമൂന്ന് പേരാണ് ഇന്നലെ യു.എ.ഇയിൽ മരിച്ചത്\n30 Apr, 2020 at 03:26 AM\nഗൾഫിൽ കോവിഡ് ബാധിച്ച് മരിച്ച മലയാളികളുടെ എണ്ണം മുപ്പത് പിന്നിടുകയാണ്. അറിയപ്പെടുന്ന സാമൂഹിക പ്രവർത്തകൻ പി.കെ കരീം ഹാജി അടക്കം മൂന്ന് പേരാണ് ഇന്നലെ യു.എ.ഇയിൽ മരിച്ചത്. തൃശൂർ തിരുവത്ര സ്വദേശിയായ കരീം ഹാജിക്ക് 62 വയസായിരുന്നു. അബൂദബി ഇന്ത്യൻ ഇസ്‍ലാമിക് സെന്ററർ, സുന്നിസെന്റർ, കെ.എം.സി.സി എന്നിവയുടെ ഭാരവാഹിയായിരുന്നു.\nഅബൂദബി ഇന്ത്യൻ സ്കൂൾ അധ്യാപികയും പത്തനംതിട്ട കോഴഞ്ചരി സ്വദേശിയുമായ പ്രിൻസി റോയ് മാത്യുവാണ് മരിച്ച മറ്റൊരു മലയാളി. 46 വയസായിരുന്നു. ദുബൈ ദേരയിൽ റെസ്റ്ററൻ ജീവനക്കാരനായ കാസർകോട് തൃക്കരിപ്പൂർ മൊട്ടമ്മൽ സ്വദേശി 63 കാരൻ എം.ടി.പി അബ്ദുല്ലയാണ് യു.എ.ഇയിൽ മരിച്ച മൂന്നാമത്തെ മലയാളി.\nആറന്മുള ഇടയാറൻമുള സ്വദേശി രാജേഷ് കുട്ടപ്പൻ നായർ, തൃശൂർ വലപ്പാട് സ്വദേശി തോപ്പിൽ അബ്ദുല്ല ഗഫൂർ എന്നിവരാണ് കുവൈത്തിൽ മരിച്ചത്. മക്കയിലെ മത, സാമൂഹിക രംഗത്ത് സുചരിതിനായിരുന്നു സൗദിയിൽ മരിച്ച മലപ്പുറം തെന്നല വെസ്റ്റ് ബസാർ സ്വദേശി മുഹമ്മദ് എന്ന ഇപ്പു മുസ്ലിയാർ. 57 വയസ്സായിരുന്നു.\nGulf CovidGulf deathmalayalees death gulf\nട്രംപിന്റെ സന്ദേശങ്ങള് നീക്കം ചെയ്യാതിരുന്നതിന്റെ കാരണം വിശദീകരിച്ച് സുക്കര്‍ബര്‍ഗ്\nലോക്ഡൗണ് ജൂണ് 30 വരെ നീട്ടി: നിയന്ത്രണം കണ്ടയ്ൻമെന്റ് സോണുകളിൽ\nപി.എം കെയര്‍സ് ഫണ്ടിന്റെ വിശദാംശങ്ങള് നല്‍കില്ലെന്ന് പ്രധാനമന്ത്രിയുടെ ഓഫീസ്\nകുവൈത്തിൽ പത്തനം തിട്ട സ്വദേശി കോവിഡ് ബാധിച്ചു മരിച്ചു\nകോവിഡ്: കുവൈത്തിൽ 1008 പുതിയ കേസുകൾ, 11 മരണം\nകുവൈത്തിൽ മലയാളി കോവിഡ് ബാധിച്ചു മരിച്ചു.\nഗള്‍ഫില് ആറായിരത്തിലേറെ പുതിയ കോവിഡ് കേസുകള്; മരണം 1004 ആയി


ഈ മാലാഖ കുഞ്ഞിനെ ഞങ്ങൾക്ക് നൽകിയ ദൈവത്തിനു നന്ദി ; വിശേഷം പങ്കുവെച്ച് പ്രിയ നടി ! - Cine Kerala\nHome Social Media ഈ മാലാഖ കുഞ്ഞിനെ ഞങ്ങൾക്ക് നൽകിയ ദൈവത്തിനു നന്ദി ; വിശേഷം പങ്കുവെച്ച് പ്രിയ നടി...\nമലയാളികളുടെ പ്രിയതാരമാണ് മുക്ത. മലയാളത്തിൽ മാത്രമല്ല തമിഴ്, തെലുങ്ക് തുടങ്ങിയ അന്യഭാഷാ ചിത്രങ്ങളിലും നിറഞ്ഞു നിന്നിരുന്ന ഒരു താരമായിരുന്നു മുക്ത. മലയാളത്തിൽ കുറച്ച് ചിത്രങ്ങളിൽ മാത്രമാണ് മുക്ത അഭിനയിച്ചിട്ടുള്ളതെങ്കിലും മലയാളി മനസ്സിൽ തട്ടി നിൽക്കുന്ന കഥാപാത്രങ്ങൾ ആയിരുന്നു അതെല്ലാം. വിവാഹത്തിന് ശേഷം അഭിനയ ജീവിതത്തിൽ നിന്നും വിട്ടു നിന്ന താരം ഫ്ളവേഴ്സിൽ സംപ്രേക്ഷണം ചെയ്തിരുന്ന കൂടത്തായി എന്ന പരമ്പരയിലൂടെ വീണ്ടും അഭിനയലോകത്തേയ്ക്ക് എത്തുകയായിരുന്നു. കൂടത്തായി കൊലപാതക പരമ്പരയിലെ കുറ്റവാളി ജോളിയുടെ കഥപറയുന്ന പരമ്പരയാണ് കൂടത്തായി.\nമലയാള പിന്നണി ഗായിക റിമി ടോമിയുടെ സഹോദരൻ റിങ്കു ടോമിയെയാണ് താരം വിവാഹം കഴിച്ചത്. 2015 ൽ ആയിരുന്നു ഇരുവരുടെയും വിവാഹം കഴിഞ്ഞത്. ഇവർക്ക് ഒരു മകളുമുണ്ട്. കിയാര റിങ്കു ടോമി എന്നാണ് പേര്. സമൂഹമാധ്യമങ്ങളിൽ സജീവമായ മുക്ത കിയാരയുടെ ചിത്രങ്ങളും വിഡിയോകളുമെല്ലാം ആരാധകരുമായി പങ്കുവെയ്ക്കാറുണ്ട്. അത്തരത്തിൽ താരം ഇപ്പോൾ പങ്കുവെച്ചിരിയ്ക്കുന്ന ഒരു വീഡിയോ ആണ് സമൂഹമാധ്യമങ്ങളിൽ വൈറൽ ആയി മാറിയിരിയ്ക്കുന്നത്. കിയാരയുടെ ആദ്യത്തെ സ്റ്റേജ് ഡാൻസിന്റെ വീഡിയോ ആണ് താരം പങ്കുവെച്ചത്.\nറിമി ടോമി വിധികർത്താവായി വരുന്ന മഴവിൽ മനോരമയിലെ സൂപ്പർ4എന്ന സംഗീത റിയാലിറ്റി ഷോയിലായിരുന്നു കിയാര ദാസ് ചെയ്തത്. റിമി ടോമിയും കിയാരയ്ക്കൊപ്പം ഡാൻസ് ചെയ്തിരുന്നു. മുക്ത തന്നെയാണ് ഈ വീഡിയോ തന്റെ സമൂഹമാധ്യമങ്ങൾ വഴി പങ്കുവെച്ചിരിയ്ക്കുന്നത്. “ങ്ങളുടെ കൊച്ചുകുട്ടികൾ ആദ്യമായി സ്റ്റേജിൽ നൃത്തം ചെയ്യുന്നത് കാണുന്ന അമ്മയ്ക്കും പപ്പയ്ക്കും ഇത് സന്തോഷകരമായ നിമിഷമാണ്. ദൈവത്തിന് നന്ദി ഈ മാലാഖ കുഞ്ഞിനെ ഞങ്ങൾക്ക് തന്നതിന്” എന്നായിരുന്നു വീഡിയോ പങ്കുവെച്ചുകൊണ്ട് മുക്ത കുറിച്ചത്. നിരവധി കമന്റുകളും ലൈക്കുകളുമാണ് വീഡിയോയ്ക്ക് ലഭിച്ചത്.


വിദ്വേഷം പറയാതെ, പ്രചരിപ്പിക്കാതെ ഇൗ വോട്ടുകാലത്ത് പ്രധാനമന്ത്രി സംസാരിക്കുമോ? | Modi | Election 2019\nസ്വന്തം ലേഖകൻ March 30, 2019 09:22 PM IST\nഎന്തിനാണ് ഇന്ത്യയ്ക്കൊരു ഭരണകൂടം? ജനതയുടെ ജീവിതം കൂടുതല് സന്തോഷത്തിലേക്കും സമാധാനത്തിലേക്കും വികസിപ്പിക്കുകയാണ് 2019ല് തിരഞ്ഞെടുക്കപ്പെടുന്ന സര്‍ക്കാരിന്റെയും കടമ. വിദ്വേഷം ബഹിരാകാശത്തുകൂടി പടര്‍ത്തുവാനല്ല, ഈ രാജ്യത്തിന്റെ മുഖമുദ്ര ശത്രുതയല്ലെന്നു ലോകത്തോടു പറയാനാകുന്ന ഒരു ഭരണകൂടത്തെയാണ് നമുക്ക് വേണ്ടത്. എല്ലാവരും പരസ്പരം സംശയിക്കുന്ന രാഷ്ട്രീയമല്ല, മനുഷ്യര് പരസ്പരം വിശ്വസിക്കുന്ന, ക്രിയാത്മകതയാണ് ഇന്ത്യയ്ക്ക് ആവശ്യം. നേട്ടങ്ങള് എണ്ണിപ്പറഞ്ഞ് തിരഞ്ഞെടുപ്പിനെ നേരിടേണ്ട പ്രധാനമന്ത്രി നരേന്ദ്രമോദി അഞ്ചാം വര്‍ഷത്തിന്റെ അവസാനമണിക്കൂറിലും അജ്ഞാത ശത്രുവിനെ തേടി ബഹിരാകാശത്തേക്കു കൈ ചൂണ്ടുന്നത് ആരെ കബളിപ്പിക്കാനാണ്?\nഈ കഴിഞ്ഞ ദിവസം മാര്‍ച്ച് 27ന് നമ്മുടെ പ്രധാനമന്ത്രി സുപ്രധാനമായ ഒരു പ്രഖ്യാപനവുമായി രാജ്യത്തിനു മുന്നിലെത്തി. മിഷന് ശക്തി എന്നു പേരിട്ട് പ്രധാനമന്ത്രി അറിയിച്ചത് ഉപഗ്രഹവേധ മിസൈല് ഇന്ത്യ വിജയകരമായി പരീക്ഷിച്ചു എന്നാണ്. തിരഞ്ഞെടുപ്പു ചട്ടങ്ങളുടെ നഗ്നമായ ലംഘനമെന്ന് പ്രതിപക്ഷം ചൂണ്ടിക്കാട്ടിയെങ്കിലും അതിവിചിത്രമായ ന്യായങ്ങള് നിരത്തി തിരഞ്ഞെടുപ്പു കമ്മിഷന് തന്നെ പ്രധാനമന്ത്രിയെ ന്യായീകരിച്ചു കഴിഞ്ഞു.\nതിരഞ്ഞെടുപ്പ് പ്രഖ്യാപിച്ച ശേഷം എല്ലാ കീഴ്‍വഴക്കങ്ങളും ലംഘിച്ച് അതിപ്രധാനമെന്ന മട്ടില് പ്രധാനമന്ത്രി അവതരിപ്പിച്ചത് ഒരു ശാസ്ത്രനേട്ടമാണ്. കുറച്ചു കൂടി വ്യക്തമായി പറഞ്ഞാല് യു.പി.എ സര്‍ക്കാരിന്റെ കാലത്തു തന്നെ ഇന്ത്യ ആര്‍ജിച്ചെടുത്ത സാങ്കേതികവിദ്യയുടെ പരീക്ഷണം വിജയകരമായി നടത്തി എന്ന പ്രഖ്യാപനം. ഉപഗ്രഹവേധ മിസൈല് സാങ്കേതികത ഇന്ത്യ സ്വായത്തമാക്കിയതും മുന്‍പരീക്ഷണങ്ങളും എല്ലാം ലോകത്തെ അറിയിച്ചത് DRDO മേധാവിയാണെന്നിരിക്കെ പ്രധാനമന്ത്രി ഇത്തവണ പ്രഖ്യാപനം ഏറ്റെടുത്തതിലെ അനൗചിത്യം മാത്രമല്ല പ്രശ്നം. ഉപഗ്രഹവേധമിസൈല് യു.പി.എ സര്‍ക്കാര് പരീക്ഷിക്കാതിരുന്നതിന് വ്യക്തമായ കാരണങ്ങളുണ്ടായിരുന്നു. സാങ്കേതികവിദ്യ സ്വായത്തമാക്കി സ്വയം സജ്ജമായിരിക്കുക എന്നതായിരുന്നു പ്രധാനം. പകരം ലോകത്തിനാകെ സ്വതന്ത്രഅവകാശമുള്ള ബഹിരാകാശമേഖലയില് പ്രകോപനപരമായ ഒരു പരീക്ഷണമെന്നത് നല്ല സന്ദേശമല്ല എന്ന ഉറച്ച രാഷ്ട്രീയനിലപാടു കൂടിയായിരുന്നു അത്. എന്നാല് പ്രധാനമന്ത്രി നരേന്ദ്രമോദി പരീക്ഷണമായി തന്നെ അത് നടക്കട്ടെയെന്നു തീരുമാനിച്ചു. തിരഞ്ഞെടുപ്പു പ്രഖ്യാപിച്ച ശേഷം പരീക്ഷണം നടത്തി അത് ലോകത്തിനു മുന്നില് വിളിച്ചു പറഞ്ഞു. ഭ്രമണപഥത്തിലുള്ള ഒരു ചാരഉപഗ്രഹമോ, വിദേശഉപഗ്രഹമോ തകര്‍ക്കാന് തക്ക ശക്തി ഇന്ത്യ ആര്‍ജിച്ചെടുത്തു എന്ന് ഊറ്റം കൊണ്ടു.\nഅമേരിക്കയ്ക്കും റഷ്യയ്ക്കും ചൈനയ്ക്കും പിന്നാലെ ആ നേട്ടം കൈവരിക്കുന്ന നാലാം രാജ്യമായിരിക്കുന്നു ഇന്ത്യ എന്നതില് ദേശസുരക്ഷയില് അഭിമാനം കൊള്ളാന് ജനതയോട് ആഹ്വാനം ചെയ്തു പ്രധാനമന്ത്രി. മറുചോദ്യങ്ങള്‍ക്കു നിന്നുകൊടുക്കില്ലെന്നതാണ് മോദിയുടെ വ്യക്തിസുരക്ഷാനയം. ഇപ്പോള് ഈ പരീക്ഷണം നടത്തി ശക്തിപ്രകടനം നടത്താന് ഇന്ത്യയ്ക്ക് ബഹിരാകാശമേഖലയില് ഭീഷണിയുണ്ടായോ? ചാരഉപഗ്രഹങ്ങളുടെ സാന്നിധ്യം സംശയിക്കുന്നുണ്ടോ? പരീക്ഷണം ഇപ്പോള് ആരെ പ്രകോപിപ്പിക്കാനാണ് ? അതായത് എന്തിനായിരുന്നു ഇപ്പോള് ഈ നീക്കം എന്നതിന് ഇന്ത്യയ്ക്ക് മറുപടി ലഭിക്കില്ല. എന്തിന് എന്ന ചോദ്യത്തിന് വ്യക്തമായ ഒരുത്തരവും ഈ ഭരണകൂടം നമുക്ക് തരില്ല. നോട്ട് റദ്ദാക്കിയ വന് സാമ്പത്തികതീരുമാനവും എന്നതിനായിരുന്നു എന്ന് ഇതുവരെ രാജ്യത്തിനു വ്യക്തമായ ഒരുത്തരവും കിട്ടിയിട്ടില്ല.\nഈ മനോഭാവമാണ് ഇന്ത്യന് രാഷ്ട്രീയത്തില് കഴിഞ്ഞ അഞ്ചു വര്‍ഷമായി നമ്മള് കണ്ടുകൊണ്ടിരിക്കുന്നത്. അരക്ഷിതബോധം സൃഷ്ടിക്കുക, ഇരവാദമുണ്ടാക്കുക. ഇല്ലാത്ത ശത്രുവിനെ പറ്റി പറഞ്ഞ് പേടിപ്പിക്കുക. ഒടുവില്\nഞങ്ങള് രക്ഷകരാണ് എന്ന മുദ്രാവാക്യത്തില് മനുഷ്യരെ വ്യാജമായി പിന്നില് അണിചേര്‍ക്കുക. എല്ലാം വ്യാജമാണ്. ഭീതി വ്യാജമായി സൃഷ്ടിക്കുന്നു. ഇരകള് വ്യാജമാണ്. ഭീഷണി വ്യാജമാണ്. പരിഹാരവും വ്യാജമാണെന്ന് സംഘര്‍ഷഭരിതമായ കശ്മീര് അതിര്‍ത്തി ജീവനുള്ള തെളിവായി നില്‍ക്കുന്നു.\n. പക്ഷേ ഒളിച്ചോടുകയല്ലാതെ മറ്റു മാര്‍ഗങ്ങളില്ലാത്ത ഭരണകൂടങ്ങള് എന്നും കാപട്യത്തിന്റയെും കാലുഷ്യത്തിന്റെയും രാഷ്ട്രീയം വിജയകരമായി പരീക്ഷിക്കുന്നവരാണ്.\nഇതെന്തു തരം രാഷ്ട്രീയശൈലിയാണ് എന്ന് അമ്പരപ്പുണ്ടോ? എങ്കില് കേള്‍ക്കുക. അരക്ഷിതബോധത്തിന്റെ ചൂഷണമാണിത്. വേറുതേയിരുന്നാല് നോട്ടു നിരോധനത്തിന്റെ കണക്കും, പെട്രോള് വിലയിലെ മറിമായവുമൊക്കെ ചികയാന് സാധ്യതയുള്ള ജനതയോട് നിങ്ങള്‍ക്കൊരു ശത്രുവുണ്ടെന്നു പറ‍ഞ്ഞു ഭയപ്പെടുത്തുക. അതിവേഗം അവര് ശ്രദ്ധ തിരിക്കും. ദൈനംദിന ജീവിതത്തില് അനുഭവിച്ച എല്ലാ രാഷ്ട്രീയദുരന്തവും അവര് മറക്കും. ശത്രുവിനെതിരെ ഒന്നിച്ചു നില്‍ക്കാന് ആള്‍ക്കൂട്ടങ്ങള്‍ക്ക് എപ്പോഴും വെമ്പലുണ്ട്. ഇനി തല്‍ക്കാലം ശത്രു എത്തിയില്ലെങ്കിലും, വന്നാല് നേരിടാന് ഞങ്ങള് തയാറാണെന്ന ആത്മവിശ്വാസമാര്‍ജിക്കാന് അവര് മറ്റെല്ലാ ചോദ്യങ്ങളും മാറ്റിവയ്ക്കും. ഈ രാഷ്ട്രീയശൈലിയുടെ ഇരയാണ് ഇന്ന് ഇന്ത്യയിലെ ജനതയെന്നു പറയേണ്ടി വരുന്നതില് ഖേദമുണ്ട്.\nരാഷ്ട്രീയത്തിലെ ഏറ്റവും നിഗൂഢമായ പ്രവര്‍ത്തനശൈലികളിലൊന്നാണ് നരേന്ദ്രമോദി ആവര്‍ത്തിച്ചു പ്രചരിപ്പിച്ചുകൊണ്ടിരിക്കുന്നത്. പക്ഷേ വിദഗ്ധരായ സാമൂഹ്യശാസ്ത്രജ്ഞര് അതിവിശദമായി, സൂക്ഷ്മമായി തന്നെ ഈ ശൈലിയെ ശാസ്ത്രീയമായി വിലയിരുത്തിവച്ചിട്ടുണ്ട്. politics of insecurity എന്ന ടൈറ്റിലില് വിശദമായ പഠനങ്ങള് തന്നെ ഇക്കാര്യത്തിലുണ്ട്. അതായത് ആദ്യം കൂട്ടായ ഒരു അരക്ഷിതബോധം ജനക്കൂട്ടത്തിലുണ്ടാക്കുക. ആ അരക്ഷിതബോധം ചൂഷണം ചെയ്ത്, ഇരവാദമുയര്‍ത്തുക. ഒടുവില് ആ ജനതയുടെ രക്ഷാകര്‍തൃത്വം ഏറ്റെടുക്കുക. ക്രമേണ മറുചോദ്യങ്ങളില്ലാത്ത അധികാരമായി സ്വയം രൂപാന്തരപ്പെടുക. 2014ല് ഇന്ത്യയില് സംഭവിച്ചത് ഈ അരക്ഷിതബോധത്തില് ചുറ്റിത്തിരിയുന്ന രാഷ്ട്രീയപരിണാമമാണ്.\nഅന്ന് പാക്കിസ്ഥാന് എന്ന ശത്രുവിനെ മുന്‍നിര്‍ത്തി നരേന്ദ്രമോദി ഇന്ത്യക്കാരില് ഭയാശങ്കകള് നിരത്തി. തനിക്കു കീഴില് അണി ചേരാനും താന് രക്ഷകനാകും എന്നും ആഹ്വാനം ചെയ്തു. അതേ നരേന്ദ്രമോദി, പ്രധാനമന്ത്രിയായി അഞ്ചു വര്‍ഷം കഴിഞ്ഞ ശേഷം ആ മുദ്രാവാക്യം ആവര്‍ത്തിക്കുന്നില്ല. കാരണം പാക്കിസ്ഥാനെ നേരിടുന്നതില് നയതന്ത്രത്തിലും ഭരണതന്ത്രത്തിലും അവകാശപ്പെടാന് വിജയങ്ങളില്ല. ഈ പൊതുതിരഞ്ഞെടുപ്പില് അദ്ദേഹം ബഹിരാകാശത്തു പുതിയ ശത്രുവിനെ സങ്കല്‍പിക്കാന് ഇന്ത്യയോട് ആവശ്യപ്പെടുകയാണ്. ഇതുവരെയില്ലാത്ത ശത്രുവിനെ നേരിടാന് ഞങ്ങള് ആയുധമുണ്ടാക്കിയെന്ന് കാഹളം മുഴക്കുകയാണ്. പ്രധാനമന്ത്രി എന്താണാവശ്യപ്പെടുന്നത്, ഇന്ത്യയിലേക്കു നോക്കരുത്, ബഹിരാകാശത്തേക്കു നോക്കി വോട്ടു ചെയ്യൂവെന്നാണോ?\nയു.പി.എ സര്‍ക്കാരിലെ അഴിമതികള്‍ക്കെതിരെ കൂടി അതിശക്തമായ പ്രചാരണം നടത്തിയാണ് നരേന്ദ്രമോദി അധികാരത്തിലേറിയത്. അതേ നേതാവ്, റഫേല് ഇടപാടില് ഉയര്‍ന്ന അതിഗുരുതരമായ ചോദ്യങ്ങള് കേട്ടിട്ടേയില്ല. വ്യക്തിപരമായി മറുപടി പറയേണ്ട ബാധ്യത പോലും പൂര്‍ണമൗനത്തിലൂടെ അവഗണിച്ചാണ് അധികാരം പൂര്‍ത്തിയാക്കിയത്. അര്‍ഥം ഒന്നു തന്നെയാണ്. അഴിമതിയും അദ്ദേഹത്തിന് ജനതയില് അരക്ഷിതബോധമുണ്ടാക്കി, അധികാരത്തിലേക്കുള്ള വഴി മാത്രമായിരുന്നു. ആത്മാര്‍ഥമായോ, ധാര്‍മികമായോ പറഞ്ഞ വാക്കുകളോടു പോലും പ്രതിബദ്ധതയില്ലാതെയാണ് പ്രധാനമന്ത്രി മോദി പുതിയ അരക്ഷിതബോധങ്ങളില് അഭയം തേടുന്നത്.\nപ്രധാനമന്ത്രി തന്നെ തിരഞ്ഞെടുപ്പുചട്ടങ്ങള് ബഹുമാനിക്കാതെ രാജ്യത്തിനു മുന്നില് വന്ന് മിഷന് ശക്തിയുടെ പ്രഖ്യാപനം നടത്തിയതല്ല വലിയ പ്രശ്നം. രാജ്യത്തെ അഭിമുഖീകരിക്കേണ്ട ഘട്ടങ്ങളിലൊന്നും അതിന് തയാറാകാത്ത പ്രധാനമന്ത്രിയാണ് ശാസ്ത്രജ്ഞരുടെ നേട്ടം സര്‍ക്കാരിന്റെ പോക്കറ്റിലാക്കാന് അത്യാവേശം കാണിച്ചത് എന്നതാണ്. ഇത്തരം പരീക്ഷണവിവരങ്ങള് DRDO മേധാവി രാജ്യത്തെ അറിയിക്കുന്നതാണ് കീഴ് വഴക്കം. ഇതേ ഉപഗ്രഹവേധമിസൈല് പര്യവേക്ഷണങ്ങള് നേരത്തെ ജനതയെ അറിയിച്ചത് DRDO മേധാവിയാണ്.\nആരു പറഞ്ഞാലും മതിയാകുമായിരുന്ന ഒരു മിസൈല് പരീക്ഷണം താന് തന്നെ പറയുമെന്നു വാശി പിടിച്ച മോദി, പ്രധാനമന്ത്രി തന്നെ രാജ്യത്തെ അഭിമുഖീകരിക്കേണ്ട ഘട്ടങ്ങളില് അതിനു തയാറായില്ലെന്നതാണ് പ്രശ്നം. മോദി സര്ക്കാരിന്റെ തന്നെ ഭാഷയില് അഞ്ചു വര്‍ഷത്തിനിടെ രാജ്യസുരക്ഷയില് നേരിട്ട ഏറ്റവും വലിയ വെല്ലുവിളിയാണ് പുല്‍വാമ ഭീകരാക്രമണം. രാജ്യം നടുക്കത്തിലും ആശങ്കയിലുമായ സന്ദര്‍ഭം. തുടര്‍ന്നുണ്ടായ സംഭവവികാസങ്ങളില് പാക്കിസ്ഥാന്റെ പ്രധാനമന്ത്രി പോലും പല തവണ ലോകത്തെയും രാജ്യത്തെയും അഭിമുഖീകരിക്കാന‍് നിര്‍ബന്ധിതനായി.\nപക്ഷേ പ്രധാനമന്ത്രി നരേന്ദ്രമോദി ഒരിക്കല് പോലും ഇന്ത്യന് ജനതയെ അഭിമുഖീകരിച്ചില്ല. അതിനുശേഷം ബാലാക്കോട്ടില് പ്രത്യാക്രമണം നടത്തിയത് വന് വിജയമായെന്ന് കേന്ദ്രസര്‍ക്കാര് തന്നെ അവകാശപ്പെട്ടു. എന്നാല് പ്രതിപക്ഷമടക്കം ബാലാക്കോട്ടിന്റെ ഉന്നവും ലക്ഷ്യവും എന്തായിരുന്നുവെന്ന് സംശയങ്ങളുയര്ത്തി. ആ ഘട്ടത്തിലും പ്രധാനമന്ത്രി രാജ്യത്തെ അഭിമുഖീകരിച്ച് ഉത്തരവാദിത്തം നിറവേറ്റാന് തയാറായില്ല. പ്രധാനമന്ത്രി മോദി തീരുമാനങ്ങളെടുക്കുന്നതിലാണ് ശ്രദ്ധ കേന്ദ്രീകരിക്കുന്നതെന്നും ക്രെഡിറ്റ് അവകാശപ്പെടാന് അദ്ദേഹം രാജ്യത്തിനു മുന്നില് നടിക്കില്ലെന്നുമായിരുന്നു ബി.ജെ.പി. കേന്ദ്രങ്ങളുടെ ന്യായീകരണം. പുല്‍വാമയിലും ബാലാക്കോട്ടിലും രാജ്യത്തോടു സംസാരിക്കാന് അദ്ദേഹത്തിനു ഭരണഘടനാപരവും ധാര്‍മികവുമായ ഉത്തരവാദിത്തമുണ്ടായിരുന്നു. അങ്ങനെ വെറുതേ സംസാരിക്കുന്നതില് വിശ്വസിക്കുന്നില്ലെന്നു ന്യായീകരണവിദഗ്ധര് രക്ഷിച്ചെടുത്ത പ്രധാനമന്ത്രിയാണ് ക്രിയാത്മകമെന്നു പോലും അവകാശപ്പെടാനാകാത്ത ഒരു മിസൈല് പരീക്ഷണത്തിന്റെ നേട്ടവും ചൂടി രാജ്യത്തിനു മുന്നില് പ്രത്യക്ഷപ്പെട്ടത്.\nചുരുക്കി പറഞ്ഞാല് മൂന്ന് പ്രശ്നങ്ങളാണ്. ഒന്ന് നമ്മുടെ രാജ്യം ഇതുവരെ സ്വീകരിച്ച പ്രതിരോധത്തിലൂന്നിയ ബഹിരാകാശ–പര്യവേക്ഷണ നയത്തിന് ചേരാത്ത പ്രകോപനപരീക്ഷണമാണ് പ്രധാനമന്ത്രി നേട്ടമായി അവതരിപ്പിച്ചത്. രണ്ട്, താന് പറയേണ്ടതൊന്നും പറയാന് തയാറാകാതെ അഞ്ചു വര്‍ഷം മൗനം പുലര്‍ത്തിയ പ്രധാനമന്ത്രിയാണ് ശാസ്ത്രജ്ഞരുടെ നേട്ടത്തെക്കുറിച്ച് മേനി നടിക്കാനെത്തി അപഹാസ്യനായത്. മൂന്ന്. മുന്നില് ഇല്ലാത്ത ശത്രുവിനെ പേടിച്ച് എനിക്കൊരു അവസരം കൂടി തരൂവെന്ന് പറയുന്ന പ്രധാനമന്ത്രി ജനങ്ങള് തീരുമാനമെടുക്കേണ്ട സുപ്രധാന തിര‍ഞ്ഞെടുപ്പു വിഷയങ്ങളില് നിന്ന് രാജ്യത്തിന്റെ ശ്രദ്ധ തിരിക്കാനാണ് ശ്രമിക്കുന്നത്. പറഞ്ഞു നിര്‍ത്തുകയാണെങ്കില് രാജ്യസുരക്ഷയെന്നാല് ആഭ്യന്തരവിഷയങ്ങളില് നിന്നും പൂര്‍ണമായി ശ്രദ്ധ തിരിക്കുകയെന്ന കണ്‍കെട്ടുവിദ്യയുമായി ഒരിക്കല് കൂടി നമ്മുടെ മുന്നില് നില്‍ക്കുകയാണ് നമ്മുടെ പ്രധാനമന്ത്രി.\nവിദ്വേഷം പറയാതെ, വിദ്വേഷം പ്രചരിപ്പിക്കാതെ, അരക്ഷിതബോധം സൃഷ്ടിക്കാതെ ഈ തിരഞ്ഞെടുപ്പില് പ്രധാനമന്ത്രി സംസാരിക്കുമോ? ഇന്ത്യ അര്‍ഹിക്കുന്ന തിരഞ്ഞെടുപ്പ് വിഷയങ്ങളില് നിന്ന് ശ്രദ്ധ തിരിക്കാന് മാത്രം ആത്മവിശ്വാസക്കുറവെന്തിനാണ് ഭരണാധികാരിക്ക്? എല്ലാ ഇന്ത്യക്കാര്‍ക്കും മിനിമം വരുമാനം ഉറപ്പിക്കുമെന്ന കോണ്‍ഗ്രസ് പ്രഖ്യാപനത്തെ വെല്ലുവിളിക്കാം പ്രധാനമന്ത്രിക്ക്? പകരം രാഹുല്‍ഗാന്ധി പാക്കിസ്ഥാന്‍കാര്‍ക്ക് പ്രിയപ്പെട്ടവനാണന്നു വിദ്വേഷം പരത്തുന്നതെന്തിന്? എല്ലാവരോടും സാഹോദര്യം പുലര്‍ത്തുന്ന, മനുഷ്യരുടെ പ്രശ്നങ്ങളെക്കുറിച്ച് സംസാരിക്കുന്ന രാഷ്ട്രീയം ഇന്ത്യ അര്‍ഹിക്കുന്നില്ലേ?


മോഹന്‍ലാലിന്റെ അഭിനയ ജീവിതത്തില് മാറ്റമുണ്ടാക്കിയ സംവിധായകന് ആര് ? | The Film Director Who Changed The Life of Mohanlal - Malayalam Filmibeat\n» മോഹന്‍ലാലിന്റെ അഭിനയ ജീവിതത്തില് മാറ്റമുണ്ടാക്കിയ സംവിധായകന് ആര് ?\nമോഹന്‍ലാലിന്റെ അഭിനയ ജീവിതത്തില് മാറ്റമുണ്ടാക്കിയ സംവിധായകന് ആര് ?\nPublished: Friday, November 4, 2016, 15:33 [IST]\nഇനി മോഹന്‍ലാലിന്റെ ഊഴമാണ്,4മാസം4സിനിമ! ഏട്ടന് ഞെട്ടിക്കാന് പോവുന്നത് നിസാര സിനിമകള് കൊണ്ടല്ല\nഅഭിനയിക്കാൻ വിളിച്ചപ്പോൾ ഒഴിഞ്ഞുമാറി, കൂടെയിലേക്ക് രഞ്ജിത്ത് എത്തിയത് ഇങ്ങനെ\nതിലകന് ചേട്ടനോട് സെറ്റില് വെച്ച് ഇറങ്ങി പോവാന് പറഞ്ഞിരുന്നു! തുറന്ന് പറഞ്ഞ് സംവിധായകന് രഞ്ജിത്\nമോഹന്‍ലാല് എന്തൊരു ക്യൂട്ടാണ്! തുറന്ന് പറഞ്ഞ് നടി ഖുശ്ബു\nമോഹൻലാലിന്റെ ഡ്രാമ പൊളിച്ചു!! ഇത്രയും പ്രതീക്ഷിച്ചില്ല, ഈ വീഡിയോ കണ്ടു നോക്കൂ\nഡ്രാമ വെറും ഡ്രാമയല്ല! ലാലേട്ടന് വ്യത്യസ്ത ഗെറ്റപ്പിലെത്തുന്ന സിനിമയാണ്! ഫസ്റ്റ് ലുക്ക് പുറത്ത്..\nമോഹന്‍ലാലിന്റെ ഡ്രാമയിലെ നായകനാവേണ്ടത് ഈ താരപുത്രനായിരുന്നു! സിനിമയുടെ വിശേഷങ്ങളിങ്ങനെ..\nലണ്ടനില് നിന്നുളള പുതിയ ഫിറ്റ്‌നെസ് വീഡിയോ പുറത്തുവിട്ട് ലാലേട്ടന്! കാണൂ\nലാലേട്ടനും രഞ്ജിത്തും ഒടുവില് ആ സര്‍പ്രൈസ് പൊട്ടിച്ചു! ഏട്ടന്റെ പെരുന്നാള് സമ്മാനം ഇതായിരുന്നു...\nലാലേട്ടന്റെ നായികയാവാനുള്ള ഭാഗ്യം ലഭിച്ചാല് മതിയായിരുന്നു! ലണ്ടനിലെ വിശേഷങ്ങളുമായി ശാലിന് സോയ\nമോഹന്‍ലാല് - സത്യന് അന്തിക്കാട്, മോഹന്‍ലാല് - ഭരതന്, മോഹന്‍ലാല് - പ്രിയദര്‍ശന്, മോഹന്‍ലാല് - പദ്മരാജന് അങ്ങനെ മോഹന്‍ലാലും ചില സംവിധായകരും ചേര്‍ന്നാല് വിജയമാണ് എന്ന് സിനിമ റിലീസ് ചെയ്യുന്നതിന് മുമ്പേ പ്രവചിയ്ക്കാന് കഴിയുന്ന ഒരു സമയമുണ്ടായിരുന്നു.\nവാടക വാങ്ങാന് വന്ന പൃഥ്വിരാജിനെ നായകനാക്കി; നന്ദനത്തിലൂടെ പൃഥ്വി സിനിമയിലെത്തിയ കഥ\nഎന്നാല് ഇവരൊന്നുമല്ല, തന്റെ അഭിനയ ജീവിതത്തില് മാറ്റമുണ്ടാക്കിയ സംവിധായകനെ കുറിച്ച് മോഹന്‍ലാല് പറയുന്നു. അടുത്തിടെ നല്‍കിയ ഒരു അഭിമുഖത്തില് സംസാരിക്കുകയായിരുന്നു ലാല്.\nരഞ്ജിത്താണത്രെ ലാലിന്റെ അഭിനയ ജീവിതത്തില് മാറ്റമുണ്ടാക്കിയ ആ സംവിധായകന്. തന്റെ അഭിനയ ജീവിതത്തിന്റെ ഗതി മാറ്റിവിട്ടത് രഞ്ജിത്താണ് എന്നാണ് മോഹന്‍ലാല് പറഞ്ഞത്.\nദേവാസുരം, ആറാം തമ്പുരാന് സ്പിരിറ്റ് തുടങ്ങിയ ചിത്രങ്ങള് എന്റെ അഭിനയ ജീവിതത്തെ മാറ്റിവിട്ട സിനിമകളാണ് എന്ന് മോഹന്‍ലാല് പറഞ്ഞു.\nമോഹന്‍ലാല് എന്ന നടനെ മറ്റൊരു നായക സങ്കല്‍പമുള്ള കഥാപാത്രമായി ആദ്യമായി ഉപയോഗിച്ചത് രഞ്ജിത്താണ്. രഞ്ജിത്ത് മോഹന്‍ലാലിന് വേണ്ടി ആദ്യമായി എഴുതിയ തിരക്കഥയല്ല ദേവാസുരത്തിന്റേത്. എന്നാല് രഞ്ജിത്ത് - മോഹന്‍ലാല് കൂട്ടുകെട്ടിന് പുതിയൊരു മാനം നല്‍കിയ ചിത്രമാണ് ദേവാസുരം.\nരഞ്ജിത്ത് ആദ്യമായി കഥ എഴുതിയത് ഓര്‍ക്കാപ്പുറത്ത് എന്ന ചിത്രത്തിന് വേണ്ടിയാണ്. പിന്നീട് ദേവാസുരം, മായാ മയൂരം, ആറാം തമ്പുരാന്, ഉസ്താദ്, നരംസിഹം എന്നീ ചിത്രങ്ങള്‍ക്ക് വേണ്ടി തിരക്കഥ തയ്യാറാക്കി. അതിന് ശേഷം രാവണ പ്രഭു എന്ന ചിത്രത്തിലൂടെ സംവിധാന രംഗത്തെത്തി. ചന്ദ്രേത്സവം, റോക്ക് ആന്റ് റോള്, സ്പിരിറ്റ്, ലോഹം എന്നീ ചിത്രങ്ങളാണ് പിന്നീട് രഞ്ജിത്ത് മോഹന്‍ലാലിനെ നായകനാക്കി സംവിധാനം ചെയ്തത്.\nRead more about: ranjith mohanlal malayalam film malayalam movie malayalam cinema രഞ്ജിത്ത് മോഹന്‍ലാല് മലയാളം സിനിമ\nThe Film Director Who Changed The Life of Mohanlal\nStory first published: Friday, November 4, 2016, 15:33 [IST]


ലോകം ഒരു കൈ അകലത്തില്: സാദിഖ് കാവില് എഴുതുന്നു\nമറ്റൊരു മനുഷ്യനെ, അല്ലെങ്കില് ജീവിയെ കൈകൊണ്ട് സ്പര്‍ശിച്ച് എത്രനാളായെന്ന് ഞാന് വെറുതെ ആലോചിച്ചു നോക്കി. രണ്ട് മാസത്തോളമായി. അതറിഞ്ഞപ്പോള് ശരിക്കും ഞെട്ടിപ്പോയി. ഇതെന്റെ മാത്രം കാര്യമായിരിക്കില്ല, എന്നെപ്പോലെ ഏകനായി കഴിയുന്ന ഓരോ പ്രവാസിയുടെയും അനുഭവമാണ്. മറ്റൊരാള്‍ക്ക് ഒരു ഷെയ്ക് ഹാന്‍ഡ് നല്‍കാതെ, തോളില് തട്ടി സൗഹൃദം പങ്കിടാത്ത സാമൂഹിക അകലം പാലിക്കുന്ന ദിനങ്ങളാണ് കടന്നുപോയിക്കൊണ്ടിരിക്കുന്നത്. കാലം ജീവിതത്തില് നടത്തിയ ചില ഇടപെടലുകള്‍ക്ക് വിധേയനാകപ്പെടുന്ന മനുഷ്യന്റെ നിസ്സഹായാവസ്ഥയ്ക്ക് അത്രമാത്രം ആഴവും പരപ്പുമുണ്ടെന്ന് തിരിച്ചറിയുന്നു. എല്ലാം വെട്ടിപ്പിടിക്കാന് വേണ്ടി കുതിക്കുകയായിരുന്ന മനുഷ്യവംശം, ഭ്രാന്തമായി ചിരിച്ചാര്‍ക്കുന്ന കാലത്തിന് മുന്‍പില് അന്ധാളിപ്പോടെ നില്‍ക്കേണ്ടി വരുന്ന ഖേദകരമായ അവസ്ഥ.\nലോകം ഒരു കൈ അകലത്തിലാണ് ഇപ്പോള്. രാജ്യങ്ങള് തമ്മിലുള്ള ദൂരത്തില് അര്‍ഥമില്ലെന്ന് ഒരു സൂക്ഷ്മാണു കാട്ടിത്തരുമ്പോള് തന്നെ, മനുഷ്യര് തമ്മില് മനുഷ്യത്വപരമായി അടുക്കേണ്ടതിന്റെ ആവശ്യകത മനസിലാക്കിത്തരികയും ചെയ്യുന്നു. ഇങ്ങനെ ഒരു കെട്ടകാലം മനുഷ്യന് പ്രതീക്ഷിച്ചിരുന്നോ? കോളറ, ബ്യൂബോണിക് പ്ലേഗ്, വസൂരി, ഇന്‍ഫ്‌ലുവന്‍സ തുടങ്ങിയ മഹാവ്യാധികളിലൂടെ കടന്നുപോയ മനുഷ്യന്റെ ഈ തലമുറ ഏവരെയും കിടുകിടാ വിറപ്പിച്ചു നിര്‍ത്തുന്ന, പ്രതിവിധി കണ്ടെത്താനാകാത്ത ഒരു മഹാമാരിക്കാലത്തിന് വീണ്ടും സാക്ഷ്യം വഹിക്കേണ്ടിവരുമെന്ന് ഒരിക്കലും കരുതിയിരിക്കില്ല. അങ്ങനെയായിരുന്നെങ്കില് ഇത്രമാത്രം അഹംഭാവം നാം കാണിക്കുമായിരുന്നില്ലല്ലോ!\nനമുക്കിന്ന് മുഖത്ത് മേയ്ക്കപ്പ് വാരിപ്പൂശണമെന്നില്ല, ചുണ്ട് കനത്തില് ചുവപ്പിക്കേണ്ട, ചുളിവുകള് മാഞ്ഞ വസ്ത്രങ്ങള് വേണമെന്നില്ല, തിളങ്ങുന്ന പാദരക്ഷകള് ആവശ്യമില്ല, വിലകൂടിയ വാച്ചുകള് വേണ്ട, കൈവിരലുകള് നിറയെ സ്വര്‍ണമോതിരങ്ങള് ഇടണമെന്നില്ല, നാലാള് കണ്ടാല് മൂക്കത്ത് വിരല്‍വച്ചുപോകുന്ന ആഡംബര കാറുകളില് കുതിച്ചുപായേണ്ട, ഇടയ്ക്കിടെ മാളുകളില് കറങ്ങി നടന്ന് സുഖിക്കണമെന്നുമില്ല, മണിമാളികകള് കെട്ടിപ്പൊക്കി അതില് കുറച്ചുനാളെങ്കിലും താമസിക്കണമെന്ന ആഗ്രഹവും ഇല്ലാണ്ടായി. ജിംനേഷ്യത്തില് പോയില്ലെങ്കിലും വീടിനകത്ത് തന്നെ വ്യായാമം ചെയ്യാമെന്ന് ചെറുപ്പക്കാരെ ബോധിപ്പിച്ചു. കുഞ്ഞുമക്കളെ താലോലിക്കുന്നതില്, അവരുമായി കളിചിരി തമാശകളുടെ ലോകത്ത് വ്യാപരിക്കുന്നതിന് ഇത്രമാത്രം സുഖവും സന്തോഷവുമുണ്ടെന്ന് തിരക്കിന്റെ ലോകത്ത് വിഹരിച്ചിരുന്നവര് തിരിച്ചറിയുന്നു. തനിക്ക് ഇത്രയൊക്കെയേ പഠിപ്പിക്കാനാകൂ എന്ന് കൊറോണ വൈറസ് വ്യക്തമാക്കുകയാണിവിടെ.\nപ്രകൃതി ഒന്നു റിഫ്രഷ് ആയ അത്ഭുതകാലമാണിത്. ഭൂമിയുടെ അവകാശികളായ പൂമ്പാറ്റകളും കിളികളും മൃഗങ്ങളും മറ്റു ജീവജാലങ്ങളും ശുദ്ധവായു ശ്വസിക്കുന്ന നാളുകള്. മനുഷ്യന് സ്വയം തിരിച്ചറിവ് നേടുന്ന കാലം. മരണം പോലെ ജീവിതവും ഏതു നിമിഷവും മാറിമറിയാമെന്നും ചതിച്ചും വഞ്ചിച്ചും വിശ്വാസവഞ്ചന കാണിച്ചും താന് വെട്ടിപ്പിടിച്ചതെല്ലാം കണ്ണടച്ചുതുറക്കും മുന്‍പേ ഇല്ലാതായിപ്പോയേക്കാമെന്നും മനസിലാകുന്നു. പണക്കാരനെന്നോ പാമരനെന്നോ വ്യത്യാസമില്ലാതെ കോവിഡ് മനുഷ്യനെ ആഞ്ഞുകൊത്തുന്നു. അതിന്റെ വേദനയില് പുളയാനേ അവന് സാധിക്കുന്നുള്ളൂ. വീടിന്റെ നാലുചുമരുകള്‍ക്കുള്ളില് ഒതുങ്ങിക്കഴിയുന്നവരേക്കാള് രോഗം ബാധിച്ച ഒരാളുടെ ചിന്തകള് ആഴത്തിലായിരിക്കും കടന്നുപോയിട്ടുണ്ടാവുക. െഎസലേഷന് എന്നു വിളിക്കുന്ന ഏകാന്ത വാസത്തില് തീര്‍ച്ചയായും പോയ കാലത്തേയ്ക്ക് തിരിഞ്ഞുനോക്കാനുള്ള സുവര്‍ണാവസരമാണ് ലഭിക്കുന്നത്. അപ്പോള്, ഒരുപക്ഷേ, നല്ലകാര്യങ്ങള് ഓര്‍ക്കാന് കുറച്ചു മാത്രമുള്ളവര് ഓരോ നിമിഷവും തള്ളിനീക്കുക മരുഭൂമിയില് ഒറ്റപ്പെട്ടുപോയവന്റെ നിസ്സഹായാവസ്ഥയോടെയായിരിക്കാം. ശ്വാസം നിലയ്ക്കുന്നതിന് മുന്‍പെന്നപോലെ ആ നിമിഷങ്ങളുടെ തീക്ഷ്ണത തിരിച്ചറിയേണ്ട ഒന്നാണ്. പുനര്‍വിചിന്തനത്തിനുള്ള അപൂര്‍വാവസരമാണിതെന്ന് ഈ സൂക്ഷ്മാണു നമ്മെ ബോധ്യപ്പെടുത്തുന്നു.\nദുബായുടെ പ്രാന്തപ്രദേശത്തെ ഈ വില്ലയില് എന്റേതായ ലോകത്ത് വ്യാപരിക്കുമ്പോള് ഈ നഗരം ഇതുവരെ ഇല്ലാത്ത രൂപത്തിലും ഭാവത്തിലും എനിക്ക് മുന്‍പില് അനാവൃതമാകുന്നു. എല്ലാ ഗള്‍ഫ് നഗരങ്ങളുടെയും പ്രതീകമാണിത്. ലോകത്തിന്റെ മിക്ക കോണുകളില് നിന്നും നിരാലംബരായ മനുഷ്യര് തൊഴില് തേടിയെത്തുന്ന സുവര്‍ണനഗരം. ഇന്ത്യയിലേതടക്കം എത്രയോ വീടുകളില് തീ പുകയുന്നത് ഗള്‍ഫ് എന്ന ഈ ഭൂപ്രദേശത്തിന്റെ ഔദാര്യമെന്ന് മനസിലാക്കുന്നു. മഹാമാരിയുടെ വിശേഷങ്ങള്‍ക്കൊപ്പം വികാരവിക്ഷോഭങ്ങളിലൂടെ കടന്നുപോവുകയാണ് എന്റെ നാളുകള്. എന്നെപ്പോലുള്ള എല്ലാ മാധ്യമപ്രവര്‍ത്തകരുടെയും അവസ്ഥയാണിത്. കോവിഡ് ബാധിച്ച് മരിച്ചുവീഴുന്ന ജീവനുകളെയോര്‍ത്ത് സങ്കടപ്പെടാന് പോലും നേരമില്ലാതായിരിക്കുന്നു. രോഗഭീതി മൂലം ഒറ്റപ്പെട്ടുപോയ ദെയ്‌റ നായിഫില് താമസിക്കുന്ന മലയാളികളുടെയും അനേകായിരം ലേബര് ക്യാംപുകളില് ദുരിതം പേറി ജീവിക്കുന്ന തൊഴിലാളികളുടെയും വിഷമസന്ധി ഓര്‍ക്കുമ്പോള് വലിയ സങ്കടം തോന്നുന്നു. വിവിധ രോഗങ്ങളാല് വലയുന്നവര്, ജോലി നഷ്ടപ്പെട്ട് വിലപിക്കുന്നവര്, മറ്റൊരു ജീവന് പേറി നിറവയറുമായി വിമാന സര്‍വീസില് കയറിപ്പറ്റാന് കാത്തുനില്‍ക്കുന്ന യുവതികള്, ജോലി തേടി വന്ന് തിരിച്ചുപോകാനാവാതെ കുടുങ്ങിപ്പോയ യുവതീയുവാക്കള്, ജോലിയും കൂലിയുമില്ലാതെ, മറ്റുള്ളവരോട് സഹായം അഭ്യര്‍ഥിക്കാന് അഭിമാനചിന്ത അനുവദിക്കാതെ മാസങ്ങളായി ദുരിതത്തില് കഴിയുന്ന മധ്യവര്‍ഗക്കാര്.. ഗള്‍ഫിലെ ഖേദകരമായ കാഴ്ചകളില് ചിലതു മാത്രമാണിത്. ഇടതടവില്ലാതെ വാഹനങ്ങള് പാഞ്ഞിരുന്ന ഈ നഗരം പാതിനിശ്ചലമായിരിക്കുന്നതു കാണുമ്പോള്, ഇത്രയും കാലം എന്തിനായിരുന്നു മനുഷ്യനിങ്ങനെ ശ്വാസം മുട്ടി ഓടിയിരുന്നതെന്ന് വെറുതെ ചിന്തിച്ചുപോകുന്നു. വിദ്യാലയങ്ങളില് കുട്ടികളുടെ കലപില ഒച്ചകളകന്ന് നാളുകളേറെയായി. ഇ–ലേണിങ് സമ്പ്രദായത്തോട് പൊരുത്തപ്പെടാന് പാടുപെടുന്ന വിദ്യാര്‍ഥികള്, ഓഫീസുകളില് കുറഞ്ഞ ജീവനക്കാര്‍ക്ക് മാത്രമേ പ്രവേശനമുള്ളൂ. നിശാക്ലബുകളും മദ്യശാലകളും മൂകതയില് മുങ്ങിക്കുളിക്കുന്നു. മാളുകള് ഭാഗികമായി തുറന്നെങ്കിലും ജനസാന്നിധ്യം വളരെ കുറവ്. മുഖാവരണവും കൈയുറകളും ധരിച്ച് മനുഷ്യര് ഇനിയുള്ള കാലം ജീവിക്കേണ്ടിവരുമെന്ന അകാരണമായ ഭയം എല്ലാവരെയും വേട്ടയാടുന്നതുപോലെ. സ്വന്തം മണ്ണില് നിന്ന ്അകന്നുകഴിയുന്നവരെല്ലാം പുറമെ കാണുന്ന പൊലിമകള്‍ക്കപ്പുറം മനസില് സംഘര്‍ഷം കൊണ്ടുനടക്കുന്നവരാണ് പ്രവാസികള്, പ്രത്യേകിച്ച് ഗള്‍ഫില് ജോലി ചെയ്യുന്നവര്. അതിന്റെ തീവ്രത ഇപ്പോള് ഏറ്റവും ഉയരങ്ങളിലെത്തി എന്നേയൂള്ളൂ. പ്രവാസികള് ഇന്ത്യന് സമ്പദ് ഘടനയുടെ നട്ടെല്ലാണെന്ന് പറഞ്ഞിരുന്നവരില് പലരും, അവരെ കണ്ടാല് വെറുക്കണം എന്ന നിലപാടില് നില്‍ക്കുന്നത് കാണുമ്പോള് ആരുടെ ഹൃദയമാണ് തകര്‍ന്നുപോകാത്തത്!\nകഴിഞ്ഞ ദിവസങ്ങളില് ദുബായില് രണ്ട് മലയാളികള് സ്വയം ജീവനൊടുക്കിയത് പ്രവാസി സമൂഹത്തെ ഞെട്ടിച്ചു. സാധാരണ ജോലിക്കാരനായ അശോകന് എന്ന യുവാവും ജോയ് അറയ്ക്കലെന്ന ബിസിനസുകാരനും. ഒരാള് കോവിഡ!!് ഭീതിയില് താമസ സ്ഥലത്ത് നിന്ന് മരണത്തിലേയ്ക്ക് എടുത്തുചാടിയപ്പോള്, മറ്റൊരാള് സമ്പത്ത് നഷ്ടപ്പെട്ടുപോകുമോ എന്ന ആധിയില് തന്റെ ഓഫീസ് കെട്ടിടത്തില് നിന്നാണ് എന്നെന്നേക്കുമായി ചാടിയത്. സമാധാനമാണ് മനുഷ്യന്റെ ഏറ്റവും വലിയ സമ്പത്തെന്നും അധിക സമ്പത്ത് മനസ്സമാധാനം നഷ്ടപ്പെടുത്തുമെന്നും ഈ ചെറിയ–വലിയ മരണങ്ങള് പ്രവാസിയെ പഠിപ്പിച്ചു. കോവിഡ് കാലത്തെ കരളലയിപ്പിക്കുന്ന പ്രവാസി കാഴ്ചകള് ഇനിയുമുണ്ട്. ഭര്‍ത്താവും മകനും മരിച്ച് മൃതദേഹം മാത്രം നാട്ടിലേയ്ക്ക് അയക്കുകയും മരണാനന്തര ചടങ്ങുകള് വീഡിയോയില് തത്സമയം കാണേണ്ടി വരികയും ചെയ്ത ഹതഭാഗ്യര് ഒട്ടേറെ. വര്‍ഷങ്ങളായി നാട്ടിലേയ്ക്ക് പോയിട്ട് എന്ന അവസ്ഥയിലിരിക്കെ കോവിഡ് ബാധിച്ച് മരിച്ചയാളുടെ മുഖം ഒരുനോക്കു കാണാനാകാതെ വിലപിക്കുന്നവരും ഏറെ.\nഇതൊക്കെ ഒരു വശം മാത്രം. ദുരിതത്തിലായ പ്രവാസികള്‍ക്ക് ഭക്ഷണവും ചികിത്സയും ലഭ്യമാക്കാന് കിണഞ്ഞുശ്രമിക്കുന്ന സാമൂഹിക സന്നദ്ധ പ്രവര്‍ത്തകരും സംഘടനകളും ഈ ചീത്തകാലത്തെ നല്ല കാഴ്ചകളാണ്. യുഎഇ ദുരിതകാലത്ത് ആരെയും കൈവിടില്ലെന്ന് ഒരിക്കല്‍ക്കൂടി തെളിയിച്ചുകൊണ്ട് രോഗികള്‍ക്ക് ചികിത്സകളും അന്നംമുട്ടിയ ഒരു കോടി പേര്‍ക്ക് ഭക്ഷണം എന്ന മഹത്തായ ക്യാംപെയിന് നടത്തുന്നു, അതുവഴി അറബ് മണലാരണ്യത്തിലെ ഈ ഭരണാധികാരികള് തങ്ങളുടെ സ്വന്തം ജനതയെയെന്നവണ്ണം പ്രവാസികളെയും തങ്ങളോട് ചേര്‍ത്തുപിടിക്കുന്നു.\nകൊറോണക്കാല ട്രോള്: ഉടമസ്ഥന് മരിച്ചു പോയിരിക്കാമെന്ന് ഷൂസ് കരുതി\nഅഞ്ച് പുതിയ പുസ്തകങ്ങൾ ഇപ്പോൾ ഡൗൺലോഡ് ചെയ്യാം ഇ-ബുക്കുകളായി!\nഡിസി ബുക്‌സ് ഓൺലൈൻ സ്റ്റോർ ലോക്ഡൗൺ RUSH HOUR- ൽ ഇന്ന് വായിക്കുംതോറും വീണ്ടും വീണ്ടും വായിക്കാൻ തോന്നിപ്പിക്കുന്ന 8 അത്ഭുത രചനകൾ !


ബ്രിട്ടനെ ഞെട്ടിച്ച് സോഷ്യല് മീഡിയയില് പുതിയ ഭ്രാന്തന് ചലഞ്ച്; ഓണ്‍ലൈന് ലൈക്കുകള്‍ക്കായി കൗമാരക്കാര് സ്വയം ശരീരത്തിന് തീകൊളുത്തുന്നു; ഗുരുതരമായി പൊള്ളലേറ്റ് ആശുപത്രിയിലെത്തുന്നവരുടെ എണ്ണമേറുന്നു; ഫയര് ചലഞ്ച് ഇനി ആരുടെയൊക്കെ ജീവനെടുക്കും?\nവെയില്‍സില് നിന്നുമാണ് ഏറ്റവും കൂടുതല് കേസുകള് റിപ്പോര്‍ട്ട് ചെയ്തിരിക്കുന്നതെന്ന് മെഡിക്കല് വിദഗ്ധര്\nസോഷ്യല് മീഡിയ നമ്മുടെയൊക്കെ മനസ്സിനെ എത്രത്തോളം സ്വാധീനിക്കുന്നുവെന്ന് പലപ്പോഴും നമ്മള് തിരിച്ചറിയാറില്ല. എന്നാല് ആശങ്കാജനകമായ സ്ഥിതിയാണ് ഇക്കാര്യത്തില് ഉള്ളതെന്ന് പഠനങ്ങള് വെളിപ്പെടുത്തിയിട്ടുണ്ട്. ലൈക്കും, വ്യൂകള് കിട്ടാനും, കമന്റ് നേടാനും എന്തും ചെയ്യുന്ന ആളുകള് നമുക്കിടയിലുണ്ട്. ഒപ്പം സോഷ്യല് മീഡിയയില് ചിത്രങ്ങള് പങ്കുവെച്ച് ഒരു പത്ത് പേരെ കാണിച്ച് സംതൃപ്തി അടയുന്നവരാണ് പലരും. പക്ഷെ ഇത്തരം ഓണ്‍ലൈന് ലൈക്കുകള്‍ക്കായി സ്വന്തം ശരീരത്തിന് തീയിടാന് പോലും മടിയില്ലാത്ത തരത്തിലേക്ക് കാര്യങ്ങള് എത്തുമ്പോള് സ്ഥിതി അത്യന്തം ഗുരുതരം എന്നേ പറയേണ്ടൂ!\nഇന്റര്‍നെറ്റില് പ്രശസ്തി നേടാനാണ് കൗമാരക്കാര് തങ്ങളുടെ ശരീരത്തിന് തീകൊളുത്തുന്നത്. സോഷ്യല് മീഡിയ വഴി വ്യാപകമാകുന്ന ഈ ഫയര് ചലഞ്ചിന് വലിയ സ്വീകരണമാണ് ലഭിച്ചിരിക്കുന്നത്. തീപിടിക്കുന്ന വസ്തുക്കള് ശരീരത്തിലേക്ക് ഒഴിച്ച ശേഷം തീകൊളുത്തുന്നത് വരെയുള്ള കാര്യങ്ങള് ചിത്രീകരിക്കുകയാണ് ചെയ്യുന്നത്. 2014-ല് തുടങ്ങിയ ചലഞ്ച് ആണെങ്കിലും ഇതിന്റെ അപകടം മൂലം വലിയ ഹിറ്റ് ആയിരുന്നില്ല. എന്നാല് ഇപ്പോള് ഫയര് ചലഞ്ച് വീണ്ടും തലപൊക്കുകയാണ്. വെയില്‍സില് നിന്നുമാണ് ഏറ്റവും കൂടുതല് കേസുകള് റിപ്പോര്‍ട്ട് ചെയ്തിരിക്കുന്നതെന്ന് മെഡിക്കല് വിദഗ്ധര് സ്ഥിരീകരിക്കുന്നു.\nശരീരത്തിന് ഗുരുതരമായി പൊള്ളലേറ്റ നിലയില് ആശുപത്രിയില് പ്രവേശിപ്പിക്കപ്പെടുന്ന കൗമാരക്കാരുടെ എണ്ണത്തില് വലിയ വര്‍ദ്ധനവാണ് ഉണ്ടായിട്ടുള്ളതെന്ന് സ്വാന്‍സിയിലെ മോര്‍ടിസണ് ഹോസ്പിറ്റല് സ്‌പെഷ്യലിസ്റ്റ് ജീവനക്കാര് സ്ഥിരീകരിക്കുന്നു. ശരീരത്തില് സ്വയം തീപിടിക്കുന്ന വസ്തുക്കള് ഒഴിച്ച് തീകൊളുത്താനാണ് ഫയര് ചലഞ്ച് പ്രോത്സാഹിപ്പിക്കുന്നത്. ഗുരുതരമായി പൊള്ളലേല്‍ക്കുന്നതോടെ സര്‍ജറിയും, ജീവന്‍രക്ഷാ ചികിത്സയും ലഭ്യമാക്കേണ്ടി വരും. ആളുകള്‍ക്കിടയില് സ്വീകാര്യത കിട്ടാനും, ഓണ്‍ലൈനില് ഹിറ്റാകാനും ചെറുപ്പക്കാര്‍ക്കിടയില് സമ്മര്‍ദമുണ്ടെന്ന് മോര്‍ടിസണ് ഹോസ്പിറ്റലിലെ പ്ലാസ്റ്റിക് സര്‍ജന് ജെറെമി യാരോ പറഞ്ഞു.\nഇതിനായി ഏറ്റെടുക്കുന്ന ചലഞ്ചുകള് പലപ്പോഴും ജീവന് ഭീഷണിയാകുമെന്ന് അദ്ദേഹം ഓര്‍മ്മിപ്പിക്കുന്നു. ജീവിതകാലം മുഴുവന് ഈ മുറിപ്പാടുകളില് നിന്നും രക്ഷയുണ്ടാകില്ല, ദീര്‍ഘമായ ആശുപത്രിവാസവും വേണ്ടിവരും, ഡോക്ടര് ഓര്‍മ്മിപ്പിച്ചു.


കാബൂളിൽ പ്രതിഷേധക്കാരെ മർദ്ദിച്ച് താലിബാൻ; ദൃശ്യങ്ങൾ പുറത്ത് - Newscom - Malayalam News\nകാബൂളിൽ പ്രതിഷേധക്കാരെ മർദ്ദിച്ച് താലിബാൻ; ദൃശ്യങ്ങൾ പുറത്ത്\nകാബൂളിൽ പ്രതിഷേധക്കാരെ താലിബാൻ മർദ്ദിച്ചതായി റിപ്പോർട്ട്. താലിബാനെതിരെ കാബൂളിൽ നടന്നുകൊണ്ടിരിക്കുന്ന പ്രതിഷേധ സമരത്തിൽ പങ്കെടുത്ത സ്ത്രീകളെയാണ് താലിബാൻ മർദ്ദിച്ചത്. പ്രതിഷേധവുമായി പ്രസിഡൻഷ്യൽ പാലസിലേക്ക് മാർച്ച് ചെയ്യുകയായിരുന്ന പ്രതിഷേധക്കാരെ താലിബാൻ തടയുകയും അവർക്ക് നേരെ കണ്ണീർ വാതകം പ്രയോഗിക്കുകയും ചെയ്തു. ഇതിനിടെ പ്രതിഷേധക്കാരെ താലിബാൻ മർദ്ദിക്കുകയായിരുന്നു എന്നാണ് റിപ്പോർട്ട്. താലിബാൻ മർദ്ദിച്ച പ്രതിഷേധക്കാരിൽ പെട്ട റാബിയ സാദത് എന്ന യുവതിയുടെ ദൃശ്യങ്ങൾ സമൂഹമാധ്യമങ്ങളിൽ പ്രചരിക്കുന്നുണ്ട്. മുഖത്ത് ചോരയൊലിപ്പിച്ച നിലയിലുള്ള റാബിയയുടെ ദൃശ്യങ്ങളാണ് പ്രചരിക്കുന്നത്. മറ്റൊരു ദൃശ്യത്തിൽ പ്രതിഷേധക്കാരെ തടയുന്ന താലിബാൻ കമാൻഡർമാരെയും കാണാവുന്നതാണ്.\nTags: afganisthan ATTACK ON WOMEN taliban\nതാലിബാൻ കേന്ദ്രങ്ങളിൽ അമേരിക്കൻ വ്യോമാക്രമണം; 200 ഭീകരവാദികളെ വധിച്ചതായി റിപ്പോർട്ട്\nഅണ്ടറാബ് താഴ്‌വരയിലേക്ക് ഭക്ഷണവും ഇന്ധനവും എത്തിക്കാൻ താലിബാൻ അനുവദിക്കുന്നില്ല: അംറുല്ല സാലിഹ്


ഭര്‍ത്താവിന്‍റെ മരണത്തില് ദുരൂഹതയെന്ന് ഭാര്യ;5വര്‍ഷത്തിന് ശേഷം മൃതദേഹം പുറത്തെടുത്ത് പരിശോധന | thrikkunnapuzha muhammad mustafa death mystery post mortem after five year\nഭര്‍ത്താവിന്‍റെ മരണത്തില് ദുരൂഹതയെന്ന് ഭാര്യ;5വര്‍ഷത്തിന് ശേഷം മൃതദേഹം പുറത്തെടുത്ത് പരിശോധന\nAlappuzha, First Published 11, Nov 2020, 10:58 AM\nമൃതദേഹം പുറത്തെടുത്ത് പോസ്റ്റ്മോർട്ടം ചെയുന്നതിന് സൗകര്യമൊരുക്കി തരണമെന്ന് ആവശ്യപ്പെട്ട് ആർ.ഡി.ഒ.യും തൃക്കുന്നപ്പുഴ പോലീസും പാനൂർ ജമാഅത്ത് കമ്മിറ്റിക്ക് കത്ത് നൽകി.\nഹരിപ്പാട്: അഞ്ചുവർഷം മുൻപ് മരിച്ച യുവാവിന്‍റെ കുഴിമാടം തുറന്നുള്ള പരിശോധന ഇന്ന് നടക്കും. 2015 നവംബർ 15ന് മരണപ്പെട്ട തൃക്കുന്നപ്പുഴ പാനൂർ പൂത്തറയിൽ മുഹമ്മദ് മുസ്തഫയുടെ (34) മൃതദേഹമാണ് പുറത്തെടുത്ത് പോസ്റ്റ്മോർട്ടം ചെയ്യുന്നത്. ഇത് സംബന്ധിച്ചുള്ള നടപടിക്രമങ്ങൾ പൂർത്തിയായതായി ചെങ്ങന്നൂർ ആർ ഡി.ഒ. പറഞ്ഞു.\nമരണത്തിൽ ദുരൂഹത ആരോപിച്ച് മുഹമ്മദ് മുസ്തഫയുടെ ഭാര്യയായിരുന്ന സുമയ്യയുടെ ബന്ധു പല്ലന കൊക്കാടം തറയിൽ ഇർഷാദ് ഹൈക്കോടതിയിൽ സമർപ്പിച്ച ഹർജിയിലാണ് നടപടി. ദുരൂഹ മരണമാണെന്ന് സുമയ്യയും പൊലീസിന് മൊഴി കൊടുത്തിരുന്നു. പാനൂർ വരവുകാട് ജുമാ മസ്ജിദ് കബർസ്ഥാനിലാണ് മൃതദേഹം അടക്കം ചെയ്തത്.\nമൃതദേഹം പുറത്തെടുത്ത് പോസ്റ്റ്മോർട്ടം ചെയുന്നതിന് സൗകര്യമൊരുക്കി തരണമെന്ന് ആവശ്യപ്പെട്ട് ആർ.ഡി.ഒ.യും തൃക്കുന്നപ്പുഴ പോലീസും പാനൂർ ജമാഅത്ത് കമ്മിറ്റിക്ക് കത്ത് നൽകി. എല്ലാവിധ പിന്തുണയും നൽകുമെന്ന് പ്രസിഡൻ്റ് അഡ്വ.എം.ഇബ്രാഹിം കുട്ടി പറഞ്ഞു. മെഡിക്കൽ കോളേജിൽ നിന്നും ഡോക്ടർമാരുടെ സംഘത്തെ ആർ.ഡി.ഒ. നിയോഗിച്ചു. ഫോറൻസിക് വിദഗ്ദരും മുതിർന്ന പോലീസ് അധികാരികളും സ്ഥലത്തെത്തും.\nക്രമസമാധാന പാലനത്തിനായി കൂടുതൽ പോലീസുകാരെ നിയോഗിക്കും. . ഹൃദയാഘാതമാണ് മരണകാരണമെന്നാണ് ബന്ധുക്കൾ നാട്ടുകാരോട് പറഞ്ഞത്. അതിനാൽ പോസ്റ്റ്മോർട്ടം കൂടാതെയാണ് മൃതദേഹം പാനൂർ വരവു കാട് ജുമാ മസ്ജിദിൽ കബറടക്കിയത്.\nLast Updated 11, Nov 2020, 10:58 AM\nmuhammad mustafa death\npost mortem after five year\nകുഴിമാടം തുറന്നുള്ള പരിശോധന


International Women's Day 2020: Each for Equal: Women in 40s | Indian Express Malayalam\ninternational womens day 2020 each for equal sindhu m\nInternational Women’s Day 2020: എത്ര പടവുകൾ കയറിയാലാണ് ഞാൻ എന്‍റെ ലക്ഷ്യത്തിൽ എത്തുക. അതോ എത്ര പടവുകൾ ഇറങ്ങിയാലാണ് കൗമാരത്തിലേക്ക് തിരിച്ചെത്തുക. വീണ്ടും ചിലങ്ക അണിയുക?\nWritten by Sindhu M\nUpdated: March 9, 2020 1:38:11 pm\nInternational Women’s Day 2020: റാഷിദിയയിലെ വഴികളിലൂടെയല്ലാതെ മരുഭൂമിയിലേക്ക് എനിക്ക് കടന്നു ചെല്ലാനാവില്ല. വേപ്പുമരങ്ങള്‍ക്കിടയിലെ ഒളിച്ചു കളിക്കുന്ന വെയിലിലൂടെയും പരുക്കന് മുഖമുള്ള ഈന്തപ്പനകളിലൂടെയുമാണ് മരുഭൂമിയെ ഞാന് ആദ്യം അടുത്തറിഞ്ഞത്.\nജോലിയില്ലാത്ത ഏതൊരു വീട്ടമ്മയെ പോലെയും ആയിരുന്നു ഞാനും. പ്രത്യേകിച്ച് ഒന്നും ചെയ്യാനില്ലാത്ത പകലുകള്, രാത്രികള്, അവയുടെ തനിയാവര്‍ത്തനങ്ങള്. പതുക്കെ പതുക്കെ ഞാനറിഞ്ഞു ചിതലരിക്കുന്ന എന്നെ.\nഎന്റെ പഴകിയ മണം എനിക്കു തന്നെ സഹിക്കാന് വയ്യാതായി. പാര്‍ക്കുകളിലും ഷോപ്പിങ് മാളുകളിലും ഉരുണ്ടും മറിഞ്ഞും വെയിലിലും മഞ്ഞിലും വിയര്‍ത്തും കുളിര്‍ന്നും ജീവിക്കുന്ന മരുഭൂമിയായി എന്‍റെ പെണ് ജീവിതം.\nചിലപ്പോഴൊക്കെ ഞാന് പഴയ പിടിവാശിക്കാരിയായ പെൺകുട്ടിയായി. സ്നേഹത്തിനു വേണ്ടി എത് പെരുമഴയിലേക്കും ഇറങ്ങിച്ചെല്ലാനും മടിയില്ലാത്തവള്. അച്ഛന്റെ നെഞ്ചിലെ സ്നേഹമാകാം കൂട്ടുകാരനില് ഞാന് തിരഞ്ഞത്. പക്ഷേ സ്നേഹങ്ങളൊരിക്കലും എനിക്കൊപ്പം എത്തിയില്ല. ആന്തരികമായ ഒറ്റപ്പെടല് മാറ്റാന് ആര്‍ക്കുമായില്ല. കൂടുതല് കൂടുതൽ വാശിയോടേ ഞാനത് തിരഞ്ഞു കൊണ്ടേയിരുന്നു. പക്ഷേ ലഭിച്ചത് തീവ്ര ദുഖങ്ങള് മാത്രമായിരുന്നു. എന്നിലെ പെണ്‍കുട്ടിയെ സന്തോഷിപ്പിക്കാന് ആര്‍ക്കുമായില്ല. അവളുടെ കരച്ചില്, പൊട്ടിച്ചിരിയൊക്കെ ഞാന് മാത്രം കേട്ടു.\nമരുഭൂമി ശരിക്കും ഒരു പാഠശാലയാണ്. ഇവിടെ നിന്ന് ഒന്നും പഠിക്കാതെ ആരും പടിയിറങ്ങുന്നില്ല. കൂട്ടമായി ഇരിക്കുമ്പോളും ഉള്ളിൽ ഒറ്റപ്പെട്ടവരുടെ ലോകമാണിത്. മരണത്തിനും ജീവിതത്തിനുമിടക്കുള്ള ഈ കണ്ണുപൊത്തിക്കളിയില് ചിലര് വിജയിക്കുമ്പോൾ മറ്റു ചിലര് ദയനീയമായി പരാജയപ്പെടുന്നു. ചിലര് ഈ മണ്ണിൽ തന്നെ ലയിച്ചു ചേരുന്നു.\nഈ രാജ്യത്തിലേക്ക് വിമാനം കയറി വരുമ്പോൾ ഞാൻ പതിനെട്ടുകാരിയായ ഒരു പെണ്‍കുട്ടിയായിരുന്നു. ആവശ്യത്തിലധികം കനമുള്ള ഒരു വിവാഹപ്പുടവ അണിയിച്ചിട്ടാണ് വീട്ടുകാർ ഇങ്ങോട്ട് യാത്രയാക്കിയത്. വലിയ എന്തോ കാര്യം നടക്കാൻ പോകുന്ന ഭാവമായിരുന്നു എല്ലാർക്കും.\nഅമ്മ എയർപോർട്ട് വരെ അനുഗമിച്ചിരുന്നു. അമ്മായിയമ്മയും നാത്തൂൻമാരും കുറെ ഉപദേശങ്ങൾ തന്നിരുന്നു. ഭർത്താവിന്‍റെ ഇഷ്ടങ്ങൾ അറിഞ്ഞു ചെയ്യണമെന്ന് എല്ലാരും ഓർമപ്പെടുത്തി. എന്നിലെ കുരുത്തക്കേട് കാട്ടുന്ന പെൺകുട്ടിയെ പിടലിക്കു പിടിച്ച് പുറത്താക്കി. വിമാനത്തിലൂടെ താഴോട്ടു നോക്കുമ്പോൾ കാണുന്ന നാടു പോലെ ഞാൻ എന്നിൽ നിന്ന് വളരെ ദൂരത്തേക്ക് യാത്രയായി.\nപട്ടുസാരിയൊക്കെ അഴിഞ്ഞു കണ്മഷിയൊക്കെ പടർന്നു വാരിക്കെട്ടിയ രൂപത്തിൽ എന്നെ കണ്ട ഭര്‍ത്താവും ഏട്ടനും ഏട്ടത്തിയമ്മയും പൊട്ടിച്ചിരിച്ചു, നീയെന്താ കല്യാണത്തിനൊക്കെ പോകാൻ ഒരുങ്ങി വന്ന മാതിരി… എന്ന് പരിഹസിച്ചു. പരിചയമില്ലാത്ത നാട്, ഭക്ഷണം, പരിചയമുള്ള കുറച്ചു പേരാകട്ടെ അതിലും അപരിചിതരെ പോലെ പെരുമാറുന്നു. ഞാൻ അപകർഷതയോടെ മുഖം കുനിച്ചു.\nപിന്നീടുള്ള ജീവിതം ഫ്ലാറ്റുകളിൽ നിന്ന് ഫ്ളാറ്റുകളിലേക്ക്. കുട്ടികൾ വലുതാവുന്നതിനും ഭര്‍ത്താവിന്‍റെ പ്രമോഷനും അനുസരിച്ചു വലുതായി കൊണ്ടിരുന്ന വീടുകൾ. വലിപ്പങ്ങൾക്കനുസരിച്ചു വണ്ണം വച്ച നിശബ്ദത.\nകൗമാരക്കാരിയിൽ നിന്ന് പെട്ടെന്ന് സ്ത്രീയായി മാറേണ്ടി വന്ന ഒരുവൾ. എന്‍റെ ഇഷ്ടങ്ങൾ, സന്തോഷങ്ങൾ, ഒക്കെ ചോര വാർന്ന് നരച്ചു നിറം മങ്ങി. പെട്ടെന്നാണ് എല്ലാ ജോലികളും തീർന്നു പോയത്. മക്കൾ വളർന്ന് വലുതാവുന്നതോടെ ഉപയോഗശൂന്യമായ പഴയ മിക്സി പോലെയാകുന്നു സ്ത്രീകൾ. എല്ലാരും അവരുടെ ഇഷ്ടങ്ങളിലേക്ക് വളർന്നു. ഞാന് മാത്രം അതേ പോലെ. ആള്‍പ്പാര്‍പ്പില്ലാതെയായ കെട്ടിടം പോലെ. പുറമെയുള്ള മാറ്റങ്ങൾ ഒഴിച്ചാൽ ഒന്നും മാറിയില്ല. അതേ ഇരുണ്ട അടുക്കള, വരണ്ട ഗർഭപാത്രം പോലെയുള്ള വീട്.\nജോലിയായിരുന്നു പിന്നെയും എന്നെ തിരക്കുകളിലേക്ക് വലിച്ചെറിഞ്ഞത്. ഉറക്കം തൂങ്ങിയെത്തുന്ന മഞ്ഞബസ്സിലെ കുട്ടികൾ. നിറങ്ങളുടെ ലോകം. അവർക്കു മുൻപിൽ ഞാനും പൂവും പൂമ്പാറ്റയുമൊക്കെയായി. അവർ കാണാത്ത കാടിനെക്കുറിച്ചും പുഴയെക്കുറിച്ചും അവർക്കു മുൻപിൽ വിവരിച്ച് വിഷണ്ണയായി. പിന്നെയും പഠിച്ച് തീരാത്ത അനുഭവങ്ങളുടെ പാഠപുസ്തകമുണ്ടെന്ന് അവരെ ഓർമിപ്പിച്ചു.\nRead Here: International Women’s Day 2020: ചില വനിതാദിന പരിപാടികൾ നമ്മെ പഠിപ്പിക്കുന്നത്\nഇടക്കൊക്കെ കവിതകളെഴുതി. അമ്മമ്മയുടെ വീട്ടിലെ പാമ്പിൻകാവിലെ മരങ്ങളിൽ നിന്നും കിളികളിൽ നിന്നുമാണ് കവിതയുടെ ഭാഷ കണ്ടുകിട്ടിയത്. ഉള്ളിലെ ആരും കാണാത്ത ലോകമായിരുന്നു എനിക്ക് കവിത.\nഎന്‍റെ ജന്മം മയിലിന്റേതായിരുന്നു. ശരീരത്തിന്റെ വിശപ്പ് ഞാനറിഞ്ഞിരുന്നു. എങ്കിലും അതിലേക്ക് നടന്നടുക്കാനുള്ള വഴികള് അഞ്ജാതമായിരുന്നു.\nനീല നിറത്തിലുള്ള കെട്ടിടവും, സുന്ദരിയായ പെൺകൊടി നൃത്തച്ചുവടുകളുമായി നിൽക്കുന്ന പടവുമുള്ള ആ സ്ഥാപനവും നഗരത്തിന്‍റെ കോണിൽ വര്‍ഷങ്ങളായുണ്ട്. എന്നാൽ അതിലേക്കെത്താൻ എന്‍റെ ചെറുപ്പത്തിന് കഴിഞ്ഞില്ല. മുൻപും എത്രയോ തവണ ഭര്‍ത്താവിനോടൊപ്പം അതിലൂടെ പോയിട്ടുണ്ട്. അപ്പോളൊക്കെ ഞാൻ ഓരോരോ തിരക്കുകളിലായിരുന്നു. അതൊന്നും മയിലിന്‍റെ ഭാവങ്ങൾക്ക് ഇണങ്ങുന്നതായിരുന്നില്ല, വെറും ചലനങ്ങൾ മാത്രം ആയിരുന്നു. ഒരു വീട്ടുകാരിയുടെ സാധാരണ ചലനങ്ങൾ.\nസൂപ്പർ മാർക്കറ്റിലേക്ക്, ഷോപ്പിങ് മാളിലേക്ക്, അടുക്കളയിൽ, സ്വീകരണമുറിയിൽ, കിടപ്പറയിൽ അങ്ങനെ… അങ്ങനെ… അതിനു പ്രത്യേകിച്ച് താളമോ ബുദ്ധിയോ പോലും വേണ്ടായിരുന്നു. എനിക്ക് അങ്ങനെയെന്തെങ്കിലും തരത്തിലുള്ള വികാരങ്ങൾ ഉള്ളതായി പോലും ആർക്കും തോന്നിയിരുന്നില്ല. വീട്ടിലെ മറ്റു ഉപകരണങ്ങൾ പോലെ ഒന്നായി ഞാനും മാറി. എന്നിലെ സ്ത്രീ എവിടെയോ തേഞ്ഞു തേഞ്ഞു ഇല്ലാതായി, അവളെ എനിക്കു തന്നെ കാണാതായി…\nഅടുത്തയിടെ നൃത്തം പഠിക്കാനായി ആ സ്ഥാപനത്തിന്‍റെ പടവുകളിൽ ചെന്ന് നിന്നപ്പോൾ വല്ലാത്ത ഭയവും ലജ്ജയും തോന്നി. എത്ര പടവുകൾ കയറിയാലാണ് ഞാൻ എന്‍റെ ലക്ഷ്യത്തിൽ എത്തുക. അതോ എത്ര പടവുകൾ ഇറങ്ങിയാലാണ് കൗമാരത്തിലേക്ക് തിരിച്ചെത്തുക. വീണ്ടും ചിലങ്ക അണിയുക.\nഎന്‍റെ ശരീരഭാഷ മാറിയിരിക്കുന്നു. മനസ്സ് മറ്റെന്തോ ആയിരിക്കുന്നു. പെണ്ണിന്‍റെ ശരീരം ശരിക്കും അവളുടേതല്ല. പല കാലത്തും അത് പലരുടേതുമാണ് കാമുകന്‍റെ, ഭർത്താവിന്‍റെ, മറ്റു ചിലപ്പോൾ മക്കൾക്ക് വേണ്ടി പാൽചുരത്താനുള്ള അകിട്, അവസാനം തിരിച്ചു കിട്ടുമ്പോളേക്കും അത് ആകെ നാശപ്പെട്ടു പോയിരിക്കും. ഏതെങ്കിലും ഗൈനോക്കോളജിസ്റ്റിന്‍റെ കത്രികയ്ക്കു പാകമായിരിക്കും.\nസരിതയെന്ന കൂട്ടുകാരിയുമൊത്തു, ഒമർഖയാം എന്ന, അച്ഛന്‍റെ ഓഫീസിനു അടുത്തുളള സ്ഥാപനത്തിൽ ഡാൻസ് ക്ലാസിനു പോയിരുന്ന ആ പെൺകുട്ടിയല്ല ഞാനിന്ന്. സരിത ഇന്നെവിടെ? അവൾക്കും അത് മുഴുമിപ്പിക്കാൻ കഴിഞ്ഞില്ല. ആ ഏട് അവൾ പിന്നീട് മറിച്ചു നോക്കിയിരിക്കുമോ? എങ്ങനെയാണ് പെൺകുട്ടികൾ മാത്രം മറ്റുള്ളവരുടെ കൈയ്യിലെ ചരടു വലിക്കൊത്തു നൃത്തം ചെയ്യുന്ന പാവകളാവുന്നത്? സ്വന്തം ആഗ്രഹങ്ങൾ പൂർത്തീകരിക്കാൻ ഇടം കൊടുക്കാതെ, അവളെക്കാൾ പ്രായമുള്ള, അന്നത്തെ ഞങ്ങളുടെ ഭാഷയിൽ പറഞ്ഞാൽ, കാണാൻ ചെത്തല്ലാത്ത ഒരാളെ കല്യാണം കഴിച്ചു അവൾക്കു പോകേണ്ടി വന്നത് എന്തു കൊണ്ടാണ്?\nഎന്‍റെ പഴയ കൊലുസിട്ട കാലുകളെ കാലത്തിനപ്പുറത്തുനിന്ന് എനിക്ക് മടക്കിക്കിട്ടുമോ? നടന്നു തളർന്ന് തഴമ്പിച്ച ഈ കാലുകൾക്കാവുമോ ഭാരമുള്ള ഒരു പദം ചെയ്യാൻ. പിന്നെ എന്താണ് എന്നെ ഇവിടെ എത്തിച്ചത്?\nസങ്കൽപ്പത്തിൽ ഞാൻ സാധകം ചെയ്യുകയായിരുന്നു ഇത്രയും കാലം. പക്ഷേ, യാഥാർഥ്യത്തിൽ എനിക്കുള്ളത് ആകെ പരുക്കേറ്റ, ആവശ്യത്തിലേറെ ഭാരമുള്ള, ആകൃതി നഷ്ടമായ ഒരു ശരീരമാണ്. ഒരു നൃത്തരൂപത്തിന്‍റെ ചിട്ടക്കൊത്തു മാറാൻ അതിനു കഴിയുമോ ഇനി? എന്നൊക്കെ ഓർത്തപ്പോൾ ഞാന് ആകെ തകർന്നു പോയി.\nആ കെട്ടിടത്തിൽനിന്ന് ഇറങ്ങി ഓടാനാണ് തോന്നിയത്. ഒരു സ്ത്രീ എത്ര കാലമാണ് ശരിക്കും സ്ത്രീയായി ജീവിക്കുന്നത്? പിറന്ന കാലം മുതൽ പെണ്ണായി പിറന്നതിന്‍റെ പഴി കേട്ടവൾ, എവിടെയും മുന്‍പില് ഇടം കിട്ടാത്തവൾ.\nമുടി അഴിച്ചിടുന്നതിന്, വള കിലുക്കം പോലെ പൊട്ടിച്ചിരിച്ചതിന്, ഉറക്കെ സംസാരിച്ചതിന് ഒക്കെ പഴി കേൾക്കേണ്ടി വന്നവൾ. ആർത്തവമാകുന്നതോടെ അമ്പലത്തിൽ നിന്നും പൂജാ മുറിയിൽ നിന്നും അകന്നു നിൽക്കേണ്ടവൾ… ശരിക്കും പ്യൂപ്പക്കുള്ളിലെ ജീവിതം. അവസാനം പതിനെട്ടിലോ ഇരുപതിലോ അവസാനിക്കുന്ന ചാപല്യങ്ങൾ. വിവാഹം കഴിയുന്നതോടെ മറ്റൊരു വീട്ടിലേക്കുള്ള കൂടുമാറ്റം. അതിന്റെ കഠിനഭാവങ്ങളിലേക്ക് പൊരുത്തപ്പെട്ടു പോകേണ്ടവൾ. ഭർത്താവ് എന്ന അമൂല്യ വസ്തുവും അവരുടെ വീട്ടുകാരും കുട്ടികളും മാത്രം ലോകമാക്കുന്നവൾ. അങ്ങിനെ ദുരിതപൂർണമായ പ്രസവവും മാസക്കുളിയും ഒക്കെയായ ജീവിതം. പിന്നെയും കാലം തെറ്റി പെയ്യുന്ന മഴകൾ.\nRead Here: International Women’s Day 2020: അമ്മവിഷാദത്തിന്റെ നീലക്കയങ്ങള്\nഭ്രാന്തമായൊഴുകുന്ന പുഴകൾ. അവസാനം ഒഴുക്ക് നിലച്ചു നിശബ്ദമാകുന്ന ഗർഭപാത്രം. അതല്ലെങ്കിൽ രോഗാതുരമായി നീക്കം ചെയ്യപ്പെടുന്ന സ്ത്രീത്വത്തിന്‍റെ അവസാന ശ്വാസം. സർജറികൾ, ദുരിതപർവ്വങ്ങൾ… ഇതിൽ എവിടെയാണ് ഒരു സ്ത്രീ അവളായി ജീവിച്ചിട്ടുള്ളതെന്ന് ചോദിച്ചാൽ വളരെ തുച്ഛം സമയമായിരിക്കും.\nപുരാതനമായ കഥകൾ വിശ്വാസങ്ങളൊക്കെ മനുഷ്യൻ തന്നെ പറഞ്ഞും ചിട്ടപ്പെടുത്തിയും ഉണ്ടാക്കിയിട്ടുള്ളതാണ്. മുടി പോലെ ചായ്ച്ചും ചരിച്ചും കെട്ടാവുന്നവയാണ്. ഉദാഹരണത്തിനു കുളി വേഗം കഴിക്കണം. ഭക്ഷണം പതുക്കെ കഴിച്ചാലും മതിയെന്ന് പണ്ടു കാലത്തെ തറവാടുകളിൽ പറയുമായിരുന്നു സ്ത്രീകളോട്. അങ്ങേയറ്റം സ്ത്രീവിരുദ്ധമാണ് അതെന്നു തോന്നിയിട്ടുണ്ട്.\nകുളിക്കാൻ പോകുന്നത് വീട്ടിലെ എല്ലാ പണിയും കഴിഞ്ഞിട്ടാണ്. ആകെ അഴുക്കും ചെളിയും പുരണ്ടിട്ടുണ്ടാവും. എന്നാൽ പെട്ടെന്ന് കുളിച്ചു കയറണം. കാരണം വീട്ടിലുള്ളോർക്ക് വച്ചത് വിളമ്പി കൊടുക്കാൻ. ഭക്ഷണം പതുക്കെ ആവാം. കാരണം എല്ലാരും കഴിച്ചതിന്‍റെ ബാക്കിയാണ് കഴിക്കുന്നത്. പതുക്കെ സമയമെടുത്തു കഴിച്ചാൽ മതി. വൈകുന്നേരത്തെ ചായ പരിപാടിക്ക് മുൻപ് തീരണം എന്നേയുള്ളൂ. പിന്നെ മറ്റൊന്ന് ചൊവ്വയും വെള്ളിയും മാത്രേ എണ്ണ തേക്കാവൂ. അല്ലാത്ത ദിവസങ്ങൾ തേക്കുന്നത് ദോഷം ആണെന്ന്.\nഇത് കുടുംബച്ചെലവ് കുറക്കാനുള്ള കാരണവൻമാരുടെ സൂത്രം ആയിരുന്നു. നീളമുള്ള മുടിയുള്ള സ്ത്രീകൾ കൂടുതൽ എണ്ണ ചെലവാക്കാതിരിക്കാൻ. ഇങ്ങനെ ചിന്തിച്ചു നോക്കിയാൽ എല്ലാത്തിലും കാണും സ്ത്രീ വിരുദ്ധമായ നിലപാടുകൾ. ഇതേക്കുറിച്ചൊക്കെ കുട്ടിയായ കാലം മുതൽക്കേ ആലോചിക്കാറുണ്ട്.\nപകുതിക്കു വച്ച് നിര്‍ത്തിയ, മാറ്റിവച്ച, കഴിഞ്ഞു പോയ ഒരോ കാലത്തെയും കണ്ണാടിയിലെ പതിച്ചു വച്ച പൊട്ടുകള് പോലെ വീണ്ടും വീണ്ടും എടുത്തണിഞ്ഞ് പൂര്‍വ്വാധികം സ്വയം സന്തോഷിപ്പിക്കാനുള്ള വയസാണ് നാല്‍പ്പതുകള്. രണ്ടാമത്തെ ഋതു.\nഓർത്തോർത്തു നിൽക്കെ എനിക്കു പിറകിൽ നാല്പത്തിനാല് വർഷത്തിന്‍റെ ഭാരമേറിയ തോലുകൾ അഴിഞ്ഞു പോകുന്നു. ഞാൻ വീണ്ടും കന്യകയായി ഇറുകിയ പാവാടയും ബ്ലൗസും ധരിച്ച കൗമാരക്കാരിയായി ഓരോ പടവും നൃത്തചുവടുകളാക്കി ആ കെട്ടിടത്തിന്‍റെ മുകളിലേക്ക് കയറിക്കൊണ്ടേയിരിക്കുന്നു. വർഷങ്ങളോളം സഹിച്ച വേനൽ മറന്നു അവിചാരിതമായി പെയ്ത മഴയിൽ കുളിർന്ന് ആകാശത്തിലേക്ക് മയിലായി പീലി വിടർത്തിയാടുന്നു…\nWeb Title: International womens day 2020 each for equal sindhu m


When Shobana and Suhasini met at airport - Malayalam Filmibeat\n52 min ago ചിരഞ്ജീവി സര്‍ജയെക്കുറിച്ച് ദീപ്തി സതി, ആ സമയത്ത് അദ്ദേഹം പൂര്‍ണ്ണ ആരോഗ്യവാനായിരുന്നു\nഈ കെട്ടിപ്പിടിത്തത്തില് എണ്‍പതുകള് മുതലുള്ള സ്‌നേഹവും സൗഹൃദവുമുണ്ട്, സൂപ്പര്‍താരങ്ങളുടെ നായികമാര്\n| Published: Saturday, June 17, 2017, 13:52 [IST]\nനായകന്മാര്‍ക്ക് അന്യഭാഷ ചിത്രങ്ങള് ചെയ്യാമെങ്കിലും, അതിന് പരിമിതികളുണ്ട്. എല്ലാ ഇന്റസ്ട്രിയിലും ഒരേ സമയം ശ്രദ്ധ കൊടുക്കുമ്പോള്, എവിടെയും എത്താതെ പോകുന്ന നായകന്മരുണ്ട്. റഹ്മാന്, നരേന് തുടങ്ങിയവര് അതിന് ഉത്തമ ഉദാഹരണം. എന്നാല് നായികമാരുടെ കാര്യം അങ്ങനെയല്ല.. അവര്‍ക്ക് ഒരേ സമയം ഒന്നില് കൂടുതല് ഭാഷാ ചിത്രങ്ങളില് തിളങ്ങാം.\nഅങ്ങനെ എണ്‍പതുകള് മുതല് സൗത്ത് ഇന്ത്യന് സിനിമാ ലോകം മുഴുവന് അടക്കിവാണ നായികമാരാണ് ശോഭനയും സുഹാസിനിയും. ഇരുവരും അവിചാരിതമായി കണ്ടുമുട്ടിയപ്പോഴുള്ള ഒരു ഫോട്ടോ ഇപ്പോള് സോഷ്യല് മീഡിയയില് വൈറലാകുന്നു. ശോഭനയുടെ ഫേസ്ബുക്ക് പേജിലാണ് ഫോട്ടോ പ്രത്യക്ഷപ്പെട്ടത്.\nഎയര്‍പോര്‍ട്ടില് വച്ചാണ് ശോഭനയും സുഹാസിനിയും തമ്മില് കണ്ടുമുട്ടിയത്. സുഹാസിനിയെ കെട്ടിപ്പിടിച്ച് ശോഭന ആ കണ്ടുമുട്ടല് ഒരു സെല്‍ഫിയാക്കി. ഈ ഫോട്ടോയില് വര്‍ഷങ്ങളുടെ സൗഹൃദവും സ്‌നേഹവും ആരാധകര്‍ക്ക് കാണാന് കഴിയുന്നു. അതുകൊണ്ട് തന്നെയാണ് ഫോട്ടോ പെട്ടന്ന് നവമാധ്യമത്തില് വൈറലായതും.\nലാലിനും മമ്മൂട്ടിയ്ക്കും താത്പര്യം ചെറുപ്പക്കാരികളോട്, വിവാഹം കഴിഞ്ഞപ്പോള് എന്നെ ഒഴിവാക്കി; സുഹാസിനി\nശോഭന ഇപ്പോള് അഭിനയ ജീവിതത്തില് നിന്നും അല്പം അകലം പാലിച്ചു നില്‍ക്കുകയാണ്. ഡാന്‍സില് പുതിയ ഗവേഷണങ്ങള് നടത്തുന്ന തിരക്കിലാണ് താരം. നല്ല കഥാപാത്രം കിട്ടിയാല് തിരിച്ചുവരും എന്ന് ഉറപ്പ് പറഞ്ഞിട്ടുണ്ട്. അതും ഡാന്‍സിന്റെ ഷെഡ്യൂള് അനുസരിച്ച് മാത്രം. അതേ സമയം സുഹാസിനി ഇപ്പോഴും തമിഴ്, മലയാളം, തെലുങ്ക്, കന്നട ഭാഷാ ചിത്രങ്ങളില് സജീവമാണ്.\nനടി ശോഭനയുടെ ഫേസ്ബുക്കും ഹാക്ക് ചെയ്യപ്പെട്ടു! പോലീസിന് പരാതി നല്‍കി നടി\nശോഭനയ്ക്കായി ദിവ്യ ഉണ്ണിയും അമ്മയും ചെയ്തത്! ഏപ്രില് 18 ഓര്‍മ്മ പങ്കുവെച്ച് താരം! ചിത്രം വൈറല്!\nഅല്ലിക്ക് ആഭരണം എടുക്കാൻ ഞാൻ വന്നാൽ മതിയോ ; മണിച്ചിത്രത്താഴിലെ അല്ലി ഇവിടെയുണ്ട്\nRead more about: shobana suhasini selfie malayalam film malayalam movie malayalam cinema സുഹാസിനി ശോഭന സെല്‍ഫി സോഷ്യല് മീഡിയ മലയാളം\nWhen Shobana and Suhasini met at airport\nStory first published: Saturday, June 17, 2017, 13:52 [IST]


ജിദ്ദയിൽ കോവിഡ് 19 സ്ഥിരീകരിച്ചയാളുമായി ഇടപഴകിയവരുടെ സാമ്പിളുകള് പരിശോധനക്കയച്ചു\nരാജ്യത്ത് രോഗം സ്ഥിരീകരിച്ച 21 പേരുമായി സമ്പർക്കം പുലർത്തിയ 2500 പേർ വിവിധ ആശുപത്രികളിൽ നിരീക്ഷണത്തിലാണ്, പരിശോധനഫലങ്ങളെല്ലാം നെഗറ്റീവാണെങ്കിലും ഇവർ നിരീക്ഷണത്തിൽ തുടരും\n11 Mar, 2020 at 06:14 PM\nസൗദിയിലെ ജിദ്ദയിൽ കോവിഡ് 19 സ്ഥിരീകരിച്ച ഈജിപ്ഷ്യന് പൗരൻ സമ്പർക്കം പുലർത്തിയവരുടെ സാമ്പിളുകൾ പരിശോധനക്കയച്ചു. രാജ്യത്ത് രോഗം സ്ഥിരീകരിച്ച 21 പേരുമായി സമ്പർക്കം പുലർത്തിയ 2500 പേർ വിവിധ ആശുപത്രികളിൽ നിരീക്ഷണത്തിലാണ്. പരിശോധനഫലങ്ങളെല്ലാം നെഗറ്റീവാണെങ്കിലും ഇവർ നിരീക്ഷണത്തിൽ തുടരും. ന്യൂയോര്‍ക്കില് നിന്ന് ഈജിപ്തിലേക്ക് പോകാനായി ജിദ്ദ വിമാനതവാളത്തില് എത്തിയ ട്രാന്‍സിറ്റ് യാത്രക്കാരന്റെ താപനിലയില് ക്രമാധീതമായ വര്‍ധന ശ്രദ്ധയില് പെട്ടതിനെ തുടര്‍ന്നാണ് വിശദമായ പരിശോധന നടത്തിയത്.\nവിമാനതാവളത്തില് വെച്ച് തന്നെ ഐസൊലേഷനിലേക്ക് മാറ്റിയ ഇദ്ദേഹത്തെ പിന്നീട് ജിദ്ദയിലെ ആശുപത്രിയില് പ്രവേശിപ്പിച്ചു. രാജ്യത്തെ വിമാനതാവളങ്ങളില് തെര്‍മല് ക്യാമറകളുടെ സഹായത്തോടെ ശക്തമായ നിരീക്ഷണങ്ങളാണ് നടന്ന് വരുന്നത്. രോഗം പുതുതായി സ്ഥിരീകരിച്ചവര് സമ്പര്‍ക്കം പുലര്‍ത്തിയ 800 ലധികം പേരുടെ പട്ടിക തയ്യാറാക്കി. ഇവരുടെ സാമ്പിള് ശേഖരിച്ച് പരിശോധനക്കയക്കുകയും, ഐസൊലേഷനില് പ്രവേശിപ്പിക്കുകയും ചെയ്തു. ഇതോടെ രാജ്യത്ത് വിവിധ ആശുപത്രികളില് ഐസൊലേഷനിലുള്ളവരുടെ എണ്ണം 2500 ആയി.രാജ്യത്തൊട്ടാകെ ഇത് വരെ 3500 പേരുടെ സാമ്പിളുകളെടുത്തു.\nനിലവില് സൗദിയിലെ കിഴക്കന് പ്രവശ്യയില് 18 പേര്‍ക്കും, റിയാദില് ഒരു അമേരിക്കന് പൗരനും, മക്കയിലും, ജിദ്ദയിലും ഓരോ ഈജിപ്ഷ്യന് പൗരന്മാര്‍ക്കുമായി ആകെ 21 പേര്‍ക്കാണ് ഇത് വരെ രോഗം സ്ഥിരീകരിച്ചത്. ഇതില് ഒരാള് സുഖം പ്രാപിച്ചതായി ആരോഗ്യ മന്ത്രാലം അറിയിച്ചു. റിയാദില് രോഗം സ്ഥീരികരിക്കപ്പെട്ട അമേരിക്കന് പൗരന്റെ ആരോഗ്യ നില മോശമായി തുടരുന്നു. മറ്റുള്ളവരുടെ ആരോഗ്യ നില തൃപിതികരമാണെന്നും, രാജ്യത്തെ സ്ഥിതിഗതികള് നിയന്ത്രണവിധേയമാണെന്നും ആരോഗ്യമന്ത്രാലയവക്താവ് വാര്‍ത്ത സമ്മേളനത്തില് അറിയിച്ചു.\nമദ്യം ലഭിച്ചില്ല, അമിതമായി ഉറക്ക ഗുളിക കഴിച്ചു; നടി മനോരമയുടെ മകന് ആശുപത്രിയില്\nസൗദിയില് നിത്യവരുമാനം നിലച്ചവര്‍ക്ക് കെ.എം.സി.സി.യുടെ ഭക്ഷ്യ വിതരണ സഹായം


തേച്ചില്ലേ നിങ്ങൾ? തേച്ചില്ലേ നിങ്ങൾ? കോവിഡിനെ 'തേയ്ക്കാനു'ള്ള എളുപ്പവഴി; വീഡിയോ - Indian Express Malayalam\nCorona Virus Covid Awareness Video\nതേച്ചില്ലേ നിങ്ങൾ? തേച്ചില്ലേ നിങ്ങൾ? കോവിഡിനെ 'തേയ്ക്കാനു'ള്ള എളുപ്പവഴി; വീഡിയോ\nഹാൻഡ് വാഷ് വീഡിയോകളുടെ പ്രളയമാണ് ഇപ്പോൾ സോഷ്യൽ മീഡിയയിൽ\nMarch 19, 2020 04:43:27 pm\nകൊറോണ ബോധവത്കരണ വീഡിയോകളുടെയും ഹാൻഡ് വാഷ് വീഡിയോകളുടെയും പ്രളയമാണ് ഇപ്പോൾ സോഷ്യൽ മീഡിയയിൽ. സെലബ്രിറ്റികളും സാധാരണക്കാരും അടങ്ങുന്ന വലിയൊരു വിഭാഗം സോഷ്യൽ മീഡിയ ഉപയോക്താക്കളും തങ്ങളാൽ ആവുന്ന രീതിയിൽ കൊറോണ ബോധവത്കരണത്തിന്റെ ഭാഗമായി പ്രവർത്തിക്കുന്നുണ്ട്. സ്റ്റാർക്ക് ടീമിന്റെ ഹാൻഡ് വാഷ് മ്യൂസിക് വീഡിയോയും കൗതുകമുണർത്തുന്നൊരു കാഴ്ചയാണ്.\nസർക്കാരിനൊപ്പം ചേർന്ന് കൊറോണ പ്രതിരോധത്തിന്റെ ഭാഗമായി പ്രവർത്തിക്കുകയാണ് സിനിമാലോകവും. നടിയും അവതാരകയുമായ പേളി മാണിയുടെ വേറിട്ടൊരു കൊറോണ സന്ദേശവും സമൂഹമാധ്യമങ്ങളുടെ ശ്രദ്ധ കവരുകയാണ്. ഒരു കാർട്ടൂൺ കഥാപാത്രത്തിനെ ഓർമിപ്പിക്കുന്ന ഗെറ്റപ്പിലാണ് പേളി വീഡിയോയിൽ പ്രത്യക്ഷപ്പെടുന്നത്.


രാമായണവും മഹാഭാരതവും ഇന്നുമുതൽ വീണ്ടും ദൂരദർശനിൽ; ദിവസം രണ്ടുഭാഗം വീതം | 27Mar2020\nരാമായണവും മഹാഭാരതവും ഇന്നുമുതൽ വീണ്ടും ദൂരദർശനിൽ; ദിവസം രണ്ടുഭാഗം വീതം\nന്യൂഡൽഹി: രാജ്യവ്യാപക അടച്ചിടലിനെത്തുടർന്ന് വീടുകളിൽ കഴിയുന്നവരെ ലക്ഷ്യമിട്ട് രാമായണം, മഹാഭാരതം പരമ്പരകളുമായി ദൂർദർശൻ. മൂന്നുപതിറ്റാണ്ടിനുശേഷമാണ് പരമ്പരകൾ വീണ്ടുമെത്തുന്നത്. ജനങ്ങളുടെ ആവശ്യപ്രകാരമാണ് ഇവ പുനഃസംപ്രേഷണം ചെയ്യുന്നതെന്ന് വാർത്താവിതരണമന്ത്രി പ്രകാശ് ജാവഡേക്കർ പറഞ്ഞു.\nശനിയാഴ്ചമുതൽ ദിവസവും രണ്ടുനേരമെന്ന കണക്കിലാണ് പരമ്പരകളെത്തുന്നത്. രാമായണം രാവിലെ ഒമ്പതുമുതൽ പത്തുവരെയും വൈകീട്ട് ഒമ്പതുമുതൽ പത്തുവരെയും സംപ്രേഷണംചെയ്യും. ഉച്ചയ്ക്ക് 12-നും രാത്രി ഏഴിനുമാണ് മഹാഭാരതം എത്തുക.\nരാമാനന്ദ് സാഗറിന്റെ രാമായണവും ബി.ആർ. ഷെട്ടിയുടെ മഹാഭാരതവും സംപ്രേഷണം ചെയ്യണമെന്ന് ഒട്ടേറെപ്പേർ ആവശ്യപ്പെട്ടതിനാലാണ് തീരുമാനമെന്ന് പ്രസാർഭാരതി സി.ഇ.ഒ. ശശി ശേഖർ പറഞ്ഞു. 33 വർഷത്തിനുശേഷം രാമാനന്ദ് സാഗറിന്റെ കുടുംബവും പ്രസാർ ഭാരതിയും ചേർന്നാണ് പരമ്പര വീണ്ടുമെത്തിക്കുന്നത്.\nContent Highlights: On Demand, Doordarshan to Re-Telecast Ramayana and Mahabharata


ഗൂഗിള് പറയുന്നു ഐഫോണുകളും ഹാക്ക് ചെയ്യപ്പെടുന്നു\nGoogle, First Published 2, Sep 2019, 9:24 AM IST\nവെറും ഉപയോക്താവിവരങ്ങള് മാത്രമല്ല ഫോട്ടോ, സന്ദേശങ്ങള്, ലൊക്കേഷന് ഇങ്ങനെ ഒരു ഐഫോണ് ഉപയോക്താവിന്‍റെ എന്ത് വിവരവും ഫോണില് നിന്നും ചോര്‍ത്താന് പ്രാപ്തമാണ് ഈ മാല്‍വെയറുകള് എന്നാണ് മുന്നറിയിപ്പ്.\nന്യൂയോര്‍ക്ക്: ലോകത്തിലെ ഏറ്റവും സുരക്ഷിതമായ ഫോണ് എന്ന് അവകാശപ്പെടുന്ന ആപ്പിള് ഐഫോണിന്‍റെ വാദത്തിന് തിരിച്ചടിയായി ഗൂഗിള് കണ്ടുപിടുത്തം. ഗൂഗിളിന്‍റെ സൈബര് സുരക്ഷ പദ്ധതി പ്രോജക്ട് സീറോ ടീം ആണ് ഐഫോണിലെ സുരക്ഷ പ്രശ്നങ്ങള് ചൂണ്ടികാട്ടുന്നത്. ചില സൈറ്റുകള് ആപ്പിള് ഐഫോണുകള് വഴി സന്ദര്‍ശിക്കുമ്പോള് ഈ സൈറ്റുകള് വഴി ഐഫോണിലേക്ക് മാല്‍വെയറുകള് കയറുന്നു എന്നാണ് ഗൂഗിള് പറയുന്നത്.\nഇത് ഉപയോക്താവിന്‍റെ വിവരങ്ങളുടെ സുരക്ഷയെ ബാധിച്ചേക്കാം എന്നാണ് റിപ്പോര്‍ട്ട്. വെറും ഉപയോക്താവിവരങ്ങള് മാത്രമല്ല ഫോട്ടോ, സന്ദേശങ്ങള്, ലൊക്കേഷന് ഇങ്ങനെ ഒരു ഐഫോണ് ഉപയോക്താവിന്‍റെ എന്ത് വിവരവും ഫോണില് നിന്നും ചോര്‍ത്താന് പ്രാപ്തമാണ് ഈ മാല്‍വെയറുകള് എന്നാണ് മുന്നറിയിപ്പ്.\nകഴിഞ്ഞ ഫെബ്രുവരിയില് തന്നെ ഇത് സംബന്ധിച്ച് ഗൂഗിള് ആപ്പിളിന് മുന്നറിയിപ്പ് നല്‍കിയിരുന്നുവെന്നും. ഇതിന്‍റെ ഫലമായാണ് ഐഒഎസ് 12.1.4 അപ്ഡേറ്റ് വന്നത് എന്നും ഗൂഗിളിന്‍റെ ബ്ലോഗ് പോസ്റ്റ് പറയുന്നു. ഒപ്പം ഒരു സെക്യുരിറ്റി സപ്പോര്‍ട്ട് പേജും ആപ്പിള് അവതരിപ്പിച്ചിരുന്നു.\nദിവസവും ആയിരക്കണക്കിന് സന്ദര്‍ശകരുള്ള സൈറ്റുകള് വഴിയാണ് മാല്‍വെയര് ഐഫോണില് എത്തുന്നത് എന്നാണ് ഗൂഗിള് പറയുന്നത്. പ്രധാനമായും ഐഒഎസ് 10 മുതല് 12 വരെയുള്ള ഒഎസ് ഉപയോഗിക്കുന്ന ഡിവൈസുകളെയാണ് ഇത് ബാധിക്കുന്നത്. കഴിഞ്ഞ രണ്ട് കൊല്ലമായി ഇത് തുടരുന്നുണ്ടെന്നാണ് കണ്ടെത്തല്.\nLast Updated 2, Sep 2019, 9:24 AM IST


ജോര്‍ജ്ജ് ഫ്‌ലോയിഡിന് ഐക്യദാര്‍ഢ്യം അമേരിക്കയിൽ കെട്ടടങ്ങാതെ പ്രതിക്ഷേധം .വൈറ്റ് ഹൗസിന് സമീപമുള്ള റോഡിന് ‘ബ്ലാക്ക് ലൈവ്‌സ് മാറ്റര് പ്ലാസ’ പുതിയ പേരുനല്കി മേയർ - https://indiavisionmedia.com/wp-admin/options-general.php\nജോര്‍ജ്ജ് ഫ്‌ലോയിഡിന് ഐക്യദാര്‍ഢ്യം അമേരിക്കയിൽ കെട്ടടങ്ങാതെ പ്രതിക്ഷേധം .വൈറ്റ് ഹൗസിന് സമീപമുള്ള റോഡിന് ‘ബ്ലാക്ക് ലൈവ്‌സ് മാറ്റര് പ്ലാസ’ പുതിയ പേരുനല്കി മേയർ\nവംശീയ വിഷയം കത്തിക്കാളുന്നതിനിടെ റോഡിന് പുതിയ പേര് നല്‍കി വാഷിംഗ്ടണ് മേയര്. കറുത്ത വര്‍ഗ്ഗക്കാരുടെ പ്രശ്‌നങ്ങളെ ഏറ്റെടുക്കുന്നു എന്ന അര്‍ത്ഥം വരുന്ന പേരാണ് നല്‍കിയത്. വൈറ്റ് ഹൗസിന് സമീപമുള്ള റോഡിന് ‘ബ്ലാക്ക് ലൈവ്‌സ് മാറ്റര് പ്ലാസ’ എന്നാണ് പേരിട്ടിരിക്കുന്നത്.\nവാഷിംഗ്ടണ്: അമേരിക്കയിൽ പൊലീസ് നിഷ്ഠുരമായി കൊലപ്പെടുത്തിയ കറുത്തവംശജൻ ജോർജ് ഫ്‌ളോയിഡിന് പതിനായിരക്കണക്കിനാളുകൾ പ്രണാമം അർപ്പിച്ചു. ആറു ദിവസത്തിനിടെ മൂന്ന് നഗരങ്ങളിൽ നടത്തുന്ന അനുസ്‌രണ ചടങ്ങുകളിൽ ആദ്യത്തേത് ഫ്‌ളോയിഡ് മരിച്ച മിനിയാപൊളിസിൽ വ്യാഴാഴ്‌ച നടന്നു.\nഅതിനൊപ്പം വിവിധ നഗരങ്ങളിൽ ഫ്‌ളോയിഡിനെ അനുസ്‌മരിച്ച് മാർച്ചുകളുമുണ്ടായി. ഫ്‌ളോയിഡിന്റെ ജന്മനാടിനടുത്ത് നോർത്ത് കാരലൈനയിലെ റേഫോഡിൽ ശനിയാഴ്‌ചയും ഫ്‌ളോയിഡ് കുട്ടിക്കാലംമുതൽ ജീവിതത്തിന്റെ നല്ല പങ്ക് ചെലവഴിച്ച ഹൂസ്‌റ്റണിൽ തിങ്കളാഴ്‌ചയും അനുസ്‌മരണ ചടങ്ങുകൾ നടക്കും.മിനിയാപൊളിസിലെ അനുസ്‌മരണചടങ്ങിൽ ജോർജ് ഫ്‌ളോയിഡിന്റെ സഹോദരൻ ഫിലിയോൺസ് ഫ്‌ളോയിഡ്, റവ. ജെസ്സി ജാക്‌സൺ, സെനറ്റർ അമി ക്ലോബച്ചറ, പ്രതിനിധി സഭാംഗങ്ങളായ ഇൽഹാൻ ഒമർ, ഷീല ജാക്‌സൺ തുടങ്ങിയവർ സംസാരിച്ചു. ഇവിടെയും വിവിധ മാർച്ചുകളിലും ജോർജിന്റെ കഴുത്തിൽ പൊലീസുകാരൻ ഡെറിക് ഷോവിൻ കാൽമുട്ടമർത്തി ശ്വാസം മുട്ടിച്ച സമയത്തെ പ്രതീകമാക്കി, ആളുകൾ 8.46 മിനിറ്റ് മൗനമാചരിച്ചു.\nഅതേസമയം വംശീയ വിഷയം കത്തിക്കാളുന്നതിനിടെ റോഡിന് പുതിയ പേര് നല്‍കി വാഷിംഗ്ടണ് മേയര്. കറുത്ത വര്‍ഗ്ഗക്കാരുടെ പ്രശ്‌നങ്ങളെ ഏറ്റെടുക്കുന്നു എന്ന അര്‍ത്ഥം വരുന്ന പേരാണ് നല്‍കിയത്. വൈറ്റ് ഹൗസിന് സമീപമുള്ള റോഡിന് ‘ബ്ലാക്ക് ലൈവ്‌സ് മാറ്റര് പ്ലാസ’ എന്നാണ് പേരിട്ടിരിക്കുന്നത്. അമേരിക്കന് പോലീസ് ഫ്‌ലോയിഡിനെ കൊലപ്പെടുത്തിയതിലുള്ള പ്രതിഷേധം സ്ഥിരം നടക്കുന്ന റോഡിനാണ് പുതിയ പേര് മേയര് മ്യൂറിയല് ബോസര് നല്‍കിയത്. ഇതിനിടെ പ്രക്ഷോഭകാരികളെ വെടിവയ്ക്കുമെന്ന ട്രംപിന്റെ പ്രസ്താവനക്കെതിരെ മേയര് രംഗത്തെത്തി.\nമെയ് 25ന് കൊല്ലപ്പെട്ട 46കാരന് പ്രഖ്യാപിച്ചു കൊണ്ടാണ് വന് പ്രതിഷേധം പൊട്ടിപ്പുറപ്പെട്ടത്. കടുത്ത വംശീയ അവഗണ അനുഭവിക്കുന്നവര് അതിനെ കലാപമാക്കി മാറ്റിയതോടെ പ്രശ്‌നം അതിരൂക്ഷമാ യിരിക്കുകയാണ്. അമേരിക്കയിലെ വംശീയ വിദ്വേഷം ലോകം മുഴുവനും ഏറ്റെടുക്കുകയും ചെയ്തു.\nഇന്ത്യ ചൈന സൈനിക ചർച്ച ഇന്ന് സംഘര്‍ഷങ്ങൾക്ക് അയവുവന്നേക്കും\nകൊയിലാണ്ടി കിണര് നിർമാണത്തിനിടെ മണ്ണിടിഞ്ഞ് വീണ് തൊഴിലാളി മരിച്ചു


തൃശൂരില് ഓട്ടോയില് കയറിയ യുവതിക്കെതിരെ അതിക്രമശ്രമം\nThrissur, First Published 20, Apr 2019, 12:26 AM IST\nകനത്ത മഴയിൽ വീട്ടിലെത്താൻ ഓട്ടോറിക്ഷയിൽ കയറിയ യുവതിയെ സംഘം ചേർന്ന് അപമാനിക്കാൻ ശ്രമം. ഒളരിയിലെ ബാറിന് സമീപത്ത് വെച്ചാണ് സംഭവം\nതൃശൂര്: കനത്ത മഴയിൽ വീട്ടിലെത്താൻ ഓട്ടോറിക്ഷയിൽ കയറിയ യുവതിയെ സംഘം ചേർന്ന് അപമാനിക്കാൻ ശ്രമം. ഒളരിയിലെ ബാറിന് സമീപത്ത് വെച്ചാണ് സംഭവം. യുവതിയുടെ പരാതിയില് രണ്ട് പേർക്കെതിരെ കേസെടുത്തതായി പൊലീസ് അറിയിച്ചു.\nഓട്ടോ ഡ്രൈവർ അഞ്ചേരി സ്വദേശി ചൂണ്ടയിൽ വീട്ടിൽ അജീഷ് (49), കണ്ടാലറിയാവുന്ന മറ്റൊരാൾ എന്നിവര്‍ക്കെതിരെയാണ് കേസെടുത്തത്. ഓട്ടോ ഡ്രൈവർക്കെതിരെ മദ്യപിച്ച് വാഹനമോടിച്ചതിനും കേസുണ്ട്. യുവതിയുടെ പരാതിയില് പറയുന്നതിങ്ങനെ:\nതമിഴ്നാട് സ്വദേശിനിയായ യുവതി എറണാകുളത്താണ് ജോലി ചെയ്യുന്നത്. തൃശൂര് സ്വദേശിയായ യുവാവുമായുള്ള വിവാഹം നിശ്ചയവും കഴിഞ്ഞിരുന്നു. ഇവിടേക്ക് പോകാനായാണ് യുവതി തൃശൂരെത്തിയത്. വിവാഹം ഉറപ്പിച്ച യുവാവും സഹോദരിയും രാത്രിയില് കെഎസ്ആർടിസി സ്റ്റാന്‍ഡില് വിളിക്കാന് എത്തുമെന്ന് അറിയിച്ചിരുന്നു.\nഎന്നാൽ മഴ ശക്തമായതോടെ ഇവിടെ നിന്നും ഓട്ടോറിക്ഷ വിളിച്ചു വന്നോളാൻ ആവശ്യപ്പെടുകയായിരുന്നു. അതനുസരിച്ച് ഓട്ടോയിൽ കയറി വീട്ടിലേക്ക് പോവുന്നതിനിടെ ഒളരിയിൽ ബാറിന് സമീപത്ത് വെച്ച് ഓട്ടോക്ക് കൈ കാണിച്ച് മറ്റൊരാൾ കയറുകയായിരുന്നു. ഇതോടെ തന്നെ ഇവിടെ ഇറക്കിക്കൊള്ളാൻ യുവതി ആവശ്യപ്പെട്ടു.\nഎന്നാല്, ഓട്ടോ‍യിൽ കയറിയ ആള് അപമാനിക്കാൻ ശ്രമിക്കുകയായിരുന്നുവെന്നാണ് പരാതി. യുവതിയുടെ നിലവിളി കേട്ട് ഓടിയെത്തിയവരാണ് രക്ഷിച്ചത്. പിന്നീട് വിവരമറിയിച്ചതനുസരിച്ച് വിവാഹം ഉറപ്പിച്ച യുവാവും സഹോദരിയുമെത്തി യുവതിയെ കൂട്ടിക്കൊണ്ടു പോയി. ഇതിനിടെ ഓട്ടോ ഡ്രൈവറും അപമാനിക്കാൻ ശ്രമിച്ചയാളും രക്ഷപ്പെട്ടു. വെസ്റ്റ് പൊലീസിന് നൽകിയ പരാതിയിൽ പൊലീസ് അന്വേഷണം തുടങ്ങിയതായി അറിയിച്ചു.\nLast Updated 20, Apr 2019, 12:26 AM IST\ntry to molest women\nmolest women in thrissur\nwomen in thrissur\nഓട്ടോയില് കയറിയ യുവതിക്കെതിരെ അതിക്രമശ്രമം


രജിത്ത് കുമാർ തന്നെ വാട്സാപ്പിൽ ബ്ലോക്ക് ചെയ്തു ഇനി എനിക്കൊരു വിവാഹം ഉണ്ടാവില്ല ; ബിഗ്‌ബോസ് താരം ദയ അശ്വതി | Chanakya News\nHome ENTERTAINMENT രജിത്ത് കുമാർ തന്നെ വാട്സാപ്പിൽ ബ്ലോക്ക് ചെയ്തു ഇനി എനിക്കൊരു വിവാഹം ഉണ്ടാവില്ല ; ബിഗ്‌ബോസ്...\nരജിത്ത് കുമാർ തന്നെ വാട്സാപ്പിൽ ബ്ലോക്ക് ചെയ്തു ഇനി എനിക്കൊരു വിവാഹം ഉണ്ടാവില്ല ; ബിഗ്‌ബോസ് താരം ദയ അശ്വതി\nബിഗ്‌ബോസ് സീസൺ ടുവിൽ കൂടി മലയാളിൾക്ക് പരിചിതരായ താരങ്ങളാണ് ദയ അച്ചു, രജിത് കുമാർ എന്നിവർ. ബിഗ്‌ബോസ് വീട്ടിൽ നിന്നും ഇടക്ക് പുറത്തായെങ്കിലും മറ്റാർക്കുമില്ലാത്ത ആരാധക പിന്തുണ രജിത് കുമാർ നേടിയെടിത്തിരിന്നു. നിരവധി ഫാൻസ് ഗ്രൂപ്പുകൾ അടക്കം താരത്തിന് വേണ്ടി ഫേസ്ബുക്കിൽ രൂപംകൊണ്ടിരുന്നു. എന്നാൽ ബിഗ്‌ബോസിൽ കൂടിയാണ് പല താരങ്ങളുടെയും സ്വഭാവം പ്രേക്ഷകർ തിരിച്ചറിഞ്ഞത്.\nബിഗ്‌ബോസ് വീട്ടിൽ സിനിമ സീരിയൽ താരങ്ങൾ അടക്കം എല്ലാവരും രജിത് കുമാറിനെ ഒറ്റപെടുത്തിയതിന്റെ പേരിൽ പലരും ഇന്നും സൈബർ ആക്രമണങ്ങൾ നേരിടുന്നുണ്ട്. ബിഗ്‌ബോസിലെ തന്നെ മറ്റൊരു മത്സരാർത്ഥിയും മേക്കപ്പ് ആർട്ടിസ്റ്റുമായ ദയ അശ്വതി രജിത് കുമാറിനെ പിന്തുണച്ചു ആദ്യം എത്തിയെങ്കിലും പിന്നീട് രജിത് കുമാറിന് എതിരെ ദയയും തിരിഞ്ഞിരുന്നു.\nഇപ്പോൾ ദയ പങ്കുവെച്ച ഒരു ഫേസ്ബുക് ലൈവും, പോസ്റ്റുമാണ് ഇപ്പോൾ വൈറലാകുന്നത്. ഇനി താൻ വിവാഹം കഴിക്കില്ലന്നും അതിനോടൊപ്പം തന്നെ രജിത് കുമാറിന് മേസേജ് അയച്ചെങ്കിലും അദ്ദേഹം തന്നെ ബ്ലോക്ക് ചെയ്‌തെന്നും ദയ പറയുന്നു.അങ്ങനെ വീണ്ടും ഞാൻ എൻ്റെ ജോലിയും തിരക്കും ആയി വീണ്ടും എറണകുളത്ത് എത്തി ഈ കൊറോണാകാലത്ത് പുറത്തിറങ്ങാൻ പറ്റാത്ത ഈ അവസരത്തിൽ എന്നെ അറിയാനും എൻ്റെ മനസ്സിൽ ഉള്ള കൊച്ചു കൊച്ചു കഴിവിനെ നിങ്ങളുടെ മുന്നിൽ എത്തിക്കാനുമായി ഞാൻ ഒരു YouTube channel തുടങ്ങുകയാണ് എന്നെ ഇഷ്ട്ടമുള്ളവർ സപ്പോർട്ട് ചെയ്യുമെന്ന വിശ്വസത്തിലൂടെയാണ് ഞാൻ മുന്നോട്ട് പോകുന്നത് പിന്നെ എല്ലാം ദൈവത്തിൻ്റെ കൈയ്യിലും channeli ന് പറ്റിയ ഒരു നല്ല പേര് നിങ്ങളുടെ അഭിപ്രായത്തിലേക്ക് please comment എന്ന് ദയ ഫേസ്‌ബുക്കിൽ കുറിച്ചു.


‘If there is no tie-up, BJP will defeat ex-allies,’ says Amit Shah: 'സഖ്യത്തിനില്ലെങ്കിൽ തോൽപ്പിക്കും,' ശിവസേനയ്ക്ക് മുന്നറിയിപ്പുമായി അമിത് ഷാ\nIf There Is No Tie Up Bjp Will Defeat Ex Allies Says Amit Shah\n'സഖ്യത്തിനില്ലെങ്കിൽ തോൽപ്പിക്കും,' ശിവസേനയ്ക്ക് മുന്നറിയിപ്പുമായി അമിത് ഷാ\nബിജെപി അദ്ധ്യക്ഷന്റെ പ്രസ്താവന വോട്ടിങ് മെഷീൻ അട്ടിമറിക്കുമെന്നതിന്റെ സൂചനയെന്ന് ശിവസേനയുടെ മറുപടി\nJanuary 07, 2019 12:10:15 pm\nമുംബൈ: വരുന്ന ലോക്‌സഭാ തിരഞ്ഞെടുപ്പിന് മുൻപ് മഹാരാഷ്ട്രയിൽ തങ്ങളുമായി സഖ്യം ഉണ്ടാക്കിയില്ലെങ്കിൽ ശിവസേനയെ പരാജയപ്പെടുത്തുമെന്ന് ബിജെപി അദ്ധ്യക്ഷൻ അമിത് ഷാ. ലോക്സഭാ തിരഞ്ഞെടുപ്പിൽ മഹാരാഷ്ട്രയിലെ 48 ൽ 40 ലോക്സഭാ സീറ്റുകളും വിജയിക്കാനുറച്ചാണ് ബിജെപി രംഗത്തിറങ്ങുന്നത്.\nബൂത്ത് ലെവൽ ബിജെപി പ്രവർത്തകരുമായി മഹാരാഷ്ട്രയിൽ അമിത് ഷായും മുഖ്യമന്ത്രി ദേവേന്ദ്ര ഫഡ്‌നാവിസും ഇന്നലെ ചർച്ച നടത്തി. മഹാരാഷ്ട്രയിൽ ശിവസേനയുമായി സഖ്യമുണ്ടാക്കാനുളള തീവ്ര പരിശ്രമത്തിലാണ് ബിജെപി. എന്നാൽ ശിവസേന നേതാക്കൾ ഇതിനോട് മുഖം തിരിച്ച് നിൽക്കുകയാണ്.\nകഴിഞ്ഞ ലോക്സഭാ തിരഞ്ഞെടുപ്പിന്റെ സമയത്ത് ഇരുപാർട്ടികളും സഖ്യത്തിലാണ് മത്സരിച്ചത്. എന്നാൽ അസംബ്ലി തിരഞ്ഞെടുപ്പിന്റെ സമയത്ത് സഖ്യം പിരിഞ്ഞു. പക്ഷെ സേന പിന്നീട് സർക്കാർ രൂപീകരണ സമയത്ത് ബിജെപിയുമായി ചേരുകയും ചെയ്തു. എന്നാൽ പിന്നീട് തിരഞ്ഞെടുപ്പിൽ ഒന്നിച്ച് മത്സരിക്കില്ലെന്ന നിലപാടിലാണ് സേന.\n“ബിജെപിയുടെ ലക്ഷ്യം മഹാരാഷ്ട്രയിൽ 48 ൽ 40 സീറ്റുകളാണ്. സഖ്യകക്ഷികൾക്കൊപ്പം മത്സരിക്കാനാണ് ബിജെപിയുടെ ആഗ്രഹം. അങ്ങിനെ മത്സരിക്കാൻ അവർ തയ്യാറാകുന്നില്ലെങ്കിൽ അവർക്കെതിരായി കൂടി ബിജെപി സ്ഥാനാർത്ഥികളെ നിർത്തും. ബിജെപി വിജയിക്കും,” എന്നായിരുന്നു അമിത് ഷായുടെ മറുപടി.\nഎന്നാൽ അതിരൂക്ഷമായ ഭാഷയിലായിരുന്നു സേനയുടെ മറുപടി. “അമിത് ഷായുടെ മറുപടി അദ്ദേഹത്തിന്റെയും അദ്ദേഹത്തിന്റെ പാർട്ടിയുടെയും സ്വഭാവം വെളിവാക്കുന്നതാണ്. 40 സീറ്റുകളിൽ വിജയിക്കുമെന്ന ബിജെപി അദ്ധ്യക്ഷന്റെ പ്രസ്താവന വോട്ടിങ് മെഷീൻ അട്ടിമറിക്കുമെന്നതിന്റെ സൂചനയാണ്. സംസ്ഥാനത്ത് ആരെങ്കിലും ഒരാൾ ആക്രമിക്കപ്പെട്ടാൽ ശിവസേന വെറുതെയിരിക്കില്ല. തിരഞ്ഞെടുപ്പിൽ മഹാരാഷ്ട്രയിൽ നിങ്ങൾ വേരോടെ പിഴുതെറിയപ്പെടും,” ശിവസേന വക്താവ് പറഞ്ഞു.\nTags: Amit Shah, BJP, Shiv sena


ഐക്ലൗഡില് എങ്ങനെ ഐമെസേജ് ഉപയോഗിക്കാം? | How to use the iMessage in iCloud - Malayalam Gizbot\n| Published: Thursday, June 14, 2018, 20:00 [IST]\nഅബദ്ധത്തില് ഡിലീറ്റ് ചെയ്യപ്പെട്ട ഡോക്യുമെന്റുകളും കോണ്ടാക്ടുകളും വീണ്ടെടുക്കാന് ആപ്പിള് ഉപയോക്താവിനെ സഹായിക്കുന്ന ഡേറ്റ റീസ്‌റ്റോര് സംവിധാനമാണ് ആപ്പിളിന്റെ ക്ലൗഡ് സ്റ്റോറേജ്.\nനിരന്തരം അപ്‌ഡേറ്റുകള് എത്തിക്കൊണ്ടിരിക്കുകയാണ് ഐഫോണുകളില്. അതില് ഏറ്റവും പുതിയ ഐഒഎസ് 11.4. അതു വഴി ഇപ്പോള് ഐഫോണ് ഉപയോക്താക്കള്‍ക്ക് ഐക്ലൗഡില് നിന്നും സന്ദേശങ്ങള് ആക്‌സസ് ചെയ്യാനാകും. എന്നിരുന്നാലും ഇങ്ങനെയുളള പുതിയ പുതിയ കാര്യങ്ങള് ചെയ്യുന്നതിനു മുന്‍പ് അവയെ കുറിച്ച് ബോധവാന്മാരായിരിക്കണം.\nഅപ്‌ഡേറ്റ് ലഭിച്ച നിരവധി ഉപയോക്താക്കളിലൊരാള് നിങ്ങളാണെങ്കില്, ഈ പുതിയ അപ്‌ഡേറ്റിന്റെ എല്ലാ വിവരങ്ങളും ഉള്‍പ്പെടുത്തിയ ഞങ്ങളുടെ ഈ ലേഖനം നിങ്ങള്‍ക്ക് ഏറെ ഉപയോഗപ്രദമാകും. ഐക്ലൗഡിലെ സന്ദേശത്തെക്കുറിച്ച് കൂടുതല് അറിയാനായി തുടര്‍ന്നു വായിക്കുക.\nഐക്ലൗഡില് സന്ദേശങ്ങള് ഓണ് ചെയ്യുക\niOS 11.4 ബീറ്റ ഘട്ടത്തിലായിരുന്നപ്പോള്, ആപ്പിള് ഉപയോക്താക്കള്‍ക്ക് ഐക്ലൗഡ് സന്ദേശങ്ങള് സൈന് ഇന് ചെയ്യാനുളള ഓപ്ഷന് കൊടുത്തു.\nഅത് എങ്ങനെ ചെയ്യാമെന്നു നോക്കാം.\n1. ഐഒഎസ് 11.4 അല്ലെങ്കില് അതിനു ശേഷമുളളതില് നിങ്ങളുടെ ഉപകരണം അതായത് ഐഫോണ്, ഐപാഡ്, ഐപോഡ് ടച്ച് എന്നിവ അപ്‌ഡേറ്റ് ചെയ്യുക.\n2. അടുത്തതായി നിങ്ങള് ടൂ-ഫാക്ടര് ഓതെന്റിക്കേഷന് അപ്രാപ്തമാക്കിയിട്ടുണ്ടെങ്കില് അത് പ്രാപ്തമാക്കുക.\n3. ഇനി നിങ്ങളുടെ ഉപകരണത്തിലെ ക്രമീകരണ ആപ്ലിക്കേഷന് ആക്‌സസ് ചെയ്യുക.\n4. നിങ്ങളുടെ പേരില് ടാപ്പു ചെയ്യാന് ആവശ്യപ്പെടുന്ന ഒരു ഓപ്ഷന് ലഭിക്കും അല്ലെങ്കില് 'Sign in to iCloud'ബട്ടണില് ക്ലിക്ക് ചെയ്യുക.\n5. തുടര്‍ന്ന് ഐക്ലൗഡില് ടാപ്പ് ചെയ്യുക.\n6. 'Messages is toggled to the On position' ബട്ടണ് പറയുന്നതായി ഉറപ്പു വരുത്തുക.\nഐക്ലൗഡ് സവിശേഷതയിലെ സന്ദേശങ്ങള് ആദുനിക മെയില് സിസ്റ്റത്തിന്റെ സവിശേഷതകളെ അനുകരിക്കുന്നു, ഇത് നിങ്ങള് സൈന് ഇന് ചെയ്ത എല്ലാ ഐഒഎസ് ഉപകരണങ്ങളിലും ലഭ്യമാണ്. കൂടാതെ നിങ്ങള് ഇന്‍ബോക്‌സില് വരുത്തിയമാറ്റങ്ങള് ഉപകരണങ്ങളില് ഉടനീളം പൊരുത്തപ്പെടുകയും ചെയ്യുന്നു. നിങ്ങളെ ശല്യപ്പെടുത്തുന്ന ഏതെങ്കിലും ഒരു ഇമെയില് ത്രെഡ് ഇല്ലാതാക്കാന് ആഗ്രഹിക്കുന്നുണ്ടെങ്കില് ഐഫോണ്, ഐപാഡ് ഉപകരണങ്ങളില് ഇത് പ്രത്യേകമായി ചെയ്യേണ്ടതില്ല. ഐക്ലൗഡിലെ സന്ദേശങ്ങള് ഒരു ഉപകരണത്തില് നിന്നും ഡിലീറ്റ് ചെയ്താല് അത് എല്ലാ ഉപകരണത്തില് നിന്നും ഡിലീറ്റ് ചെയ്തതിനു തുല്യമാണ്.\nനിങ്ങള് എല്ലാ സന്ദേശങ്ങളും സേവ് ചെയ്തതിനാല് പുതിയ ഉപകരണങ്ങളിലും പഴയ സന്ദേശങ്ങള് ആക്‌സസ് ചെയ്യാന് കഴിയും. അബദ്ധത്തില് നിങ്ങള് ഒരു ഫയല് ഡിലീറ്റ് ചെയ്താല് അത് യഥാര്‍ത്ഥത്തില് ഡിലീറ്റ് ചെയ്യുന്നതിനു മുന്‍പ് ആപ്പിള് തന്നെ ഒരു പ്രോംപ്റ്റ് പോപ്‌സ് അപ്പിലൂടെ സ്ഥിരീകരിക്കുന്നതാണ്. എന്നാല് വ്യക്തിഗത സന്ദേശത്തിന്റെ കാര്യത്തില് ഈ പോപ് അപ്പ് ദൃശ്യമാകില്ല.\nഐക്ലൗഡ് സ്റ്റോറേജിന്റെ വില നിര്‍ണ്ണയം\nഉപയോക്താക്കള്‍ക്ക് ഐക്ലൗഡില് 5ജിബി സൗജന്യ സ്‌റ്റോറേജ് ശേഷി ഉണ്ടെങ്കിലും മീഡിയ, ഇമേജുകള്, വലിയ ഫയലുകള് എന്നിവ അയക്കാന് ഇത് മതിയാകില്ല. അതിനാല് താഴെ പറയുന്ന വിലകളില് സാറ്റോറേജ് ഓപ്ഷനുകള് ആപ്പിള് തന്നെ വാഗ്ദാനം ചെയ്യുന്നുണ്ട്.\n1. 500ജിബി : 75 രൂപ\n2. 200ജിബി : 219 രൂപ\n3. 2TB : 749 രൂപ\nഐഒഎസ് 11.4ല് റണ് ചെയ്യുന്ന ഫോണുകളില് ഐക്ലൗഡ് ഫീച്ചറിലെ സന്ദേശങ്ങള് ഉപയോഗിക്കാന് വളരെ എളുപ്പമാണ്. ചില പ്രത്യേക സാഹചര്യങ്ങളില് ഐക്ലൗഡ് ഫീച്ചര് പ്രവര്‍ത്തിക്കില്ല. അതായത് മാക്ഒഎസ് 10.13.5 പബ്ലിക് റിലീസ് ആകുന്നതു വരെ മാക്ഒഎസില് ഐക്ലൗഡ് സവിശേഷതയിലെ സന്ദേശങ്ങള് ഉപയോക്താക്കള്‍ക്ക് ലഭ്യമാകില്ല. ഇപ്പോഴും ഈ ഫീച്ചര് ഡവലപ്പറും ബീറ്റ ഘടനയിലുമാണ്.


പാർട്ടിയിലെ കടുത്ത വിഭാഗീയത; അന്വേഷണ കമ്മീഷനെ നിയോഗിക്കാൻ സിപിഐഎം\nആലപ്പുഴയിൽ പാർട്ടിയിലെ കടുത്ത വിഭാഗീയതയിൽ അന്വേഷണ കമ്മീഷനെ നിയോഗിക്കാൻ സിപിഐഎം. പാർട്ടി തീരുമാനം ലംഘിച്ച് പരസ്യപ്രതിഷേധത്തിന് പ്രവർത്തകരെ ഇളക്കിവിട്ടതിൽ മുതിർന്ന നേതാക്കളുടെ പങ്ക് അന്വേഷിക്കണമെന്നാണ് സംസ്ഥാന നേതൃത്വത്തിന്റെ നിർദേശം.\nപാർട്ടി ബ്രാഞ്ച് ഭാരവാഹികൾ ഉൾപ്പെടെ നൂറിലധികം പ്രവർത്തകരാണ് നേതാക്കന്മാർക്ക് എതിരെ മുദ്രവാക്യം വിളിച്ച് തെരുവിലിറങ്ങിയത്. പാർട്ടി ഏരിയ കമ്മിറ്റി നേതാക്കൾ മുതൽ ജില്ലാ നേതാക്കൾ വരെ പരസ്യപ്രതിഷേധത്തിന് പിന്തുണ നൽകിയിരുന്നു. ദിവസങ്ങൾ നീണ്ട ആസൂത്രണം ഇതിന് പിന്നിലുണ്ടെന്നാണ് പാർട്ടി വിലയിരുത്തൽ. എല്ലാം അന്വേഷിക്കാനും നടപടിയെടുക്കാനും കമ്മീഷനെ വയ്ക്കാനാണ് സംസ്ഥാന നേതൃത്വത്തിന്റെ തീരുമാനം.\nഅതേ സമയം, ആര്യാട് ബ്ലോക്ക് പഞ്ചായത്ത് അധ്യക്ഷസ്ഥാനത്തെ ചൊല്ലി സിപിഐഎം ശക്തികേന്ദ്രമായ മാരാരിക്കുളത്ത് ഐസക് – സുധാകര പക്ഷ പോരും ശക്തമായിട്ടുണ്ട് ഇതെല്ലാം ഇന്ന് ചേരുന്ന പാർട്ടി ജില്ലാ സെക്രട്ടറിയേറ്റ് ചർച്ച ചെയ്യും.


ഒ വി വിജയന് മൃദു ഹിന്ദുത്വവാദിയെന്ന് സക്കറിയ; വേദിയില് വച്ചു തന്നെ തിരുത്തി ഒ വി ഉഷ\nപ്രശസ്ത സാഹിത്യ കാരന് ഒവി വിജയന് ഇടക്കാലത്ത് മൃദു ഹിന്ദുത്വ നിലപാടുകള് കൈക്കൊണ്ടിരുന്നെന്ന സാഹിത്യകാരന് സക്കറിയ. ഒവി വിജയന് ജന്മദിനത്തോടനുബന്ധിച്ച് തസ്രാക്കില് സഘടിപ്പിച്ച മധുരം ഗായതി എന്ന പരിപാടിയിലായിരുന്നു സക്കറിയയുടെ പരാമര്‍ശം. എന്നാല് സക്കറിയയുടെ നിലപാടിനെ വേദിയില് വച്ചു തന്നെ ഒ വിവിജയന്റെ സഹോദരി ഒവി ഉഷ തിരുത്തുകയും ചെയ്തു.\nഒവി വിജയന്റെ എഴുത്തുകളെ ഇഷ്ടപ്പെടുമ്പോഴും ഇടക്കാലത്ത അദ്ദേഹം സ്വീകരിച്ച മൃദു ഹിന്ദുത്വ നിലപാടുകള് രാഷ്ട്രീയ പരമായി എതിര്‍ക്കാന് കാരണമായി. ആര്‍എസ്എസ് അനുകൂല സംഘടന നല്‍കിയ പുരസ്‌കാരം ഒവി സ്വീകരിക്കാന് പാടില്ലായിരുന്നെന്നുമായിരുന്നു സക്കറിയയുടെ പരാമര്‍ശം. എന്നാല് പ്രസംഗം തുടരുന്നതിനിടെ തന്നെ ഒ വി ഉഷ ഇടപെടുകയായിരുന്നു.\nഒവി വിജയന് ഒരിക്കലും വര്‍ഗീയ വാദി ആയിരുന്നില്ലെന്നും ക്രിസ്ത്യന് യുവതിയെ വിവാഹം ചെയ്ത മകന് മതം മാറുന്നതിനെ സന്തോഷത്തോടെ ഉള്‍ക്കൊണ്ട വ്യക്തിയായിരുന്നു അദ്ദേഹം എന്നുമായിരുന്നു എഴുത്തുകാരി കൂടിയായ ഒ വി ഉഷയുടെ പ്രതികരണം. വിജയന്റെ ആശങ്ങളെ അംഗീകരിച്ചാണ് സംഘടന പുരസ്‌കാരം നല്‍കിയത്. അതില് വര്‍ഗ്ഗീയത കാണേണ്ട ആവശ്യമില്ല. കരുണാകര ഗുരുവിന്റെ ആരാധകനായിരുന്നു അദ്ദേഹം എന്നും അവര് പ്രതികരിച്ചു. ഒ വി ഉഷക്ക് പിന്തുണയുമായി പിന്നീട് സംസാരിച്ച നിരൂപകന് ആഷാ മേനോന്, കവി മധുസൂദനന് നായര് എന്നിവരും രംഗത്തെത്തി.\nഅതസേമയം ഒവി വിജയന് വര്‍ഗീയ വാദിയാണ് എന്നല്ല ഉദ്ദേശിച്ചതെന്നും, പുരസ്‌കാരം നിരസിക്കാന് സാധിച്ചില്ലെന്നാണ് പറഞ്ഞതെന്നും സക്കറിയ വിശദീകരിച്ചു. വര്‍ഗ്ഗീയവാദികള് വന് തുക നല്‍കാമെന്ന വാഗാദാനം ചെയ്താലും അവരുടെ പുരസ്‌കാരങ്ങള് സ്വീകരിക്കില്ല. ജനാധിപത്യം, മതനിരപേക്ഷത, സ്വാതന്ത്രം എന്നിവ തന്നെ പഠിപ്പിച്ചത് ഒ വി വിജയനാണ്, പക്ഷേ അദ്ദേഹത്തിന് നിലപാടുകളില് ചിലസമയം ഇടര്‍ച്ചവന്നതായും സക്കറിയ വിശദ്ധീകരിച്ചു.


കമ്മീഷണര് കണ്ട് ഐപിഎസായി... പക്ഷെ മുന്നാഭായി ചതിച്ചു!! പിടിയിലായ ഉദ്യോഗസ്ഥന്റെ കഥ ഇങ്ങനെ... | Safeer kareem becomes IPS after watching Commissioner - Malayalam Oneindia\nPublished: October 31 2017, 15:17 [IST]\nകൊച്ചി: ഐഎഎസ് പരീക്ഷയ്ക്കിടെ കോപ്പിയടിച്ചതിന് ചെന്നൈയില് പിടിയിലായ മലയാളി ഐപിഎസ് ഉദ്യേഗസ്ഥന് സഫീര് കരീമിന്റെ ജീവിതം സിനിമാക്കഥയെ അനുമസ്മരിപ്പിക്കുന്നതാണ്.\nചെന്നൈയിലെ പ്രസിഡന്‍സി ഹയര് സെക്കന്‍ഡറി സ്‌കൂളില് നടന്ന പരീക്ഷയ്ക്കിടെയാണ് ഭാര്യയുടെ സഹായത്തോടെ സഫീറിന്റെ കോപ്പിയടി. ബ്ലൂടൂത്ത് വഴി ഫോണിലൂടെ സഫീറിന് ഭാര്യ ഉത്തരങ്ങള് പറഞ്ഞു കൊടുക്കുകയായിരുന്നുവെന്നാണ് പോലീസ് പറയുന്നത്. സഫീറിനൊപ്പം ഭാര്യയെയും രാവിലെ അറസ്റ്റ് ചെയ്തിരുന്നു. എറണാകുളം നെടുമ്പാശേരി കുന്നുകര സ്വദേശിയാണ് സഫീര്.\nസുരേഷ് ഗോപി നായകനായ ആക്ഷന് സിനിമ കമ്മീഷണര് കണ്ടതോടെയാണ് സഫീര് ഐപിഎസാവാന് തീരുമാനിച്ചത്. കമ്മീഷണറിലെ നായകനായ ഭരത് ചന്ദ്രനെപ്പോലെയാവാന് വേണ്ടിയായിരുന്നു പിന്നെ സഫീറിന്റെ ശ്രമം. അഴിമതിക്കെതിരേ പോരാടുന്നതും ഭരത് ചന്ദ്രനെപ്പോലെ കാക്കിയണിയുന്നതും തന്റെ സ്വപ്‌നമാണെന്ന് തില അഭിമുഖങ്ങളില് സഫീര് പറഞ്ഞിട്ടുമുണ്ട്.\nമുറിയില് ഭരത് ചന്ദ്രന്റെ ചിത്രങ്ങള്\nസിവില് സര്‍വീസ് പരീക്ഷയ്ക്ക് പഠിക്കുന്ന സമയത്ത് സഫീറിന്റെ മുറിയില് നിറച്ചും ഭരത് ചന്ദ്രന്റെ ചിത്രങ്ങളായിരുന്നു.\nഭരത് ചന്ദ്രനെന്ന കഥാപാത്രത്തോടുള്ള ആരാധനയും പിന്തുണയും സഫീര് ഒരിക്കലും മറച്ചുവച്ചിട്ടില്ല. യുപിഎസിയുടെ അഭിമുഖത്തില്‍പ്പോലും സിനിമയിലെ സുരേഷ് ഗോപിയുടെ കഥാപാത്രം കണ്ടാണ് താന് ഐപിഎസായതെന്ന് സഫീര് അഭിമാനത്തോടെ പറഞ്ഞിട്ടുണ്ട്.\nആലുവയില് മുമ്പ് സഫീര് കോച്ചിങ് സെന്റര് നടത്തിയിരുന്നു. ഇവിടെ സിവില് സര്‍വീസ് കോച്ചിങ് നല്‍കുന്നതോടൊപ്പം പഠിക്കുകയും ചെയ്താണ് സഫീര് പരീക്ഷയില് വിജയിച്ചത്. ഐപിഎസ് എടുത്ത ശേഷം തന്റെ ആരാധനാപാത്രമായ സുരേഷ് ഗോപിയെ സഫീര് നേരിട്ടു കാണുകയും ചെയ്തിരുന്നു.\nകുടുക്കിയത് മറ്റൊരു സിനിമ\nസഫീറിനെ ഐപിഎസുകാരനാക്കിയത് കമ്മീഷണറാണെങ്കില് ഇപ്പോള് കോപ്പിയടിക്കു കുടുക്കിയതും സിനിമ തന്നെയാണ്. സഞ്ജയ് ദത്ത് നായകനായ മുന്നാഭായ് എംബിബിഎസില് പരീക്ഷ ജയിക്കാന് നായകന് ബ്ലൂടൂത്ത് ഉപയോഗിച്ചു കോപ്പിയടിക്കുന്നുണ്ട്. ഇതില് നിന്നും പ്രചോദനമുള്‍ക്കൊണ്ടാണ് സഫീറും സാഹസത്തിനു മുതിര്‍ന്നത്.\nഷര്‍ട്ടില് ഘടിപ്പിച്ച രഹസ്യക്യാമറയുടെ സഹായത്തോടെ ചോദ്യ പേപ്പര് ഭാര്യ ജോയ്‌സി ജോയ്ക്ക് സഫീര് അയച്ചുകൊടുക്കുകയായിരുന്നു. ജോയ്‌സി ബ്ലൂടൂത്ത് വഴി ഫോണിലൂടെ സഫീറിന് ഉത്തരങ്ങള് നല്‍കുകയും ചെയ്തു. വഞ്ചനാക്കുറ്റമടക്കമുള്ള വകുപ്പുകളാണ് സഫീറിനെതിരേ പോലീസ് ചുമത്തിയിരിക്കുന്നത്. കാഞ്ഞിരപ്പള്ളി സ്വദേശിയാണ് സഫീറിന്റെ ഭാര്യ ജോയ്‌സി.\nips malayalee film suresh gopi commissioner ias examination civil service mobile phone arrest police chennai tamil nadu ernakulam kerala wife ഐപിഎസ് മലയാളി സിനിമ സുരേഷ് ഗോപി ഐഎഎസ് പരീക്ഷ സിവില് സര്‍വീസ് മൊബൈല് ഫോണ് അറസ്റ്റ് പോലീസ് ചെന്നൈ തമിഴ്നാട് എറണാകുളം കേരളം ഭാര്യ\nIPS officer who is arrested from chennai isadie hard fan of Suresh gopi


കുറുമാന്റെ കഥകള്: എന്റെ യൂറോപ്പ് സ്വപ്നങ്ങള് - 13\nPosted by കുറുമാന് at 2:28 PM\n"എന്റെ യൂറോപ്പ് സ്വപ്നങ്ങള് - 13“\nസഹൃദയരായ വായനക്കാരെ, ഇന്നലെ രാത്രി9മണി മുതല് പുലര്‍ച്ച 1.30 വരെ ഇരുന്ന് 13ആം ഭാഗം എഴുതി തീര്‍ത്തു. പതിനാറു പേജോളം. പോസ്റ്റു ചെയ്യാന് നേരം ഗൂഗിളമ്മച്ചിക്കൊരു പിണക്കം. ഇപ്പോ ശരിയാവും, ശരിയാവും എന്നു കരുതി പല തവണ ട്രൈ ചെയ്തിട്ടും കിം ഫലം? നോട്ട് പാഡില് എഴുതിയ സാധനം കോപ്പി ചെയ്യുന്നതിന്നു പകരം കട്ടാണു ചെയ്തിരുന്നതെന്നറിയാന് വൈകിപോയി. അറിഞ്ഞപ്പോഴേക്കും വളരെ വൈകിപോയി. യൂറോപ്പ് 13 എന്ന ഒരൊറ്റ വാക്ക് മാത്രം നോട്ട് പാഡില്. എന്റെ സങ്കടം ഞാന് ആരോടെല്ലാം പറയാം എന്നു വച്ചാല് അവരോടൊക്കെ പറഞ്ഞു നോക്കി. ശ്രീജിത്തിനു ബാംഗ്ലൂര്‍ക്ക് ഫോണ് ചെയ്ത് 43 ദിര്‍ഹംസ് പോയിട്ടുപോലും ഫയല് തിരിച്ചു പിടിക്കാന് പറ്റിയില്ല.\nവാശി മൂത്തപ്പോള് മുടിഞ്ഞ ഒരു തീരുമാനമെടുത്തു. എന്തായാലും 13 ഇന്നെഴുതി പോസ്റ്റ് ചെയ്യുമെന്ന്. വാശിമൂലം നാശമാണെന്നാണെങ്കിലും, കുറച്ച് ഞാന് എഴുതി. അതിവിടെ പോസ്റ്റ് ചെയ്യുന്നു.\nഅല്പമേയുള്ളൂ എന്നു കരുതി വായിക്കാതിരിക്കരുത്. വായിക്കുന്നവര് എന്റെ സൈറ്റിലുള്ള ഗൂഗിള് ആഡ്സില് ഒന്നു ഞെക്കിയാല് എന്താണു സംഭവിക്കുക എന്നറിയില്ല. എന്നാലുമൊന്ന് ഞെക്കിക്കോ? ചേതമില്ലാത്ത ഉപകാരമല്ലെ? വല്ലതും കിട്ടിയാലോ?\nകുറുമാന്റെ പോസ്റ്റില് തേങ്ങ നമ്പ്ര 1 എന്റെ വക.\n31/1/07 2:42 PM\nഅതാ കാപ്പിരിയുടേതായിരിക്കും, അല്ലേ? ഇനിയിപ്പോളാരെക്കൊണ്ടാണ് ഫിന്നിഷ് വായിപ്പിക്കുക, അബ്ദുള്ളയ്ക്കറിയാമായിരിക്കുമോ?\nമറ്റൊരു സംശയം. അബ്ദുള്ള പാടിയ പാട്ട് ഇന്നും ഓര്‍ക്കുന്നോ? അതോ അപ്പോള് തന്നെയത് ഡയറിയില് കുറിച്ചിട്ടിട്ടുണ്ടായിരുന്നോ?\nഗൂഗിള് ആഡ്സിലൊക്കെ ക്ലിക്ക് ചെയ്ത് പരസ്യമൊക്കെ കണ്ടിട്ടുണ്ട്... കേട്ടോ! :)\n31/1/07 2:50 PM\nകൊറച്ചേ ഒണ്ടാര്‍ന്നൊള്ളൂ, അതുകൊണ്ട് പെട്ടെന്ന് തീര്‍ന്ന് പോയി. കാപ്പിരീടെ കയ്യീന്ന് തല്ലൊന്നും കൊണ്ടില്ലെന്നറിഞ്ഞപ്പത്തന്നെ സമാധാനമായി.\nഎന്ന പാട്ടിന് എനിക്ക് തോന്നിയപോലുള്ള അര്‍ഥങ്ങള് പലതും മലയാളത്തിലാലോചിച്ച് കുലുങ്ങിച്ചിരിച്ചു കൊണ്ടാണ് ഈ കമന്റെഴുതുന്നത്.\nഅവസാനം സസ്പെന്‍സില് നിര്‍ത്തിയില്ലെങ്കിലും കുറുമാന്റെ കഥ വായിക്കാന് ക്യൂ നില്‍ക്കണമെന്ന് പറഞ്ഞാല് ഞങ്ങള് ക്യൂ നില്‍ക്കും.\nഅയ്യോ! അപ്പൊ ഇനി ആദ്യം മുതല് എല്ലാം ടൈപ്പ് ചെയ്യണം :( കുറച്ചെങ്കില് കുറച്ച്. ഒന്നുമില്ലാത്തതിനേക്കാള് ഭേദമല്ലേ?\nവീണ്ടും സസ്പന്‍സ് ല് കൊണ്ടു നിര്‍ത്തി. പെട്ടെന്നു തന്നെ അടുത്ത ഭാഗം പ്രതീക്ഷിക്കുന്നു . അതു വരെ ആഡില് ഒക്കെ ക്ലിക്ക് ചെയ്തു നോക്കട്ടെ :)\n31/1/07 2:59 PM\nകുറച്ചു മാത്രം എഴുതിയതു കാരണം സസ്പെന്‍സിനു നല്ല വെയ്റ്റ് ഉണ്ട് :)\n(ഇക്കാസേ, ‘ലുങ്കിയിടാ മാമാ, ലുങ്കിയിടാ ബാബാ‘, ഇങ്ങനെ തന്നെയാണോ ആലോചിച്ചത്?? ;)\n'ആദി..മാമാ...ലുങ്കി ഉടുക്ക് മാമാ....\nനീ മരിച്ചാലും....ഞാന് ലുങ്കി ഉടുക്കില്ല ബാബാ....'\nഅബ്ദുള്ളക്ക് ആദിത്യനെ അറിയാം എന്നാണു തോന്നുന്നത്.\nകുറുമാനേ.....ദേ...പിന്നേം സസ്പെന്‍സിലാ നിര്‍ത്തിയത്......\n31/1/07 3:02 PM\nഇവിടെ എറിയാന് ഞാനൊരു തേങ്ങയും നാരും കളഞ്ഞ് ഇന്നലെ മുതല് ഇരിക്കുന്നതാണ്.\nപക്ഷെ, എറിയാന് വന്നപ്പോള് ആമ്പിള്ളേര് ആ പണി ചെയ്തു!\n25 വയസ്സില് കോമയിലായേനെ എന്ന ഡയലോഗ് ഞെരിച്ചു.\nഓഹ്. വെരി നൈസ് പ്ലേസ്. ഐ ഹാവ് ബീന് ദെയര് ട്വൈസ്.\n“നിനക്ക് സിഗററ്റ് വലിക്കണമെന്നുണ്ട് അല്ലെ?“\nആ ചോദ്യം മലയാളത്തില് ചോദിച്ചപ്പോള് ഞാന് കരുതി അങ്ങേര് ഇനി മലയാളം അറിയുന്ന ആളാണോ എന്ന്!\n31/1/07 3:07 PM\n31/1/07 3:14 PM\n"ജിജ്ഞാസ അടക്കാന് പറ്റുന്നില്ല.\nഎന്തിനാണയാളുടെ കയ്യില് വിലങ്ങ് വച്ചിരിക്കുന്നത്? അയാളുടെ ഫോട്ടോ എങ്ങിനെ ഫിന്നിഷ് മാഗസിനില് വന്നു?\n--സംഭ്രമജനകവും സംഭവബഹുലവുമായ അടുത്ത രംഗങ്ങള്...... എന്റീശോയേ, ഈ ഡിറ്റക്ടീവ് കുറുമന്റെ ഒരു കാര്യേയ്....\n(സ്കൂളീ പഠിക്കുമ്പോ ഞാന് ചേച്ചിയോടു ചോദിക്കുമായിരുന്നു: ചേച്ചീ, മനോരമ ആഴ്ചപ്പതിപ്പ് ഒരീസം നേര്‍ത്തെ കിട്ടാന് ഏജന്റിനോടു പറഞ്ഞാ മത്യോ?)\n31/1/07 3:33 PM\nയൂറോപ്പ് സ്വപ്നങ്ങളില് ആദ്യമായാണ്..വിശദമായി മൊത്തോം ഒന്നു വായിക്കാനുള്ള തയ്യാറെടുപ്പിലാണ്.\nവൈകിയാണേലും എല്ലാ ഭാവുകങ്ങളും\nകുറൂ, മനുഷ്യനെ ഇങ്ങനെ മുള്‍മുനയില് നിര്‍ത്തരുത്, ആരെങ്കിലും ആകാക്ഷമൂലം ഹാര്‍ട്ടറ്റാക്കുവന്നു വടിയായാല് ആ പാപം അവനെ തിന്നാലും പോകില്ല!\nഅല്ലെങ്കില് ഹൊറര് സിനിമയുടെ പരസ്യ്ത്തില് കാണുന്നപോലെ "ദുര്‍ബലഹൃദയര് ഈ ബ്ലോഗ് വായിക്കരുത്" എന്നൊരു മുന്നറിയിപ്പുകൊടുക്കണം.\n31/1/07 3:45 PM\nഎന്റെ ദൈവമേ ... കുറുമാന്റെ അന്നത്തെ അവസ്ഥയേക്കാള് എനിക്ക് വിഷമം തോന്നിയത് എഴുതിയത് മൊത്തം നഷ്ടപ്പെട്ടുപോയ കഴിഞ്ഞ രാത്രിയെപ്പറ്റിയാണ്. ആ വാശിയില് ഇത്രയെങ്കിലും എഴുതാനും കുറുമാന് മാത്രമേ കഴിയൂ എന്നും തോന്നുന്നു.\nഎന്തായാലും ആ വലിയ ശ്രമത്തിനു മുന്നില് നമിക്കുന്നു.\nഇതും കലക്കി മുള്‍മുനയില് നിര്‍ത്തിയിരിക്കുന്നു\nആരുടെ ഫോട്ടോയായിരുന്നു ആ മാഗസിനില് ..?\n31/1/07 4:01 PM\nഞാനായിരുന്നേല് ആ കാപ്പിരിയുടെ ഡപ്പിക്കൊന്നു കൊടുത്തേനെ ;) അല്ല പിന്നെ, മനുഷ്യന് ചോദിച്ചാല് ഉത്തരം തരേണ്ടേ? പിന്നെ സിഗരറ്റ് തന്നതു കൊണ്ട് തല്‍ക്കാലം ക്ഷമിച്ചിരിക്കുന്നു :)\nഈ പാട്ട് കേട്ട് ഒന്നു ഞെട്ടി. ഹിന്ദിയിലേക്ക് പരിഭാഷപ്പെടുത്താന് തോന്നി :)\nചിലപ്പോള് ആ കാപ്പിരിയുടേതായിരിക്കും. അയാള്‍ക്കതു തന്നെ വരണം. അതിപ്പോ കുറുമാന് സിഗരറ്റ് തന്നതുകൊണ്ടാണോ? ഉം എന്തെങ്കിലുമാകട്ടെ.\nഎന്നാലും താങ്കളെ സമ്മതിച്ചു തന്നിരിക്കുന്നു. ഞാനായിരുന്നേല് യൂറോപ്പ് സ്വപ്നങ്ങള് അപ്പോ നിര്‍ത്തിയേനെ. എന്തായാലും എല്ലാ ലക്കങ്ങളും പോരട്ടെ. കുറച്ചുള്ളതാ നല്ലത്.\n31/1/07 4:44 PM\nബീറ്റാമോനെ കുറ്റപ്പെടുത്തി ക്ലബ്ബില് പോസ്റ്റിട്ടത് ഗൂഗിളമ്മച്ചി അറിഞ്ഞുകാണും, അതാ പിണക്കം കുറുമാനെ.\nഈ ലക്കം പെട്ടന്ന് വായിച്ചു തീര്‍ന്നു, എന്നാലും കലക്കി. ദേ, പിന്നേം സ്പെന്‍സ് ...അടുത്തത് വേഗം പോരട്ടെ.\nഞാനിത് വായിക്കുമ്പോളൊക്കെ ആലോചിക്കുന്ന ഒരു കാര്യമുണ്ട്, കാറില് കുറുമാനെ പോലീസ് സ്റ്റേഷന് സമീപം ഇറക്കിവിട്ട ആദികുറുമാന്‍റെ അക്കാലത്തെ ആശങ്കകളെക്കുറിച്ച്..ഈ സീരിസ് തീരുമ്പോഴേക്കും അതും എഴുതണേ..\n31/1/07 4:58 PM\n‘ലുങ്കിയിടാ മാമാ, ലുങ്കിയിടാ ബാബാ‘\nഎനിക്കും ഇതു തന്നെയാണ് തോന്നിയത്.. സത്യത്തില് വായിച്ചതും അങ്ങനെ തന്നെ.. :-)\nസ്വന്തം പടമായിരുന്നോ മാഗസീനില്? വെറുതെ ചളം അടിച്ചതാട്ടോ..\n31/1/07 5:29 PM\nനല്ല കാപ്പിരി! വെറുതെ തെറ്റിദ്ധരിച്ചു.\nആദ്യം എഴുതിയത് ഡിലീറ്റായി പോയത് കഷ്ടായിപ്പോയി. :(\n31/1/07 5:52 PM\nകഴിഞ്ഞ ലക്കം ഞാന് പറഞ്ഞതു തന്നെ സംഭവിച്ചു. സിഗറട്ടു് കാപ്പിരി നല്‍കി. ഹൊ എന്‍റെയൊരു ഭാവനയേ...സമ്മതിക്കണം. കുറുമാന്‍ജീ ബീറ്റാ വെര്‍ഷനിലെ കൂടോത്രം കാരണമാ ഇതു ചെറുതായതു് എന്നു കരുതുന്നു. എങ്കിലും ആ വിലങ്ങു വച്ച ഫോട്ടോ. എന്‍റെ ഭാവന, ചന്തയ്ക്കു പോയോ.?\nഅടുത്തതിനു് അക്ഷമനായി കാത്തു നില്‍ക്കുന്നു.(ഇരിക്കുന്നില്ല)\n31/1/07 6:19 PM\nഅയ്യോ പിന്നേം മുള്ളേല് കൊണ്ടു നിര്‍ത്തിയോ?\nഎഴുതിയതാണോ പോയേ അതോ ടൈപ്പ് ചെയ്തതോ?\nഅടുത്ത ഭാഗത്തിനായി മുള്ളള്‍മുനയില് നില്‍ക്കുന്നു.\nആ 43 ദിര്‍ഹംസ് തിരിച്ചു പിടിക്കാന്നേ.\nഞാന് ക്ലിക്കാട്ടോ :)\n31/1/07 6:41 PM\nഞാനും ആകാംക്ഷയുടെ മുള്‍മുനയില് നില്‍ക്കുന്നു. അടുത്ത ഭാഗം വേഗം പോന്നോട്ടെ.\n31/1/07 7:28 PM\nആ ചിത്രത്തിലുള്ള വിലങ്ങുവെച്ച് ആള് ഇന്ത്യയിലെ വല്ല ഡോണുമാണോ.. അതാ കണ്ട പരിചയം എന്നു പറഞ്ഞത്...\n31/1/07 7:34 PM\nkidilam kurmane... I suspect kapiri was drug addict/agent? anyway waiting for next part.\n31/1/07 8:34 PM\nഗുരോ..... കുറുമാനങ്കിള്..( ഹേയ് എഇക്കു വെല്യ പ്രായമൊന്നും ഇല്ല്യാട്ടാ) തുരടൂ‍ൂ‍ൂ‍ൂ‍ൂ‍ൂ‍ൂ‍ൂ...\nആകാംഷാകുഞ്ചിതനായ ഒരാധാരകന് !\n13 ഇല് അവസാനിപ്പിച്ചില്ലല്ലോ.അതു ഫായ്‌ഗ്യം.. ;)\n31/1/07 10:37 PM\nമര്‍ണാ നീഗു, ലങ്കുയിടാ ബാബ..\n1/2/07 8:53 AM\nമുള്‍മുന ഇവിടെയും താങ്ങുന്നു. അടുത്തലക്കം വരട്ടേ....\n1/2/07 10:48 AM\nദേ കുറൂജീ പറ്റിച്ചൂ ട്ടാ.\nജയിലില് കിടന്നുറങ്ങി, സിഗരട്ട് വലിച്ചു, ഭക്ഷണം കുപ്പേത്തട്ടി.\nഇത്രയേ ഈ പോസ്റ്റിലുള്ളൂ ട്ടോ. (സോമാലിയന് പാട്ട് മറക്കുന്നില്ല)\nനോട്ട് പാഡ് കണ്ടുപിടിച്ചവന്റെ തലിയില് ഇടിത്തീ ...അല്ലേ വേണ്ട....പേന് പിടിക്കട്ടെ.\nആക്രാന്തം കൊണ്ടാണേ..വെളമ്പിത്താ കുറൂമയ്യാ.\n1/2/07 11:50 AM\nകുറുംസെ, കുറച്ചു പിന്നിലായിപ്പോയെങ്കിലും വായിച്ചിവിടെ വരെ എത്തി. 14 പോരട്ടെ ..\nഅരവിന്ദേ, വെണ്ണിക്കുളം, കുട്ടപ്പന്, ഡ്രില്‍മാഷ് ഇതൊക്കെ വച്ച് അമറന് കഥകള് തട്ടി വിടുന്ന വീരാ, ഇപ്പോ ഒന്നും കാണുന്നില്ലല്ലൊ\n1/2/07 12:25 PM\nതികച്ചു താല്‍പര്യത്തോടെ 13ഉം വായിച്ചു.... ആ വിലങ്ങണിഞ്ഞവന് പിയറാണോ ? അരാണന്നറിയാന് ആകാംക്ഷയോടെ.....\n2/2/07 8:36 AM\nനോട്ട് പാഡില് എഴുതിയ സാധനം കോപ്പി ചെയ്യുന്നതിന്നു പകരം കട്ടാണു ചെയ്തിരുന്നതെന്നറിയാന് വൈകിപോയി!!!\nആ സന്ദറ്ബത്തിനനുയോജ്യ മായ ഒരു പാട്ട്\n13 തന്നെ ഒന്ന് കൂടി കനമായി പോരട്ടെ അതു വരെ ചേത മില്ലാത്ത ഉപകാരം ഈ പാട്ടും പാടി ഞെക്കി കൊണ്ടെ ഇരിക്കാം ട്ടൊ,\n2/2/07 10:13 AM\nപ്രിയരെ, എന്റെ യൂറോപ്പ് സ്വപ്നങ്ങള് - 13 ചെറുതായിരുന്നെങ്കിലും, വായിച്ച് അഭിപ്രായങ്ങള് രേഖപെടുത്തിയവര്‍ക്കും, രേഖപെടുത്താത്തവര്‍ക്കും, എന്റെ സൈറ്റിലെ ഗൂഗിള് ആഡ്സില് ഞെക്കിയവര്‍ക്കും, ഇനി ഞെക്കാന് പോകുന്നവര്‍ക്കും (17 ഡോള്ളര് കിട്ടീന്നേ) എന്റെ നന്ദി രേഖപെടുത്തുന്നു.\nഇക്കാസെ : ഇനി മുതല് എന്റെ സൈറ്റില് തേങ്ങ വേണ്ട. കുപ്പി പൊട്ടിച്ചാല് മതി. കുമാര് ഭായുടെ ഗഡി പൊട്ടിച്ചപോലെ മുട്ടുകൈകൊണ്ട് മുട്ടിപൊട്ടിക്കണ്ടട്ടോ.\nഹരീ : ആ പാട്ട് ഡയറിയിലൊന്നും എഴുതേണ്ടി വന്നില്ല. കുറച്ച് നാളുകള് ഒരുമിച്ച് ഒരേ മുറിയില് കിടന്നതല്ലെ. പഠിച്ചുപോയി. അതുമാത്രമല്ല, ഫിന്നിഷില് കൌണ്ട് ചെയ്യുവാനും, പിന്നെ ഏതൊരു മലയാളികളേയും പോലെ എത്തിപെടുന്ന സ്ഥലത്തെ ഭാഷയിലെ തെറികള് ആദ്യം പഠിക്കുക എന്നതും ഞാന് ചെയ്തു :)\nആര് പി : കയ്യുകൊണ്ടെഴുതിയതല്ല പോയത്, ടൈപ്പ് ചെയ്തതാ. കയ്യുകൊണ്ട് എഴുതുന്ന പരിപാടിയില്ല. അഥവാ എഴുതിയാല് തന്നെ എനിക്കു പോലും വായിക്കാന് പറ്റില്ല. ഡോക്ടേര്‍സ് എഴുതുന്ന പ്രിസ്ക്രിപ്ഷന് ഫാര്‍മസിസ്റ്റിനെങ്കിലും വായിക്കാം. പക്ഷെ ഞാന് എഴുതിയാല്!!!!!!\nഇക്കാസ്, rr, സ്വാര്‍ത്ഥന്, സാന്‍ഡോസ്, വിശാലന്, കുട്ടമ്മേനോന്, കൈതമുള്ള്, സിയ, ചന്ത്രക്കാറന്, തമനു, മഴതുള്ളി, അലിഫ്, ഗുണ്ടൂസ്, rp,വേണുജി, ആഷ, സൂ, കൃഷ്,മുക്കുവന്, ഇടിവാള്, പീലികുട്ടി, സുല്, അരവിന്ദ്, വെമ്പള്ളി, വിചാരം, karempvt, എല്ലാവര്‍ക്കും ഒരിക്കല് കൂടി എന്റെ വീനീതമായ കൂപ്പുകൈ.\nഹദീ മാമ ലങ്കുയിടാ മാമ,\nമര്‍ണാ നീഗു ലങ്കുയിടാ ബാ‍ബ.\nതിരക്കായിരുന്നുവെങ്കിലും ആദ്യം തന്നെ വായിച്ചിരുന്നു...\nപറയാന് ഒന്ന് മാത്രം, അടുത്ത ലക്കം പെട്ടെന്ന് പോരട്ടെ.\n3/2/07 10:37 AM\nകൂടുതല് താമസിപ്പിക്കാതെ അടുത്തത് പോരട്ടെ.\nകുറുമാനേ, ആരു പറഞ്ഞു വാശി നാശത്തിനാണെന്ന്. അതു കൊണ്ടല്ലേ ഞങ്ങള്‍ക്കിതു വായിക്കാന് പറ്റിയതു്? പതിന്നാലാം ഭാഗം ഉടന് പ്രതീക്ഷിക്കുന്നു.\n6/2/07 10:41 AM\nകാത്തു കാത്തിരുന്നു.. 13ത് എപ്പിസോഡ് റിലീസ് ആയത് അറിഞ്ഞതേയില്ല..‘അതിമുറ്റ്‘ സസ്പ്പന്‍സ്\nഒരു ഡൌട്ട്..സിഗാര് തന്ന കാപ്പിരി ആണോ ഫിന്നിഷ് മാഗസിനില് വളയിട്ട് നിന്നെ..\nസസ്പന്‍സ് പൊളിച്ചോ...അയാള് ചിലപ്പോ മഹാതല്ലിപ്പൊളി ആയിരിക്കും...\nഇനിയെങ്കിലും റ്റൈപ് ചെയ്യുന്നതു ഇടയ്ക്കിടക്കു സേവ് ചെയ്യാന് മറക്കല്ലെ...\n7/2/07 3:18 AM\nപതിമൂന്നാം ഭാഗം വന്നുവെന്നറിഞ്ഞപ്പം തൊട്ട് ഞാനിത് കിട്ടാനായ് ഞെക്കുമ്പോഴെല്ലാം\n"കോഡ്:404-ഇത് കണ്ടെത്തിയില്ല പിന്നെ വാ" എന്നൊരു സന്ദേശമാ ഗൂഗിളണ്ണന് അറിയിച്ചത്. ഇപ്പോ കിട്ടി. പിന്നേം മനുഷ്യന്റെ ചന്തി മുള്‍മുനയില് വെച്ച് പോയല്ലേ കുറുജീ.. ഇനിയെന്നാ ഇതിന്റെ ബാക്കി?\n8/2/07 3:27 PM\nപോസ്റ്റ് വീണെന്നറിഞ്ഞിരുന്നു. ഇപ്പോഴാണ് വായിക്കാന് പറ്റിയത്. പൊന്നും കുടത്തിനെന്തിനു പൊട്ട്, ഞാന് പോകുന്നു...\n10/2/07 2:59 AM


രൂപയുടെ മൂല്യം ഇനി എങ്ങോട്ട്; ഇന്നും കനത്ത ഇടിവ് | Rupee Hits New All-Time Low Against US Dollar - Malayalam Goodreturns\n» രൂപയുടെ മൂല്യം ഇനി എങ്ങോട്ട്; ഇന്നും കനത്ത ഇടിവ്\nUpdated: Tuesday, September 4, 2018, 14:18 [IST]\nഡോളറുമായുള്ള വിനിമയത്തിൽ രൂപയുടെ മൂല്യം ഇന്ന് വീണ്ടും ഇടിഞ്ഞു. റെക്കോർഡ് നിലവാരമായ 71.21 ൽ രൂപ വരെയാണ് ഇപ്പോൾ എത്തി നിൽക്കുന്നത്. യു.എസ് കറൻസിയുടെ ആവശ്യം വർദ്ധിച്ചതാണ് രൂപ ഇടിയാൻ പ്രധാന കാരണം. സർക്കാർ ഇടപെടലുകൾ വരെ ഉണ്ടായിട്ടും ഇടിവിന് മാറ്റമില്ല.\nആഗോള ക്രൂഡ് ഓയിൽ വിലയിലുണ്ടായ വിലക്കയറ്റവും, വ്യാപാര യുദ്ധവും രൂപയ്ക്കുമേലുള്ള സമ്മർദം കൂട്ടുന്ന കാരണങ്ങളാണ്. ബ്രെന്റ് ക്രൂഡ് ഓയിലിന്റെ വ്യാപാരം നടക്കുന്നത് ബാരലിന് 78.05 യുഎസ് ഡോളർ എന്ന നിരക്കിലാണ്.\nരൂപ മൂല്യം ഇനി എങ്ങോട്ട്; ഇന്നും കനത്ത ഇടിവ്\nഈ വർഷം ഇതുവരെ രൂപയുടെ മൂല്യത്തിൽ 11% ഇടിവാണുണ്ടായത്. ഇന്നലെ മാത്രം 21 പൈസയുടെ നഷ്ടം (0.30%) നേരിട്ടു. ഇതര കറൻസികളായ യൂറോ, യെൻ എന്നിവയുമായുള്ള വിനിമയത്തിലും രൂപയ്ക്കു നഷ്ടമാണ് ഉണ്ടായത്.\nപെട്രോൾ, ഡീസൽ വിലയെ രൂപയുടെ വിനിമയ നിരക്ക് ഏറെ ബാധിക്കും. കാരണം ഇറക്കുമതിയെ വിനിമയ നിരക്ക് കാര്യമായി തന്നെ ബാധിക്കും. ക്രൂഡ് ഓയിലിന്റെയും മറ്റും ഇറക്കുമതി ഇന്ത്യയിൽ വെട്ടിച്ചുരുക്കാനാകില്ല. രൂപയുടെ മൂല്യം വീണ്ടും കുറഞ്ഞാൽ പെട്രോൾ, ഡീസൽ വില ഇനിയും കുത്തനെ ഉയരും. രൂപയുടെ മൂല്യം വീണ്ടും ഇടിയുകയും പെട്രോൾ ഡീസൽ വില വ‍ർദ്ധിക്കുകയും ചെയ്താൽ തീ‍ർച്ചയായും വിലക്കയറ്റം രൂക്ഷമാകും. നിത്യോപയോഗ സാധനങ്ങളായ പച്ചക്കറി, പഴങ്ങൾ, ധാന്യങ്ങൾ തുടങ്ങിയവയുടെ വില കുത്തനെ ഉയരുമെന്നാണ് വിവരം.\nThe Indian rupee slumped 16 paise against the US dollar to trade atalife-time low of 71.37 in early trade today, reported news agency Press Trust of India (PTI).


Entevarthakal.com – ഇന്ത്യക്ക് ഏഴുവിക്കറ്റ് ജയം\nഇന്ത്യക്ക് ഏഴുവിക്കറ്റ് ജയം\nin Latest / Sports — by Jayesh P J —\tSeptember 7, 2017\nകൊളംബോ: ശ്രീലങ്ക ഏക ടിട്വന്റി മത്സരത്തിലും ഇന്ത്യയോട് പരാജയപ്പെട്ടു. ആദ്യം ബാറ്റ് ചെയ്ത് ശ്രീലങ്ക ഭേദപ്പെട്ട സ്കോര് കണ്ടെത്തിയിട്ടും ഇന്ത്യന് ബാറ്റ്സ്മാന്‍മാര് അത് നിഷ്പ്രയാസം മറികടന്നു. ഏഴുവിക്കറ്റിനായിരുന്നു ഇന്ത്യന് ജയം. ശ്രീലങ്ക അടിച്ചെടുത്ത 170 ഇന്ത്യ 19.2 ഓവറില് മൂന്നു വിക്കറ്റ് നഷ്ടത്തില് മറികടന്നു.82 റണ്‍സെടുത്ത ക്യാപ്റ്റന് വിരാട് കോലിയാണ് ടോപ് സ്കോറര്. 51 റണ്‍സെടുത്ത മനീഷ് പാണ്ഡെക്കൊപ്പം ഒരു റണ്‍സെടുത്ത എംഎസ് ധോണിയും പുറത്താകാതെ നിന്നു. ഓപ്പണര്‍മാരായ രോഹിത് ശര്‍മ്മ ഒമ്ബതും ലോകേഷ് രാഹുല് 24 ഉം റണ്‍സെടുത്ത് പുറത്തായി. 54 പന്തില് നിന്ന് ഒരു സിക്സറും ഏഴു ഫോറുകളും പായിച്ചാണ് കോലി 82 റണ്‍സെടുത്തത്\nനേരത്തെ ടോസ് നേടിയ ഇന്ത്യന് നായകന് വിരാട് കോലി ആതിഥേയരെ ബാറ്റിങ്ങിനയക്കുകയായിരുന്നു. ദില്‍ഷന് മുനവീരയുടെ തകര്‍പ്പന് ബാറ്റിങ് മികവാണ് ശ്രീലങ്കയ്ക്ക് ഭേദപ്പെട്ട സ്കോര് സമ്മാനിച്ചത്. 29 പന്തില് നിന്ന് നാലു സിക്സറുകളുടേയും അഞ്ചു ഫോറുകളുടേയും അകമ്ബടിയില് 53 റണ്‍സെടുത്തു മുനവീര. 40 റണ്‍സെടുത്ത അഷാന് പ്രിയഞ്ജനും ശ്രീലങ്കന് നിരയില് തിളങ്ങി.\nഅക്സര് പട്ടേല്, കെ.എല്. രാഹുല് എന്നിവരെ ഉള്‍പ്പെടുത്തിയാണ് ഇന്ത്യ കളിച്ചത്. നേരത്തെ നടന്ന ടെസ്റ്റ്, ഏകദിന പരമ്ബരകളും ഇന്ത്യ തൂത്തുവാരിയിരുന്നു.


ചര്‍മത്തിനും വേണം സംരക്ഷണം : Deepika.com Sthreedhanam News | deepika sthreedhanam\nതൈറോയ്ഡ് കാന്‍സര് സ്ത്രീകളില്\nഗുഡ് ഷെപ്പേര്‍ഡ് ഗോട്ട് ഫാം പതിനെട്ടാം വ...\nതിളങ്ങും സൗന്ദര്യത്തിനു പഴങ്ങള്\nചര്‍മകാന്തി നിലനിര്‍ത്തുന്ന ഭക്ഷണം\nചര്‍മസംരക്ഷണം - അറിയേണ്ടതെല്ലാം\nസ്വപ്‌നങ്ങള്‍ക്ക് ചിറകു വിരിഞ്ഞു\nചര്‍മത്തിനും വേണം സംരക്ഷണം\nമനുഷ്യശരീരത്തിലെ ഏറ്റവും വലിയ അവയവമാണ് ചര്‍മം. അന്തരീക്ഷത്തിലെ മാലിന്യങ്ങളില്‍നിന്നു മനുഷ്യശരീരത്തെ രക്ഷിക്കുന്ന കാവല്‍ക്കാരന്‍കൂടിയാണ് ചര്‍മം. വിവിധ രാസപദാര്‍ഥങ്ങള്‍ക്കും അണുക്കള്‍ക്കുമെതിരെ പൊരുതുന്ന ചുമതലയും ചര്‍മം വഹിക്കുന്നു. അതുകൊണ്ടു തന്നെ ചര്‍മത്തിന്റെ ആരോഗ്യം സംരക്ഷിക്കേണ്ടതിന്റെ ആവശ്യവും ചെറുതല്ല.\nത്വക്കിന്റെ ആരോഗ്യം നിലനിര്‍ത്തുന്നതില് ശുചിത്വത്തിന് പ്രാധാന്യം ഏറെയാണ്. ബാക്ടീരിയ, വൈറസ്, ഫംഗസ്, പരോപജീവി എന്നീ വിഭാഗങ്ങളില്‍പ്പെടുന്ന അണുക്കളില് നിന്നു ചര്‍മത്തെ രക്ഷിക്കാന് ശുചിത്വം തികച്ചും അനിവാര്യമാണ്. ദിവസവും രണ്ടുനേരം കുളിച്ച് വസ്ത്രം മാറേണ്ടത് ആവശ്യമാണെന്ന് പറയേണ്ടതില്ലല്ലോ. കക്ഷങ്ങളിലും തുടയിടുക്കുകളിലും പ്രത്യേകിച്ച്, വേനല്‍ക്കാലത്ത് വിയര്‍പ്പ് തങ്ങിനിന്ന് ദുര്‍ഗന്ധവും ഫംഗസ് അണുബാധയും ഉണ്ടാകാനുള്ള സാധ്യത വലുതാണ്.\nമുഖചര്‍മം കഴുകി വൃത്തിയാക്കാതിരുന്നാല് എണ്ണമയം മൂലം മുഖക്കുരു അധികരിക്കാനിടയുണ്ട്. പ്രത്യേക സോപ്പുകളും ഫേസ് വാഷുകളും ഉപയോഗിച്ചാല് മുഖക്കുരു ഒരു പരിധിവരെ നിയന്ത്രിക്കാനാവും. എണ്ണമയം അധികമുള്ള സൗന്ദര്യവര്‍ധക വസ്തുക്കളുടെ ഉപയോഗംമൂലവും മുഖക്കുരു പ്രത്യക്ഷപ്പെടാം.\nവരണ്ട ചര്‍മമുള്ളവര്‍ക്കാണ് പ്രത്യേകിച്ച് തണുപ്പുകാലങ്ങളില് വിണ്ടുകീറലും നേര്‍ത്ത ചുളിവുകളും ചൊറിച്ചിലുമുണ്ടാകുന്നത്. ഇത്തരക്കാര് മോയിസ്ച്ചുറൈസിംഗ് സോപ്പുകളോ മൃദുവായ ക്ലെന്‍സറുകളോ ഉപയോഗിച്ച് ചര്‍മം ശുചീകരിക്കുന്നത് നല്ലതാണ്. വരണ്ട ചര്‍മത്തിനുടമയായവര് കുളി കഴിഞ്ഞ് ഉടന്‍തന്നെ ഒരു മോയിസ്ച്ചറൈസര് പുരട്ടുന്നത് ത്വക്കിന്റെ ആരോഗ്യത്തിനും കാന്തിക്കും ഏറെ ഗുണകരമാകും.\nഒരാളുടെ വസ്ത്രങ്ങള്, തോര്‍ത്ത്, ചീപ്പ്, ഷേവിംഗ് സെറ്റ് എന്നിവ മറ്റൊരാള് ഉപയോഗിക്കുന്നത് ഒരിക്കലും അഭിലഷണീയമല്ല. വിവിധതരത്തിലുള്ള അണുബാധകള് പകരാന് ഇത് കാരണമാകുന്നു. ഐലൈനര് പങ്കിടുമ്പോള് ബാക്ടീരിയ മൂലമുണ്ടാകുന്ന കണ്‍കുരു പകരാനിടയുണ്ട്. ലിപ്സ്റ്റിക്ക് പങ്കിടുന്നത് ഹെര്‍പെസ് എന്ന വൈറല് അണു ബാധയ്ക്ക് കാരണമായേക്കാം.\nകുളിക്കുമ്പോള് ചര്‍മത്തിന് ക്ഷതമേല്‍ക്കുന്ന രീതിയില് പരുപരുപ്പുള്ള ഉത്പന്നങ്ങള് ഉപയോഗിച്ച് ഉരയ്ക്കുന്നത് നല്ലതല്ല. ഇതുമൂലം ചര്‍മത്തില് ഒരുതരം കറുത്ത പാടുകള് പ്രത്യക്ഷപ്പെടാം.\nദേഹംപോലെത്തന്നെ ശിരോചര്‍മവും മുടിയും വൃത്തിയാക്കണം. ശിരോചര്‍മവും മുടിയും വൃത്തിയാക്കുന്നതിനായി മൃദുവായ ഷാംപു ആഴ്ചയില് മൂന്നുതവണവരെ ഉപയോഗിക്കാം. മുടി മൃദുവാക്കുന്നതിനുവേണ്ടി ഷാംപു ഉപയോഗിച്ചശേഷം ഒരു കണ്ടീഷണര് മുടിയില് തേച്ച് കഴുകിക്കളയുക. മലസീഷ്യ വര്‍ഫര് എന്ന ഫംഗസും ചര്‍മത്തില് ഉത്പാദിപ്പിക്കപ്പെടുന്ന കൊഴുപ്പു രൂപത്തിലുള്ള ഒരു പദാര്‍ഥമായ സീബത്തിന്റെ ആധിക്യംകൊണ്ടുമാണ് താരന് ഉണ്ടാകുന്നത്. ആന്റി ഫംഗല് മരുന്നുകള് അടങ്ങിയ ഷാംപു ഉപയോഗിച്ച് താരന്റെ ശല്യം അകറ്റിനിര്‍ത്താം. ചെവിയിലും കണ്‍പീലികളിലും മുഖത്തും നെഞ്ചിലും താരന് ഉണ്ടാകാനിടയുണ്ട്.\nസാധാരണയായി കുികളിലാണ് പേന്‍ശല്യം ഉണ്ടാകാറുള്ളത്. ശുചിത്വം പാലിക്കാത്ത വ്യക്തികളില് പ്രത്യേകിച്ച് ഗുഹ്യഭാഗങ്ങളിലും പേന്‍ശല്യം ഉണ്ടാകാം. പെര്‍മെത്രിന് എന്ന മരുന്ന് ഇതില്‍നിന്ന് മുക്തിനേടാന് സഹായിക്കും. പേന്‍മൂലം ബാക്ടീരിയ അണുബാധയും കഴല വീക്കവും ഉണ്ടാകാന് സാധ്യതയുണ്ട്.\nകൈകാലുകള് എപ്പോഴും നനയാന് സാധ്യതയുള്ളവര്‍ക്ക് ഈര്‍പ്പം തങ്ങിനിന്ന് ഫംഗസ് അണുബാധ വിരലുകള്‍ക്കിടയിലും നഖങ്ങളിലും ഉണ്ടാകാനിടയുണ്ട്. നഖങ്ങള് കൂര്‍ത്ത ഉപകരണങ്ങള് ഉപയോഗിച്ച് വൃത്തിയാക്കുകയും നഖങ്ങള് വശങ്ങളിലേക്ക് ഇറക്കിവെട്ടുകയുമരുത്. ഇത് കുഴിനഖത്തിനും അണുബാധയ്ക്കും ഇടയാക്കും. ശരിയായ ശുചിത്വം ഉറപ്പുവരുത്താത്ത പെഡിക്യൂറിന് ഉപയോഗിക്കുന്ന ഉപകരണങ്ങള് നഖത്തില് അണുബാധ വരുത്താന് ഇടയാക്കും.\nനീന്തല്‍ക്കുപ്പായങ്ങളുടെ ഉപയോഗത്തിലും ശുചിത്വം അത്യന്താപേക്ഷിതമാണ്. നീന്തലിന് ഇറങ്ങുന്നതിനു മുന്‍പും അതിനുശേഷവും കുളിച്ച് ശരീരം ശുചിയാക്കണം. രോഗബാധിതര് നിര്‍ബന്ധമായും പൊതു നീന്തല്‍ക്കുളങ്ങളില് നിന്നു വിട്ടുനില്‍ക്കണം. കൃത്യമായ അണുനിവാരണം നടത്താത്ത നീന്തല്‍ക്കുളങ്ങള് ശുചിയായി നിലനിര്‍ത്തേണ്ടതാണ്. അല്ലാത്തപക്ഷം പാലുണ്ണി, അരിമ്പാറപോലുള്ള പല അണുബാധകളും പകരാനിടയുണ്ട്.\nമഴക്കാലത്തും മറ്റും ഒഴുകിവരുന്ന മലിനജലം മുറിവുകളില് പറ്റുന്നതു മാരകമായ പല അസുഖങ്ങള്‍ക്കും കാരണമായേക്കാം. ഷൂസ് ധരിക്കുന്നവര് ദിവസവും സോക്‌സ് മാറ്റേണ്ടതാണ്. വളരെ ഇറുകിയ ഷൂസ് ധരിക്കുന്നതും നനവുള്ള സോക്‌സ് ഉപയോഗിക്കുന്നതും ഫംഗസ് അണുബാധയ്ക്ക് ഇടയാക്കും. പ്രമേഹരോഗികള് അവരുടെ കൈകാലുകളിലെ മുറിവുകള് ഒരിക്കലും അവഗണിക്കരുത്. അപകടകരമാകുന്ന വിധത്തില് അണുബാധയുണ്ടാകാന് ഇവരില് സാധ്യത ഏറെയാണ്.\nലൈംഗിക ശുചിത്വത്തിന്റെ കാര്യം എടുത്തുപറയേണ്ടതു തന്നെയാണ്. ലൈംഗികബന്ധത്തിന് മുന്‍പും ശേഷവും ശുചീകരണം ആവശ്യമാണ്.\nമുലയൂട്ടുന്ന അമ്മമാര് സ്തനങ്ങള് ശുചിയായി സൂക്ഷി ക്കണം. കുഞ്ഞിന് വായില് പൂപ്പല്‍ബാധയുണ്ടെങ്കില് ചികിത്സിക്കേണ്ടതാണ്. അല്ലെങ്കില് അത് അമ്മയുടെ മുലക്കണ്ണുകളിലേക്ക് പകരാന് സാധ്യതയുണ്ട്.\nകുഞ്ഞുങ്ങളെ ദീര്‍ഘനേരം ഡയപ്പര് ധരിപ്പിക്കുമ്പോള് അവിടെ ചുവന്ന് തടിച്ച് പാടുകള് ഉണ്ടാകാനിടയുണ്ട്. നാലു മണിക്കൂറിലധികം ഒരേ ഡയപ്പര് ഉപയോഗിക്കാതിരിക്കുക. തീരെ കൊച്ചുകുഞ്ഞുങ്ങളില് കഴുത്തിന്റെ മടക്കില് ഈര്‍പ്പം തങ്ങിനിന്ന് ഫംഗസ്ബാധയുണ്ടായേക്കാം. അവിടം വൃത്തിയായി ഉണക്കി സൂക്ഷിക്കേണ്ടതാണ്.\nശയ്യാവലംബരായ രോഗികള് ശരീരശുചിത്വം പാലിച്ചില്ലെങ്കില് അണുബാധയുണ്ടാകാനുള്ള സാധ്യത ഏറെയാണ്. ദിവസവും രണ്ടുനേരം വെള്ളംതൊട്ട് ശരീരം തുടച്ചു വൃത്തിയാക്കണം. ഒരേ കിടപ്പില് ദീര്‍ഘനേരം കിടന്നാല് വ്രണങ്ങള് വന്നേക്കാം. രോഗിയെ ഇടയ്ക്കിടയ്ക്ക് വശം മാറ്റി ചരിച്ചു കിടത്താന് ശ്രദ്ധിക്കണം.\nവേനല്‍ക്കാലത്ത് ഓടിയെത്തുന്ന ഒന്നാണ് ചൂടുകുരു. പല പ്രാവശ്യം കൂിക്കുകളും കലാമിന് കലര്‍ന്ന ലോഷന് പരിഹാരവും സഹായകവുമാകും.\nകോസ്മറ്റിക്കുകള്, ഹെയര്‍ഡൈകള് എന്നിവ തെരഞ്ഞെടുക്കുമ്പോള് ശ്രദ്ധ വേണം. ഒരിക്കല് അലര്‍ജി ഉണ്ടായാല് പിന്നീട് ആ ഉത്പന്നം ഉപയോഗിക്കാന് പാടില്ല. ഹെയര് ഡൈയില് അടങ്ങിയ പാരാഫെനിലിന് ഡൈയമീന് ആണ് സാധാരണയായി അലര്‍ജിക്ക് കാരണമാകുന്നത്. ഹെയര്‍ഡൈ അലര്‍ജിയുള്ളവര് മൈലാഞ്ചിയോ പിപിഡിയില്ലാത്ത ഓര്‍ഗാനിക് ഡൈയോ ഉപയോഗിച്ച് നരച്ച മുടിക്ക് നിറം നല്‍കാം.\nഎണ്ണമയമുള്ള ചര്‍മമുള്ളവര്‍ക്ക് വാട്ടര് ബേസ്ഡ് കോസ്മറ്റിക്‌സും സാധാരണ ചര്‍മമുള്ളവര്‍ക്ക് ലോഷനുകളും വരണ്ട ചര്‍മമുള്ളവര്‍ക്ക് മോയിസ്ച്ചറൈസുകളുള്ള സണ് സ്‌ക്രീന് പുരട്ടുന്നതുവഴി അള്‍ട്രാ വയലറ്റ് രശ്മികളില്‍നിന്നും ഒരു പരിധിവരെ രക്ഷ നേടാം. സണ് പ്രൊക്ഷന് ഫാക്ടര് 15നും 30നും ഇടയിലുള്ള സണ്‍സ്‌ക്രീനുകള് ഇന്ത്യന് വംശജരുടെ ചര്‍മത്തിന് ഉത്തമമാണ്. പുറത്തേക്ക് ഇറങ്ങുന്നതിന് അരമണിക്കൂര് മുമ്പ് സൂര്യപ്രകാശം ഏല്‍ക്കുന്നിടത്ത് സണ് സ്‌ക്രീന് പുരട്ടണം. ഇതിന്റെ ഉപയോഗം നാലു മണിക്കൂര് വരെ മാത്രമേ നീണ്ടുനില്‍ക്കുകയുള്ളു. അതിനുശേഷം ഇത് വീണ്ടും പുരണം. നീന്തലില് ഏര്‍പ്പെടുന്നവര്‍ക്ക് വാട്ടര് റസിസ്റ്റന്റ് സണ്‍സ്‌ക്രീന് ഉപയോഗിക്കാം.\nചര്‍മത്തിനുണ്ടായേക്കാവുന്ന ചുളിവുകള്, ടാനിംഗ്, കാന്‍സര്, അലര്‍ജി എന്നിവയില്‍നിന്നു രക്ഷനേടാന് സണ്‍സ്‌ക്രീന് സഹായിക്കുന്നു. വിറ്റാമിന് ഡിയുടെ ഉത്പാദനത്തിനായി അല്‍പം ഇളം വെയില് കൊള്ളുന്നതും ആവശ്യമാണ്.\nമാനസികസമ്മര്‍ദം ചര്‍മത്തിന് ഏല്‍പ്പിക്കുന്ന ആഘാതം ചെറുതൊന്നുമല്ല. മനസും ചര്‍മവും തമ്മില് അഭേദ്യമായ ബന്ധംതന്നെയാണ് ഉള്ളത്. മാനസിക സമ്മര്‍ദംമൂലം പല ചര്‍മരോഗങ്ങളും അധികരിക്കും. മുഖക്കുരു, സോറിയാസിസ്, എക്‌സിമ എന്നിവ അവയില് ചിലതാണ്. അതുകൊണ്ടുതന്നെ മാനസിക സമ്മര്‍ദം നിയന്ത്രിക്കാനും മാനസികോല്ലാസം വളര്‍ത്തിയെടുക്കാനുമുള്ള ഒരു ശ്രമം നമ്മളില് സദാ ഉണ്ടാകണം.\nചര്‍മത്തില് കണ്ടേക്കാവുന്ന മാറ്റങ്ങള് അവഗണിക്കരുത്. ആന്തരികാവയവങ്ങളിലെ രോഗങ്ങള്‍മൂലം ചര്‍മത്തില് പല മാറ്റങ്ങളും സംഭവിക്കും. അപകടകാരികളായ അവയവങ്ങളുടെ മുന്നറിയിപ്പുകള് ചര്‍മത്തിലൂടെ വായിച്ചെടുക്കാന് സാധിക്കും. അതുകൊണ്ടുതന്നെ ചര്‍മത്തെ ആന്തരികാവയവങ്ങളുടെ കണ്ണാടിയെന്ന് വിശേഷിപ്പിക്കാറുണ്ട്. മറുകുകള് ഉണ്ടാക്കുന്ന മാറ്റങ്ങള്, ഉണങ്ങാതെ നില്‍ക്കുന്ന വ്രണങ്ങള്, വെളുത്തതോ കറുത്തതോ ആയ പാടുകള്, ത്വക്കിലുണ്ടാകുന്ന ചുവന്ന തടിപ്പുകള്, അകാരണമായ ചൊറിച്ചില് ഇവയെല്ലാം ശ്രദ്ധിക്കേണ്ടവയാണ്. ഇവ കണ്ടാല് വിദഗ്‌ദോപദേശം തേടുന്നത് ഉചിതമായിരിക്കും.\nവാര്‍ധക്യത്തിന്റെ നിഴല് ആദ്യം പതിക്കുന്നത് പലപ്പോഴും ചര്‍മത്തിലാണ്. അല്‍പം സമയം നമ്മുടെ ചര്‍മസംരക്ഷണ ത്തിനായി മാറ്റിവയ്ക്കുന്നതുവഴി ചര്‍മത്തിലേക്കുള്ള വാര്‍ധക്യത്തിന്റെ കടന്നുകയറ്റം ഒരു പരിധിവരെ അകറ്റിനിര്‍ത്താം.\nചിട്ടയായ ജീവിതവും ആരോഗ്യകരമായ ഭക്ഷണരീതിയും നിത്യേനയുള്ള ചര്‍മസംരക്ഷണവും ശുചിത്വംകൊണ്ട് ആരെയും അസൂയാലുവാക്കുന്ന ചര്‍മകാന്തിയും ആരോഗ്യവും നമുക്ക് സ്വായത്തമാക്കാന് സാധിക്കുമെന്ന കാര്യത്തിന് സംശയം വേണ്ട.\n* ശുചിത്വം പാലിക്കുക\n* പഴങ്ങളും പച്ചക്കറികളും ധാരാളം കഴിക്കുക\n* സൂര്യപ്രകാശത്തില്‍നിന്നും സംരക്ഷിക്കുക\n* മാനസിക സമ്മര്‍ദം നിയന്ത്രിക്കുക\n* ചര്‍മത്തിലുണ്ടാകുന്ന മാറ്റങ്ങളെ അവഗണിക്കാതിരിക്കുക\nസൂര്യപ്രകാശത്തിലുണ്ടാകുന്ന ആള്‍ട്രാ വയലറ്റ് രശ്മികള് ത്വക്കിന് ദോഷകരമായി നുഭവിക്കാറുണ്ട്. പകല് 10 മണി മുതല് രണ്ടുമണിവരെയുള്ള സമയത്തെ സൂര്യപ്രകാശം ഏല്‍ക്കുന്നത് കഴിയുന്നതും ഒഴിവാക്കുക. ശരീരം കഴിയുന്നതും മറയ്ക്കുന്ന വസ്ത്രങ്ങള് ഉപയോഗിക്കാന് ശ്രദ്ധിക്കണം.\nഡോ.അനുരാധ കാക്കനാട്ട് ബാബു\nകണ്‍സള്‍ട്ടന്റ് ഡര്‍മറ്റോളജിസ്റ്റ്, ആസ്റ്റര് മെഡ്‌സിറ്റി, കൊച്ചി\nജീവിതം ഒരു ഹ്രസ്വദൂര ഓട്ടത്തില്‍നിന്ന്, ദീര്‍ഘദൂര ഓട്ടമായി മാറിക്കൊണ്ടിരിക്കുന്നു. (Life is becoming more likeamaratho\nപ്രായഭേദമോ ലിംഗവ്യത്യാസമോ കൂടാതെ ഏതൊരു വ്യക്തിയും ആസ്വദിക്കുകയും ആഗ്രഹിക്കുകയും ചെയ്യുന്ന കാര്യമാണ് സൗന്ദര്യം അഥവാ സൗന്ദ\nതൈറോയ്ഡ് കാന്‍സര് വളരെ അപൂര്‍വമാണ്. ഇന്ത്യയില് ഒരു വര്‍ഷത്തില് പത്തുലക്ഷത്തില് കുറവ് പേര്‍ക്കുമാത്രമാണ് തൈറോയ്ഡ് കാന\nഗുഡ് ഷെപ്പേര്‍ഡ് ഗോട്ട് ഫാം പതിനെട്ടാം വര്‍ഷത്തിലേക്ക്\nവലിയ മുതല് മുടക്കില്ലാതെ ചെയ്യാന് കഴിയുന്ന സംരംഭമെന്ന നിലയിലാണ് മിനി ജോളിച്ചന് ആട് വളര്‍ത്താമെന്ന് ആലോചിച്ചു തുടങ്ങിയ\nസുന്ദരമായ ചര്‍മം ആരാണ് ആഗ്രഹിക്കാത്തത്. എല്ലാവരുടെയും സ്വപ്‌നമാണത്. സൗന്ദര്യമുള്ള, തിളങ്ങുന്ന ചര്‍മം എന്നത് നമ്മള് കഴിക\nകോവിഡ് നിയന്ത്രണാതീത വ്യാപനത്തോടെ എല്ലാ രോഗങ്ങളെയും നിയന്ത്രിക്കുന്നതിന്റെ താളം തെറ്റിയിരിക്കുകയാണ്.\nശരിയായ ഭക്ഷണക്രമം നമ്മുടെ ചര്‍മത്തിനു പ്രസരിപ്പും ഓജസും പ്രധാനം ചെയ്യുന്നു. ചര്‍മം വരളാതിരിക്കാന് ഭക്ഷണക്രമത്തിന് ഏറെ പ\nമനുഷ്യശരീരത്തിലെ ഏറ്റവും പ്രാധാന്യം അര്‍ഹിക്കുന്നതും വലുതുമായ അവയവങ്ങളില് ഒന്നാണു ചര്‍മം. ശരീരത്തിന്‍റെ പ്രതലത്തെ മുഴുവ\nഇവള് ഡോ.മരിയ ബിജു, അപകടം തളര്‍ത്തിയ ശരീരത്തെ തളരാത്ത മനസുകൊണ്ടു പൊരുതി ജയിച്ചവള്. ഇച്ഛാശക്തിക്കു മുന്നില് ഒരു വിധിക്ക\nഅപകടാനന്തര ചികിത്സയില് പ്ലാസ്റ്റിക് സര്‍ജറിക്കുള്ള സ്ഥാനം\nറോഡ് ഗതാഗത മന്ത്രാലയത്തിന്‍റെ കണക്കനുസരിച്ച് 2016 ല് മാത്രം ഒന്നര ലക്ഷം മരണങ്ങള് രേഖപ്പെടുത്തിയിട്ടുണ്ട്. എന്നാല് അപക\nമരിച്ചവര് കഥ പറയുമ്പോള്\nമരിച്ച ഒരാളുടെ സംസാരഭാഷയാണ് പോസ്റ്റ്‌മോര്‍ട്ടം അഥവാ ഓട്ടോപ്‌സി. മൃതശരീരം ബാഹ്യമായും ആന്തരികമായും പരിശോധിക്കുന്നതുവഴി മരണ\nകഴുത്തും തോളും വളരെയധികം ബന്ധപ്പെട്ടു പ്രവര്‍ത്തിക്കുന്ന രണ്ടു സന്ധി സംവിധാനമാണ്. കഴുത്തില്‍നിന്ന് ഉത്ഭവിക്കുന്ന വേദന തോ\nനടുവേദന ഒരു രോഗമാണോ?\nക്ഷണിക്കപ്പെടാത്ത ഒരു അതിഥിയെപ്പോലെ നമ്മുടെ ജീവിതത്തില് പലപ്പോഴായി സന്ദര്‍ശിച്ച് ചിലപ്പോള് തിരിച്ചുപോകാന് മടിച്ച് സ്ഥ


മൈലേജിലും സമ്പന്നൻ; Punch മിനി എസ്‌യുവിയുടെ ഇന്ധനക്ഷമത വെളിപ്പെടുത്തി Tata Motors - Malayalam DriveSpark\nPublished: Tuesday, October 19, 2021, 15:34 [IST]\nടാറ്റയുടെ കാറുകൾ വിപണിയിൽ എത്തുമ്പോൾ ഉണ്ടാക്കുന്ന ഓളമൊന്നും മറ്റൊരു വാഹനങ്ങൾക്കും കിട്ടാറില്ല. അത്രയേറെ സ്വീകാര്യതയാണ് ടാറ്റ മോട്ടോർസിന്റെ വാഹനങ്ങൾക്ക് ഇന്ന് ഇന്ത്യയിലുള്ളത്. അതുതന്നെയാണ് പഞ്ച് മൈക്രോ എസ്‌യുവിയുടെ അവതരണത്തിലും കാണാനാവുന്നത്.\nപ്യുവർ, അഡ്വഞ്ചർ, അക്പോസിഫ്ഡ്, ക്രിയേറ്റീവ് എന്നിങ്ങനെ നാല് വേരിയന്റുകളിലായി എത്തിയ പഞ്ച് എസ്‌യുവിക്ക് 5.49 ലക്ഷം രൂപ മുതൽ 9.39 ലക്ഷം രൂപ വരെയാണ് ഇന്ത്യയിലെ എക്സ്ഷോറൂം വില. മോഡലിന്റെ മാനുവൽ വേരിയന്റുകൾക്ക് 5.49 ലക്ഷം മുതൽ 8.79 ലക്ഷം വരെ വിലയുള്ളപ്പോൾ, എഎംടി പതിപ്പുകൾക്ക് 6.99 ലക്ഷം മുതൽ 9.39 ലക്ഷം രൂപ വരെയാണ് വില.\nഇക്കാര്യങ്ങളൊക്കെ ഇതിനോടകം പുറത്തുവന്നിട്ടുള്ള കാര്യമാണെങ്കിലും ടാറ്റ പഞ്ചിന്റെ മൈലേജ് കണക്കുകളിലേക്ക് എത്തിനോക്കുന്ന ഉപഭോക്താക്കളും നമുക്കിടയിലുണ്ട്. ഇതിനുള്ള ഉത്തരവും കമ്പനി ഇപ്പോൾ നൽകിയിരിക്കുകയാണ്.\n1.2 ലിറ്റർ3സിലിണ്ടർ നാച്ചുറലി ആസ്പിറേറ്റഡ് പെട്രോൾ എഞ്ചിനാണ് പഞ്ചിന്റെ ഹൃദയം.5സ്പീഡ് മാനുവൽ, എഎംടി ഓട്ടോമാറ്റിക് ഗിയർബോക്സ് ഓപ്ഷനുകളുമായി വരുന്ന മൈക്രോ എസ്‌യുവി പരമാവധി 86 bhp കരുത്തിൽ 113 Nm torque ഉത്പാദിപ്പിക്കാൻ ശേഷിയുള്ളതാണ്. ഇതിന് എഞ്ചിൻ സ്റ്റാർട്ട്/സ്റ്റോപ്പ് പ്രവർത്തനവും ലഭിക്കുന്നുണ്ട്.\nപുതിയ ടാറ്റ മൈക്രോ എസ്‌യുവിക്ക് 16.5 സെക്കൻഡിൽ0മുതൽ 100 കിലോമീറ്റർ വരെ വേഗത കൈവരിക്കാൻ കഴിയും. കാറിന്റെ എഎംടി വേരിയന്റുകൾക്കായി ട്രാക്ഷൻ മോഡുകളും കമ്പനി അവതരിപ്പിച്ചിട്ടുണ്ട്.\nപഞ്ച് മിനി എസ്‌യുവിയുടെ മാനുവൽ പതിപ്പിന് ARAI സാക്ഷ്യപ്പെടുത്തിയ 18.97 കിലോമീറ്റർ മൈലേജ് ലഭിക്കുന്നുവെന്നാണ് ടാറ്റ മോട്ടോർസ് ഇപ്പോൾ വെളിപ്പെടുത്തിയിരിക്കുന്നത്. അതേസമയം വാഹനത്തിന്റെ ഓട്ടോമാറ്റിക് മോഡൽ 18.82 കിലോമീറ്റർ ഇന്ധനക്ഷമതയുമാണ് വാഗ്ദാനം ചെയ്യുന്നത്.\nഇന്ധനക്ഷമതയെ സംബന്ധിച്ചിടത്തോളം, ടാറ്റ പഞ്ച് പ്രധാന എതിരിളാകളിൽ ഒരാളായ നിസാൻ മാഗ്നൈറ്റിന്റെ 1.0 ലിറ്റർ നാച്ചുറലി ആസ്പിറേറ്റഡ് പെട്രോൾ പതിപ്പിന് സമാനമായ മൈലേജ് കണക്കുകളാണ് നൽകുന്നത്. അതിനാൽ തന്നെ സെഗ്മെന്റിൽ ചലനങ്ങൾ സൃഷ്‌ടിക്കാൻ വാഹനത്തിന് സാധിക്കുമെന്നാണ് വിലയിരുത്തൽ.\nഇന്ത്യയിലെ ഏറ്റവും സുരക്ഷിതമായ ബജറ്റ് കാർ എന്ന ഖ്യാതിയോടൊപ്പം മികച്ച മൈലേജും ടാറ്റ പഞ്ച് വാഗ്‌ദാനം ചെയ്യുമെന്നത് മികവാണ്. ഗ്ലോബൽ എൻക്യാപ് ക്രാഷ് ടെസ്റ്റിൽ 5-സ്റ്റാർ സുരക്ഷാ റേറ്റിംഗ് സ്വന്തമാക്കിയാണ് പഞ്ച് മൈക്രോ എസ്‌യുവിയുടെ വരവ്. അഡൾട്ട് സെക്യൂരിറ്റി റേറ്റിംഗിൽ 5-സ്റ്റാറും കുട്ടികളുടെ സംരക്ഷണത്തിനായി 4-സ്റ്റാർ റേറ്റിംഗുമാണ് കാർ നേടിയെടുത്തത്.\n2018 ഡിസംബറിൽ നെക്‌സോണിനും 2020 ജനുവരിയിൽ ആൾട്രോസിനും ശേഷം ടാറ്റയിൽ നിന്നും 5-സ്റ്റാർ സേഫ്റ്റി റേറ്റിംഗ് സ്വന്തമാക്കുന്ന മൂന്നാമത്തെ മോഡലാണ് പഞ്ച്. ഡിസൈനിലേക്ക് നോക്കിയാൽ ടാറ്റ മോട്ടോർസിന്റെ സ്വീകാര്യമായ ഇംപാക്‌ട് 2.0 ഡിസൈൻ ഭാഷ്യത്തെ അടിസ്ഥാനമാക്കിയാണ് പഞ്ചിനെ നിർമിച്ചിരിക്കുന്നത്.\nഒറ്റ നോട്ടത്തിൽ ഹാരിയറിന്റെ കുഞ്ഞൻ പതിപ്പാണ് പഞ്ചെന്ന് ആർക്കും മനസിലാകും. 7.0 ഇഞ്ച് സെമി ഡിജിറ്റൽ ഇൻസ്ട്രുമെന്റ് ക്ലസ്റ്റർ, ഓട്ടോമാറ്റിക് ക്ലൈമറ്റ് കൺട്രോൾ, ഓട്ടോമാറ്റിക് പ്രൊജക്ടർ ഹെഡ്‌ലാമ്പുകൾ, എൽഇഡി ഡിആർഎൽ (ഡേടൈം റണ്ണിംഗ് ലാമ്പുകൾ), 16 ഇഞ്ച് ഡയമണ്ട് കട്ട് അലോയ് വീലുകൾ, റെയിൻ സെൻസിംഗ് വൈപ്പറുകൾ, പുഡ്ൾ ലാമ്പുകൾ, റിയർ വൈപ്പർ, വാഷർ എന്നീ സവിശേഷതകളും എസ്‌യുവിയിലുണ്ട്.\nതാഴ്ന്ന വേരിയന്റുകളിൽ 4.0 ഇഞ്ച് ഡിസ്പ്ലേയുള്ള ഓഡിയോ സിസ്റ്റമാണ് ടാറ്റ മോട്ടോർസ് ഒരുക്കിയിരിക്കുന്നത്. ഇതിനൊപ്പം നാല്-സ്പീക്കറുകൾ, മൾട്ടി-ഫംഗ്ഷണൽ സ്റ്റിയറിംഗ് വീൽ, റിമോർട്ട് കീ ലോക്ക്/അൺലോക്ക്, പവർഡ് ORVM, പവർ വിൻഡോകൾ, ഫോളോ മീ ഹോം ഹെഡ്‌ലാമ്പുകൾ, യുഎസ്ബി ചാർജിംഗ് സോക്കറ്റ് എന്നീ പ്രായോഗികതകളും മിനി എസ്‌യുവിക്ക് അവകാശപ്പെടാനുണ്ട്.\nഇതുകൂടാതെ ടാറ്റയുടെ iRA കണക്റ്റഡ് കാർ ടെക് സിസ്റ്റം, റിമോട്ട് വെഹിക്കിൾ മോണിറ്ററിംഗ്, ലൈവ് വെഹിക്കിൾ ഡയഗ്നോസ്റ്റിക്സ്, നാവിഗേഷനുള്ള സംയോജിത മാപ്പുകൾ, സുരക്ഷാ അലേർട്ടുകൾ തുടങ്ങി വിവിധ സങ്കേതിക സന്നാഹങ്ങളും ടാറ്റയുടെ പുത്തൻ മോഡല് അവകാശപ്പെടാനുണ്ട്.\nകാലിപ്സോ റെഡ്, ഓർക്കസ് വൈറ്റ്, മെറ്റിയർ ബ്രോൺസ്, ട്രോപ്പിക്കൽ മിസ്റ്റ്, ആറ്റോമിക് ഓറഞ്ച്, ഡേറ്റോണ ഗ്രേ, ടോർനെഡോ ബ്ലൂ എന്നിങ്ങനെ ഏഴ് കളർ ഓപ്ഷനുകളിലാണ് മിനി എസ്‌യുവി വരുന്നത്. ഇനി വലിപ്പത്തിലേക്ക് നോക്കിയാൽ 3,840 മില്ലീമീറ്റർ നീളവും 1,822 മില്ലീമീറ്റർ വീതിയും 1,635 മില്ലീമീറ്റർ ഉയരവുമാണ് പഞ്ചിനുള്ളത്.\n2,450 മില്ലീമീറ്റർ വീൽബേസ്, 187 മില്ലീമീറ്റർ ഗ്രൗണ്ട് ക്ലിയറൻസ്, 366 ലിറ്റർ ബൂട്ട് സ്പേസ്, 370 മില്ലീമീറ്റർ വാട്ടർ വേഡിംഗ് ശേഷി തുടങ്ങിയ കാര്യങ്ങളും പഞ്ചിനെ സവിശേഷമാക്കുന്നുണ്ട്.\nTata motors revealed the mileage figures of newly launched punch mini suv\nStory first published: Tuesday, October 19, 2021, 15:34 [IST]


സഞ്ജീവ് ഭട്ടിന്റെ അറസ്റ്റ്: ഹരജി തള്ളി\nTue Jan 22 2019 12:46:44 GMT+0530 (IST)\nന്യൂഡല്‍ഹി: മോദിവിമര്‍ശകനായ ഗുജറാത്തിലെ മുന് ഐപിഎസ് ഉദ്യോഗസ്ഥന് സഞ്ജീവ് ഭട്ടിനെ അറസ്റ്റ് ചെയ്തതിനെതിരേ ഭാര്യ ശ്വേതാ ഭട്ട് സമര്‍പ്പിച്ച ഹരജി സുപ്രിംകോടതി തള്ളി. 20ലേറെ വര്‍ഷം പഴക്കമുള്ള കേസിന്റെ അന്വേഷണത്തില് ഇടപെടാനാവില്ലെന്നും ചീഫ് ജസ്റ്റിസ് രഞ്ജന് ഗൊഗോയ്, ജസ്റ്റിസുമാരായ സഞ്ജയ് കിഷന് കൗള്, കെ എം ജോസഫ് എന്നിവരടങ്ങിയ ബെഞ്ച് വ്യക്തമാക്കി. പരാതിക്കാരിക്ക് ഗുജറാത്ത് ഹൈക്കോടതിയെ സമീപിക്കാമെന്നും ഭട്ടിന് ജാമ്യത്തിന് അവകാശമുണ്ടെന്നും കോടതി അറിയിച്ചു.\n1996ല് ബനാസ്‌കന്ത ജില്ലാ പോലിസ് സൂപ്രണ്ടായിരിക്കെ അഭിഭാഷകനെ മയക്കുമരുന്ന് കേസില് കുടുക്കാന് ശ്രമിച്ചെന്ന പരാതിയിലാണ് സഞ്ജീവ് ഭട്ടിനെ കഴിഞ്ഞമാസം അഞ്ചിന് അറസ്റ്റ് ചെയ്തത്.\nകേസ് നേരത്തേ അന്വേഷിച്ചുകഴിഞ്ഞതാണെന്നും നടപടികള് സുപ്രിംകോടതി തന്നെ സ്‌റ്റേ ചെയ്തതാണെന്നും ഹരജിക്കാര് വാദിച്ചെങ്കിലും സുപ്രിംകോടതി പരിഗണിച്ചില്ല. ഏറെക്കാലം ചിതലരിച്ചുകിടന്ന കേസ് ഈ ഘട്ടത്തില് കുത്തിപ്പൊക്കിയതിനു പിന്നില് പ്രതികാര രാഷ്ട്രീയമുണ്ടെന്നത് ഉള്‍പ്പെടെയുള്ള ഹരജിക്കാരുടെ വാദങ്ങളും കോടതി പരിഗണിച്ചില്ല. കഴിഞ്ഞതവണ കേസ് പരിഗണിക്കവെ, സുപ്രിംകോടതിയെ സമീപിക്കുന്നതില് നിന്ന് ഗുജറാത്ത് പോലിസ് വിലക്കുന്നുവെന്നത് ഉള്‍പ്പെടെയുള്ള ആരോപണങ്ങള് ഹരജിക്കാരി ഉന്നയിച്ചിരുന്നു. ആരോപണം ശരിയാണെങ്കില് സംഭവം വളരെ ഗൗരവമേറിയതാണെന്നും ഇതുസംബന്ധിച്ച് സംസ്ഥാന സര്‍ക്കാര് വിശദീകരണം നല്‍കണമെന്നും കോടതി ആവശ്യപ്പെട്ടിരുന്നു.\nഎന്നാല്, ഇന്നലെ കേസ് പരിഗണിക്കവെ ഗുജറാത്ത് സര്‍ക്കാരിനു വേണ്ടി ഹാജരായ അഭിഭാഷകന് മുകുള് രോഹത്ഗി ഈ ആരോപണങ്ങള് നിഷേധിച്ചു. ഗുജറാത്ത് കലാപസമയം മുഖ്യമന്ത്രിയായിരുന്ന നരേന്ദ്രമോദിക്ക് അതില് പങ്കുണ്ടെന്ന് സുപ്രിംകോടതിയില് സത്യവാങ്മൂലം നല്‍കിയതു മുതല് ഭട്ട് ബിജെപിയുടെയും മോദിയുടെയും അപ്രീതിക്ക് ഇരയായിരുന്നു.


യുഎസ് മുന് പ്രസിഡന്റ് ബറാക് ഒബാമയുടെ ഭാര്യയെന്ന നിലയില് കുലീനമായ വ്യക്തിത്വവും പെരുമാറ്റവുമായി ലോകത്തിന്റെ ഇഷ്ടം കവര്‍ന്ന മിഷേലിന്റെ ആത്മകഥ നവംബറില് പുറത്തിറങ്ങും.‘ബികമിങ്’ (Becoming) എന്ന് പേരിട്ടിരിക്കുന്ന ആത്മകഥ പ്രഥമ വനിതകളുടെ ആത്മകഥകളുടെ കൂട്ടത്തില് ഏറ്റവും പ്രശസ്തമാകുമെന്നാണ് കണക്കു കൂട്ടലുകള്.\nപെന്‍ഗ്വിന് റാന്‍ഡം ഹൗസ് പ്രസിദ്ധീകരിക്കുന്ന ഈ ആത്മകഥ നവംബര് 13 ന് പ്രകാശനം ചെയ്യും. പ്രകാശനത്തോടനുബന്ധിച്ച് മിഷേല് ആഗോള പര്യടനം നടത്തുമെന്ന് പ്രസാധകര് അറിയിച്ചു. ആറു കോടി ഡോളറാണ് മിഷേലിന് പ്രതിഫലം കൊടുക്കുന്നതെന്നാണ് സൂചന.\nഒരേ സമയം 24 ഭാഷകളിലാണ് പുസ്തകം പുറത്തിറങ്ങുന്നത്. പ്രഥമ വനിതയായിരുന്നപ്പോള് മിഷേല് തന്റെ സ്വകാര്യ ജീവിതത്തേക്കുറിച്ച് കാര്യമായി ഒന്നും വെളിപ്പെടുത്തിയിട്ടില്ലാത്തതു കൊണ്ട് തന്നെ പുസ്തകം ഏറെ ശ്രദ്ധിക്കപ്പെടുമെന്നാണ് പ്രതീക്ഷ.